Gospodine predsjedniče Hrvatskog sabora, u ime Klubova HSS-a, SDP-a, HNS-a i HSP-a tražimo stanku od pola sata i molimo vas da u toj stanci sazovete sjednicu sa predsjednicima klubova ili prošireno predsjedništvo Hrvatskog sabora kako bi na primjereni način pokušali razrješiti noćašnju situaciju oko glasovanja o povjerenju Miomiru Žužulu. Napominjem da ovaj zahtjeve postavljamo krajnje dobronamjerno, prije svega radi toga da zaštitimo dignitet ovoga Sabora. MOlimo vas da ovaj naš zahtjev uvažite. Hvala.
Hvala lijepa. Klub zastupnika HDZ-a predsjednik KLuba Luka Bebić.
Gospodine predsjedniče, ovdje se stalno daju prijedlozi kako bi se opstruirao rad ovoga Sabora od strane oporbe. I drugo ništa ne rade ovih nekoliko mjeseci. To tvrdim u ime HDZ-a moje stranke, kada ne mogu i kada ne prođu kada ostanu u manjini onda opstruiraju rad Sabora. Gospodo iz oporbe vaš je problem shvatiti da ste manjina. Što prije to budete shvatili normalno će raditi ovaj Sabor.
Jeli još netko traži. Da. IDS Damir Kajin izvolite.
Također.
Također. Imate neko obrazloženje možda slučajno?
Pa viza vi svega onoga što se dešavalo sinoć ili jutros rano ujutro također i Klub IDS-a zahtjeva malu stanku, kako bi eto.
Dobro. SDP, HDZ, IDS stanka 15 minuta. I HSS pardon.
Gospodine predsjedniče ako ste me dobro shvatili mi molimo sastanak sa predsjednikom Hrvatskog sabora u toj stanci kako bi pokušali razrješiti nastalu sitauciju na nočašnjoj sjednici. I još jednom napominjem ovaj zahtjev krajnje dobronamjerno upućujemo Saboru i molimo vas da sazovete na sjednici. Hvala lijepa.
Ja sam čuo vaše prijedloge, vi ste tražili stanku, ja sam stanku jer sam dužan, odobrio, a i ovo sam imao u planu u pauzi raspraviti sa predsjednicima klubova neka pitanja koja su vezena kako za konačno konstituiranje povjerenstva za sprečavanje sukoba interesa. Jer u nekoliko navrata na ponovljeni poziv vi to dobro znate da se ne daju kandidati za članove i to trebamo raspraviti u skladu sa davnom iz konca listopada sjednicu proširenog predsjedništva. DA našemo konsenzus oko sastava i da izaberemo konačno Povjerenstvo za sprečavanje sukoba interesa oko pučkog pravobranitelja. I taj ću ja sastanak održati s vama u stanci u pola dva. Pola dva. Dali vi i dalje inzistirate na toj stanci. Razgovor ćemo imati u pola dva, to sam planirao i to sam i najavio već. Dakle nemojte kucati na otvorena vrata. Kolega Tomčić izvolite.
Obzirom da sam ja postavio zahtjev gospodine predsjedniče u ime četri ova kluba, dakako da ćemo mi odazvati na poziv za ovaj vaš sastanak koji zakazujete za pola dva. Ali bio sam vrlo jasan i molimo sada sastanak sa predsjednikom Sabora iz navedenih razloga. On može trajati 15tak minuta, i tu stanku pokušajmo iskoristiti upravo za ovo. MI vas molimo da to odobrite.
Sad bi željeli trenutačno sastanak.
Sa predsjednikom Sabora tako je.
Ja sam vrlo radoznao i budući sam odobrio stanku sada je 10,37 dakle nastavit ćemo za 15 minuta. Izvolit gospodo kod mene u kabinet. Gospođe i gospodo zastupnici, nakon ove stanke i konzultacije sa predsjednicima klubova parlamentarnih stranaka na prijedlog klubova parlamentarnih stranaka SDP-a, HSS-a, HNS-a, IDS-a, HSP-a, prema tom prijedlogu je zatraženo da se glasovanje o jučerašnje, noćašnje glasovanje o povjerenju ministru vanjskih poslova Miomiru Žužulu ponovno razmotri. To su predstavnici spomenutih klubova zatražili, da se ponovo razmotri, razmotri na taj način jer su utvrdili da je nepravilno glasovanje, da nije bilo kvoruma potrebnoga u dvorani i predložili da se obavi ponovo glasovanje i poimenično glasovanje. Ja ću se konzultirati sa predstavnicima klubova koji tvore vladajuću većinu, potpornu većinu, pogledati snimak, promisliti o tome i nakon te konzultacije, uvida u snimak iznijeti koje je moje gledište i stajalište u pola dva, na proširenom Predsjedništvu gdje ćemo razmotriti i druge teme koje su vezane za konstituiranje i izbor Povjerenstva za sprječavanje sukoba interesa i još neke druge teme. Dakle tu odluku ćemo donijeti naknadno, sada ćemo prijeći na Konačni prijedlog Zakona o pravima hrvatskih branitelja iz Domovinskog rata i članova njihovih obitelji, drugo čitanje, P.Z. br. 180. Prethodno bih pozdravio Republičku koordinaciju udruga proisteklih iz Domovinskog rata, Zajednicu županijskih zajednica udruga HVIDR-e Republike Hrvatske, Zajednicu udruga udovica hrvatskih branitelja iz Domovinskoga rata koje sve udruge i njihovi predstavnici i predstavnice braniteljskih udruga prate ovu raspravu sa galerije. Molim zastupnice i zastupnike Hrvatskog sabora da srdačno pozdravimo predstavnike i predstavnice ovih udruga. [[Pljesak.]] Predlagatelj zakona je Vlada Republike Hrvatske. Kod donošenja ovog zakona primjenjuju se odredbe Poslovnika koje se odnose na drugo čitanje zakona. Raspravu su proveli odbori za zakonodavstvo, ratne veterane, rad, socijalnu politiku i zdravstvo. Izvješća ste primili na sjednici. Molim gospođu Jadranku Kosor, potpredsjednicu Vlade i ministricu obitelji, branitelja i međugeneracijske solidarnosti da dodatno obrazloži prijedlog zakona. Izvolite ministrice.
Hvala vam lijepa. Poštovani gospodine predsjedniče Hrvatskoga sabora, poštovane gospođe zastupnice, poštovana gospodo zastupnici. Pred vama je evo što se tiče hrvatske Vlade jedan od najvažnijih projekata ove Vlade, barem u prvoj godini mandata, a sasvim sigurno najvažniji projekt Ministarstva obitelji, branitelja i međugeneracijske solidarnosti i u prvoj godini mandata, ali i u četverogodišnjem razdoblju. Ovaj zakon koji ste poštovane dame i gospodo u prvom čitanju poduprli jednoglasno, na čemu se želim zahvaliti i u ime ministarstva i u ime hrvatske Vlade i u svoje osobno ime, jest provediv zakon, on je po ocjeni i udruga koje posebno pozdravljam naravno hrvatske branitelje i članove braniteljskih obitelji danas, dakle i po njihovoj ocjeni zakon koji se može provesti, koji može ispraviti neke nedostatke, koji može ispraviti što je najvažnije neke nepravde i to je zakon koji je u skladu s mogućnostima Hrvatske države u ovom trenutku. Mi smo u hrvatskoj Vladi o tome zakonu nekoliko puta raspravljali upravo sa predstavnicima i koordinacije i HVIDR-e i udovica, nekoliko puta raspravljali, nekoliko puta je na tim sastancima bio i osobno predsjednik hrvatske Vlade dr. Ivo Sanader. Naravno da ovaj zakon koji je sada pred vama u drugome čitanju ne može biti i nije popis želja, svega onoga što bismo mi svi zajedno htjeli pretočiti kao znak poštovanja i kao znak zahvale u Zakon o pravima hrvatskih branitelja iz Domovinskog rata i članova njihovih obitelji, ali je to realan zakon koji, što posebno želim istaknuti i kao potpredsjednica i kao resorna ministrica, donosi neke potpuno nove institute, neke novine koje su pozdravljene i od Svjetske veteranske federacije gdje su upravo ovaj zakon istaknuli kao jedan od zakona koji možemo biti i ponosni i koji je u smislu rješavanja problema veterana, odnosno hrvatskih branitelja i u smislu rješavanja dugoročno ne samo problema nego statusa, odnosno rješavanja rekla bih života, kvalitete života, jedan od zakona koji se može smatrati uistinu iskorakom. Želim dame i gospodo još u uvodu kazati da je želja i ove hrvatske Vlade i moja kao resorne ministrice, da ovo bude zakon koji kada stupi na snagu 1.1.2005. godine, bude zakon koji se nakon dva, tri mjeseca neće morati mijenjati, a pogotovo zakon koji se neće mijenjati nakon bilo kojih sljedećih parlamentarnih izbora, odnosno bez obzira na odnos političkih snaga ovdje u hrvatskome Parlamentu, odnosno bez obzira na sastav hrvatske Vlade. Želim dame i gospodo da ovo bude zakon koji će preživiti izbore i oko kojih više neće biti ni ljutnje, niti sporenja, niti žuči, ni prepucavanja, jer sve to uvijek ide na štetu hrvatskih branitelja i članova njihovih obitelji i zato vas uvodno još jedanput pozivam na konsenzus u donošenju ovoga zakona, na jednoglasje jer će upravo to sigurna sam jamčiti stabilnost i naravno jedan miran život dostojan čovjeka za hrvatske branitelje i članove njihovih obitelji. Još jedanput ću evo sada kada je zakon u drugome čitanju, iznijeti sve ono što mislim da je najvažnije u Zakonu o pravima hrvatskih branitelja iz Domovinskog rata i članova njihovih obitelji. Ono što je najvažnije, ono što su novosti, ali ću reći nekoliko riječi i o razlikama između rješenja u prvom i drugom čitanju. Mi smo prihvatili nekoliko prijedloga i primjedaba i odbora Hrvatskoga sabora i vas, poštovane gospođe i poštovana gospodo zastupnici. Tako da vjerujem da do kraja rasprave uz eventualno prihvaćanje i još kojeg amandmana budući da oni dolaze i iz odbora, ali i od klubova pojedinaca zastupnika vjerujem da možemo doći uistinu do suglasja o jednom dobrom, kvalitetnom, provedivom i zakonu koji se neće morati mijenjati. Dakle, kao vrijeme sudjelovanja u obrani suvereniteta Republike Hrvatske priznaje se vrijeme od 5. kolovoza 90. do 30. lipnja 1996. godine. Upravo ova odredba je, podsjećam, posebno usuglašavana i usuglašena sa predstavnicima udruga hrvatskih branitelja i članova njihovih obitelji. Pod sudjelovanjem u obrani suvereniteta Republike Hrvatske smatrala bi se i obuka i priprema za odlazak na bojište s obzirom na priznati status hrvatskih ratnih vojnih invalida prema toj osnovi. Umjesto pojma poginulog hrvatskog branitelja iz Domovinskoga rata uvodi se pojam smrtno stradaloga hrvatskog branitelja iz Domovinskoga rata i to je nešto što je proizašlo upravo, odnosno što se iznjedrilo unutar radne skupine koja je radila na ovome zakonu, skupine u kojoj su hrvatski branitelji, odnosno predstavnici braniteljskih udruga i udruga koje se predstavljaju i roditelje, i udovice, odnosno djecu poginulih hrvatskih branitelja, ali isto tako zatočenih i nestalih hrvatskih branitelja. Dakle, predstavnici su bili prihvaćeni i kao partneri i aktivno su naravno sudjelovali u izradi ovoga zakona. Uvodi se novi pojam "ubijenog hrvatskog branitelja iz Domovinskoga rata" prilikom zatočenja u neprijateljskom logoru. Krug smrtno stradalih osoba širi se i na pripadnike vatrogasnih postrojbi te na druge osobe koje su po nalogu tijela državne vlasti stradale u obrani suvereniteta Republike Hrvatske. Ova odredba omogućuje priznavanje prava i pripadnicima civilne zaštite koji su stradali u obrani suvereniteta Republike Hrvatske te osobama koje su obavljale obavještajnu djelatnost u funkciji obrane suvereniteta Republike Hrvatske po nalogu tijela državne vlasti. Tu, evo, ističem i razliku od prvog do drugog čitanja. Mi smo prihvatili nekoliko inicijativa koje su dolazile pogotovo iz kruga obitelji pomoraca, odnosno članova posade Trgovačke mornarice i njih smo uključili u odredbe koje govore o krugu smrtno stradalih osoba u Konačnom prijedlogu zakona. Zatim ističem još neke novosti u ovome zakonu kao što je uvođenje novog pravnog instituta, tzv., najniže mirovine, odnosno zaštićene mirovine za hrvatske branitelje. Ta zaštićena mirovina ako Hrvatski sabor da potporu ovom našem Prijedlogu, dakle, uvođenju ovog jednog potpuno novog instituta iznosila bi 45% prosječne plaće svih zaposlenih u Republici Hrvatskoj u godini koja prethodi ostvarenju toga prava. To je, dakle, nešto potpuno novo. Ovom odredbom, po našem mišljenju, a i po mišljenju mnogih hrvatskih branitelja s kojima smo se konzultirali upravo oko ovakvog instituta, zakon se uistinu u pravom smislu okreće prema braniteljima, i to je jedna od glavnih njegovih intencija, odnosno glavnih ciljeva ovoga zakona. Isto tako želim pripomenuti da mirovina hrvatskih branitelja iz Domovinskoga rata ostvarena prema općemu propisu, dakle, prema Zakonu o mirovinskom osiguranju uvećava se za 10 do 30% ovisno o vremenu sudjelovanja u Domovinskome ratu. Isto tako od sudjelovanja u pokriću dijela troškova zdravstvene zaštite, dakle, participacije oslobađaju se članovi obitelji smrtno stradalog hrvatskog branitelja iz Domovinskoga rata, članovi obitelji zatočenog ili nestalog hrvatskog branitelja i hrvatski branitelji, ovdje posebno želim dakle istaknuti, hrvatski branitelji s tjelesnim oštećenjem organizma od najmanje 30%. Dakle, to se odnosi i na hrvatske branitelje koji su iz razno raznih razloga tjelesno oštećeni najmanje 30%. Što se tiče hrvatskih ratnih vojnih invalida i oslobađanje participacija sa te osnove, ja podsjećam na posebni propis, dakle, Zakon o zdravstvenom osiguranju. Međutim, ako bude potrebe mi ćemo još sada do kraja rasprave ugraditi i vidim da ima i prijedloga amandmana u tom smislu, ugraditi još dodatni, rekla bih, osigurač da u ovom zakonu bude potpuno jasno i razvidno tko je oslobođen plaćanja participacije. A intencija je kao što vidite i tu smo puno razgovora vodili upravo i sa resornim ministrom doktorom Hebrangom, potpredsjednikom Vlade i usuglašavali upravo ove odredbe jer mislimo da uvođenje ove formulacije, znači hrvatski branitelji tjelesnog oštećenja od najmanje 30% koji su oslobođeni participacije, da je to korak dalje i zapravo korak više. Zatim, svi umrli hrvatski branitelji iz Domovinskoga rata imaju pravo ukopa uz odavanje počasti, a Ministarstvo hrvatskih branitelja snosit će te troškove. Zatočenicima u neprijateljskom logoru vraća se pravo koje je bilo propisano Zakonom iz 96., da imaju status hrvatskog ratnog vojnog invalida 10. skupine sa 20% trajnog oštećenja organizma. Isto tako, dodatak na mirovinu postaje sastavni dio mirovine. To je isto tako nešto na čemu su inzistirali upravo naši prijatelji iz braniteljskih udruga. Nešto o stambenom zbrinjavanju. Pravo na stambeno zbrinjavanje dodjelom stambenog kredita, odnosno podmirenjem dijela troškova kamata ostvarili bi i osobe kojima je obnovljena kuća od 5. faze obnove, dakle, završi radovi. Dakle, 5. faza obnove ne bi više bila prepreka za stambeno zbrinjavanje. I još nešto što mislimo da će pospješiti, odnosno da će ubrzati stambeno zbrinjavanje hrvatskih branitelja i članova njihovih obitelji jest odredba kojom se jedinicama lokalne samouprave daje ovim Prijedlogom zakona mogućnost provođenja izgradnje objekata za potrebe osoba koje imaju pravo na stambeno zbrinjavanje dodjelom kredita i mimo utvrđene liste ako imaju prebivalište na području te jedinice lokalne samouprave. Vjerujemo da će upravo evo zahvaljujući toj odredbi se znatno ubrzati zbrinjavanje hrvatskih branitelja i članova njihovih obitelji koji po zakonu imaju to pravo jer iz svih analiza do sada, to je, dakle, stambeno zbrinjavanje koje se provlači kroz sve zakone o pravima hrvatskih branitelja. Jedno od najvećih problema jer na popisu, na listi čekanja nešto manje od 13 tisuća onih koji imaju pravo i koji čekaju rješavanje,a znamo da rješenje stambenog problema za sve pa tako i za hrvatske branitelje i članove njihovih obitelji jedan od najvažnijih trenutaka u životu. Mi smo u ovoj godini dodijelili do sada 485 stanova i 820 kredita. Carinske i porezne olakšice za uvoz osobnog automobila priznale bi se za razliku od važećeg Zakona, znači iz 2001. i hrvatskim ratnim vojnim invalidima od 2. do 4. skupine čije utvrđeno oštećenje organizma ima za posljedicu oštećenje funkcije ekstremiteta ili oštećenje vida. Zatim, ono također želim posebno istaknuti jest činjenica da se osnovica za utvrđivanje prava na obiteljsku invalidninu, članovima obitelji smrtno stradalog hrvatskog branitelja iz Domovinskog rata koji je poginuo ili je ubijen povećava s važećih 40 na 50%. A obiteljska invalidnina i za umrloga hrvatskog ratnog vojnog invalida 1. do 4. skupine koji je do smrti koristio njegu i pomoć druge osobe povećava se sa sadašnjih 15 na 25% od osnovice. zatim imamo nekoliko odredbi koje se tiču puno kvalitetnijeg zbrinjavanja djece poginulihi hrvatskih branitelja odnosno djece zatočenih i nestalih hrvatskih branitelja, gdje im se priznaje obiteljska invalidnina za vrijeme služenja vojnoga roka odnosno nakon prestanka redovnog školovanja ako je služenje započelo najkasnije 12 mjeseci nakon prestanka redovnog školovanja. Zatim isto tako imaju pravo na obiteljsku mirovinu, 12 mjeseci dakle godinu dana nakon završetka školovanja upravo onako kako je to utvđeno u Obiteljskom zakonu, jer smo mi kada smo se dogovarali o temeljnim principima oko izrade ovog zakona se dogovorili da se ovaj Zakon mora usklađivati i sa drugim postojećim propisima u Hrvatskoj. Pravo na doplatak za djecu uvodi se za djecu smrtno stradalog hrvatskog branitelja iz Domovinskog rata i djecu zatočenih i nestalih hrvatskih branitelja u najvišem predviđenom iznosu. Dakle, za njih ne vrijedi cenzus što isto tako mislimo da je pravedno jer na mjesto poginulog hrvatskog branitelja kada se govori o skrbi za njegovu djecu moramo stati svi zajedno, dakle cijela država. Što se tiče članova obitelji zatočenog i nestalih hrvatskih branitelja iz Domovinskog rata oni bi nakon prestanka novčane naknade u iznosu obiteljske invalidnine, primali zapravo obiteljsku invalidninu u konitinuitetu koja bi im se priznavala po službenoj dužnosti, oni koji se nešto malo više bave, koji su upućeni u taj problem znaju da je često bio problem koji je bio gotovo nerješiv i koji je uistinu ne samo frustrirao obitelji zatočenih i nestalih hrvatskih branitelja nego je bio do krajnjih granica nepravedan i teško razumljiv i podnošljiv jer su oni do prelaska iz jedne kategorije zatočenih i nestalih u kategoriju umrlih odnosno poginulih morali čekati i po dvije godine da bi se reguilrala njihova prava. Inače dame i gospodo zastupnici, jučer je održana još jedna identifikacija u Zagrebu i identificirali smo 10 novih žrtava hrvatskih branitelja i civila iz Domovinskoga rata. Radi se uglavnom o posmrtnim ostatcima koji su pronađeni u jednoj dubokoj jami, golubnjači u Lici, radi se o žrtvama uglavnom iz Široke kule, njih 7-ero, najmlađi jučer identificirani imao je 17 godina, dakle dijete, i po konvenciji o pravima djeteta Ujedinjenih naroda što sve govori naravno o užasu i o užasu svega što se dogodilo ali naravno govori i o stravičnom ritmu zločina. I u Širokoj kuli i drugdje identificirali smo također dva posmrtna ostatka iz Vukovara koji su pronađeni na mjestu najveće masovne grobnice gdje je pronađeno 938 posmrtnih ostataka na novome groblju i jednu žrtvu iz Tovarnika. Tako da sada danas na popisu zatočenih i nestalih u Hrvatskoj imamo 1174 osobe hrvatksih branitelja i civila. U odredbama o postupku za priznavanje prava uvode se neke novine koje su pokazale kao nužne kroz provedbu postojećga Zakona. Tako se predlaže da ne zastarijevaju prava po osnovi smrti hrvatskog branitelja iz Domovinskog rata koji je počinio samoubojstvo kao posljedicu psihičke bolesti uzrokovane sudjelovanjem u obrani suvereniteta Republike Hrvatske. Bitno je smanjen opseg dokumentacije za priznavanje prava a ono što također želim posebno istaknuti jest kad se govori o bolesti posttraumatskog stresnog poremećaja da je rok za priznavanje, dakle rok u kojem se pravovaljana medicinska dokumentacija za bolest i za smrt uslijed bolesti te samoubojstvo uzrokovano psihičkom bolešću produžava sa 30 dana odnosno 2 godine za posttraumatski stresni poremećaj na 10 godina, a i duže uz obavezno vještačenje u ovlaštenim zdravstvenim ustanovama. Ponavljam ovo je odredba koja je u skladu sa mišljenjem i preporukama struke, i domaće i svjetske i također ovom odredbom i po priznanju i po ocjenama Svjetske veteranske federacije mi činimo izvanredan iskorak u smislu i zbrinjavanja ali i uvažavanja svih poteškoća s kojima se danas suočavaju hrvatski branitelji koji na žalost još uvijek, govorim o onima koji su oboljeli, nisu i u srcu i u duši izašli iz rata. Također se priznaje pravo na medicinsku i fizikalnu rehabilitaciju u svim hrvatskim ratnim vojnim invalidima iz Domovinskog rata, produžuje se rok za podnošenje zahtjeva za status Hrvatskog ratnog vojnog invalida na osnovi bolesti 12 mjeseci od stupanja na snagu Zakona kao i za priznavanje prava na obiteljsku invalidninu iza smrti hrvatskoga branitelja. Isto tako dame i gospodo ponovit ću ono što vjerujem dobro znate intenciju iz ovoga Zakona, intenciju da se što je moguće više približimo hrvatskim braniteljima, dakle da ne čekamo da oni dolaze u Ministarstvo rješavati mnogobrojne nagomilane probleme, nego da se okrenemo i krenemo prema njima. Tako prema ovom Zakonu mi predlažemo osnivanje područnih jedinica Ministarstva hrvatskih branitelja u svim županijama i Gradu Zagrebu kako bi tamo mogli rješavati one najnužnije poslove, dobivati informacije, dobivati skrb ali isto tako da im se na taj način pokaže razumijevanje za njihove probleme. Htjela bih vam uz evo ovo kratko izvješće o najvažnijim segmentima ovog Zakona reći i da smo prihvatili dosta primjedaba iz prvog čitanja i u članku 2, i u članku 3., u članku 14., u članku 19., 21., 23., 26., 30., 33., 36., dakle mi smo prihvatili vrlo konstruktivne primjedbe i koje se odnose na stambeno zbrinjavanje, na izgradnju ali isto tako i primjedbe koje spriječe odugovlačenje recimo izvedbe prilagodbi do zgrada, govorim o prilagodbama koje su neobično važne za hrvatske ratne vojne invalide. O tome će vjerujem biti kasnije nešto više riječi. Još bi samo na kraju dame i gospodo željela nešto reći o zapošljavanju hrvatskih branitelja, o jednom od naših najvećih projekata. Do sada mi kao što znate vjerujem, imamo 6 mjera koje je prihvatila hrvatska Vlada u mandatnom razdoblju, znači do 2008. godine. I prema tim mjerama, dakle prema mjerama stručnog osposobljavanja za poznatog, za poznatog, odnosno za nepoznatog, odnosno za samozapošljavanje, znači za poznatog poslodavca, nepoznatog poslodavca i za samozapošljavanje mi smo zaposlili tisuću 100 hrvatskih branitelja, a 527 hrvatskih branitelja izvršilo je obrazovnu aktivnost u cilju stjecanja prvog zanimanja, odnosno prekvalifikacije. Osnovano je do sada 10 zadruga prema potpuno novoj mjeri poticanja zadrugarstva i odobreno je 23 novčane potpore u iznosu od 100 tisuća kuna poduzetnicima koji će prema tom sporazumu zaposliti po 3 hrvatska branitelja. Upravo smo pred potpisivanjem ugovora sa županijama o realizaciji mjere 4., to je kreditiranje malog i srednjeg poduzetništva. I isto tako pred potpisivanje ugovora s korisnicima mjere 6., znači po toj mjeri bismo poduprli 23 poslovna projekta. Isto tako vas želim podsjetiti da je prihvaćen, da su prihvaćene i izmjene u Zakonu o porezu na dohodak prema kojem se ukidaju one isto tako nepodnošljive odredbe o plaćanju poreza na mirovine roditelja i djece poginulih hrvatskih branitelja. U izradi ovoga zakona još jedanput ponavljam hrvatski branitelji bili su prihvaćeni kao partneri, udruge kao partneri uvijek dobrodošli i u ovoj raspravi ali i u svakoj drugoj, jer u svemu što činimo, a znate da je hrvatska Vlada nekoliko puta do sada i raspravljala o nekoliko poteza vezanih za poboljšanje uvjeta života hrvatskih branitelja od reprogramiranja kredita do izmjena postojećeg zakona iz 2001. do smanjivanja cijene stana za 30% itd. itd. Dakle, u svemu što činimo, u svemu što radimo nastojimo nikada i ni u jednom trenutku zaboraviti činjenicu da su hrvatski branitelji bili pripadnici pobjedničke hrvatske vojske i da bez njih ne bi bilo ni slobodne, samostalne, demokratske i neovisne Hrvatske, ali isto tako da ne bi bilo ni statusa Hrvatske za ulazak u Europsku uniju, ni očekivanog datuma pregovora, ne bi bilo ničega, ne bi bilo vjerojatno ni nas ovdje danas u ovoj sabornici da nije bilo njih, njihove mudrosti, hrabrosti i odlučnosti. I upravo zbog toga i u to ime dame i gospodo ja vas pozivam da prije svega ova rasprava bude tolerantna. I drugo pozivam vas da u suglasju, dakle jednoglasno prihvatite ovaj prijedlog zakona i da na taj način još jedanput iskažemo poštovanje prema svima njima. Želim još na kraju reći da je koordinacija udruga podržala na svom sastanku koji je održan prije dva dana, još jedanput ovaj Konačni prijedlog Zakona o pravima hrvatskih branitelja iz Domovinskoga rata i članova njihovih obitelji. Hvala lijepa.
Hvala. Izvjestitelji odbora, Odbor za ratne veterane, izvjestitelj potpredsjednik, poštovani zastupnik Josip Đakić. Izvolite.
Hvala gospodine predsjedniče. Gospođo potpredsjednice hrvatske Vlade i ministrice obitelji i branitelja i međugeneracijske solidarnosti, gospodine tajniče, savjetniče, dame i gospodo, kolege zastupnici, poštovani prijatelji iz udruga iz Domovinskog rata ja vas sve pozdravljam i Odbor za ratne veterane Hrvatskog sabora na svojoj 12. sjednici održanoj 25. studenoga 2004. godine razmotrio je Konačni prijedlog Zakona o pravima hrvatskih branitelja iz Domovinskog rata i članova njihovih obitelji koje je predsjedniku Hrvatskog sabora podnijela Vlada Republike Hrvatske aktom od 18. studenoga 2004. godine. Odbor je raspravu proveo u svojstvu matičnog radnog tijela sukladno članku 81. Poslovnika Hrvatskog sabora. Sjednici odbora nazočili su predstavnici udruga proizašlih iz Domovinskog rata. U uvodnom obrazloženju predstavnik predlagatelja iznio je glavne razlike između prijedloga i Konačnog prijedloga zakona, odnosno koje primjedbe i prijedloge iz rasprave u prvom čitanju su uvažene i ugrađene u Konačni prijedlog zakona. Najvažnije razlike ogledaju se u uvođenju vremenskog roka za pripadnike naoružanih odreda narodne zaštite, ukoliko oni nemaju kontinuitet sudjelovanja u obrani suvereniteta Republike Hrvatske. Uvođenjem mogućnosti ostvarivanja statusa dragovoljca Domovinskog rata za hrvatske branitelje koji nisu bili vojni obveznici, žene, nesposobni za vojnu službu i malodobne osobe. Ukoliko su najmanje 30 dana sudjelovali u obrani suvereniteta Republike Hrvatske. Neke manje promjene u propisivanju mirovinskih i invalidskih prava, propisivanje mogućnosti ostvarivanja prava za članove obitelji zatočenog ili nestalog hrvatskog branitelja iz Domovinskog rata, u visini i … članova obitelji smrtno stradalog hrvatskog branitelja iz Domovinskog rata, te neke razlike kojima se nomotehnički usklađuje zakon. Financijska sredstva potrebna za provođenje ovog zakona iznose 3 milijarde i 640 milijuna kuna, što je, što iznosi povećanje od prethodnog prijedloga za još 250 tisuća 600 kuna u odnosu na prijedlog zakona. Predstavnik predlagatelja naglasio je da će Vlada Republike Hrvatske najvjerojatnije podnijeti neke amandmane na Konačni prijedlog zakona radi njihovoga daljnjega poboljšanja te uklanjanja nomotehničkih nedostataka. Nazočni predstavnici udruga proizašlih iz Domovinskog rata podržavaju donošenje zakona uz iznošenje primjedbi te prijedloga koje su iznijeli u prvom čitanju za koje nisu uvažene te neke nove na Konačni prijedlog zakona kao što su: propisivanje vremenskog razdoblja od 30. travnja 91. do 15. siječnja 92. godine u kojemu su pripadnici naoružanih odredba narodne zaštite morali provesti najmanje 6 mjeseci da bi ostvarili status hrvatskog branitelja iz Domovinskog rata. Povećanje vrijednosnog boda kod određivanja starosne mirovine za policajce i specijalce, policajce MUP-a RH uključivanje mirovinskog dodatka za pripadnike MUP-a koji su pravo na starosnu mirovinu ostvarili prema Zakonu o prvima iz mirovinskog osiguranja djelatnih vojnih osoba, policijskih službenika i ovlaštenih službenih osoba. Pravo da djeca smrtno stradalog hrvatskog branitelja iz Domovinskog rata koja nemaju ni drugog roditelja ostvaruju uvećanje obiteljske mirovine i 12 mjeseci nakon prestanka redovnog školovanja ako su neuposleni. Uz definiciju dragovoljca Domovinskog rata treba uvrstiti i način uključivanja obrambenog suvereniteta Republike Hrvatske tj. dragovoljnost, te razmisliti o skraćivanju vremenskog roka od 100 dana na 60 dana. Članovi Odbora pozdravili su uvrštavanje nekih primjedbi i prijedloga iznijetih u prvom čitanju. Kako samog Odbora tako i zastupnika pojedinačno, te naglasili da je time Konačni prijedlog zakona postao kvalitetniji. U raspravi su predloženi proširenje definicije hrvatskog branitelja iz Domovinskog rata pripadnicima zbora Narodne garde, te pripadnicima kriznih štabova. Predloženo je i skraćivanje vremenskog roka od 100 dana, što je uvjet za ostvarivanje statusa dragovoljca iz Domovinskog rata, te roka od 3 dana za stjecanje statusa zatočenog hrvatskog branitelja. S predloženim primjedbama i prijedlozima Udruga proizašlih iz Domovinskog rata upoznat će se i Vlada Republike Hrvatske koja ih može ugradit u svoje amandmane. Nakon provedene rasprave Odbor je većinom glasova sa 6 za i jednim suzdržanim odlučio podržati predložiti Hrvatskom saboru donošenje Zakona o pravima hrvatskih branitelja iz Domovinskog rata i članova njihovih obitelji sa sljedećim amandmanima. Amandman 1, u članku 2. stavku 1. iza riječi: "pripadnik oružanih snaga Republke Hrvatske i otvorene zagrade" dodaju se riječi: "ZNG i zarez" u prijevodu Zbor Narodne garde. Obrazloženje, zakonom o izmjenama i dopunama Zakona o unutarnjim poslovima koji je donio Sabor Republike Hrvatske od 22. travnja 91. godine u članku 11. točka 3. izrijekom se spominje Zbor Narodne garde kao jedina naoružana formulacija uz Hrvatsku policiju. U Zakonu je precizirano osnivanje, ustroj i zapovjedanje Zborom narodne garde. Zakonom o obrani Narodne novine 49/91. u članku 38. izrijekom se navodi da oružane snage čine jedinstvenu cijelinu i sastoje se od Hrvatske vojske i Zbora narodne garde. Javna smotra Zbora narodne garde uz nazočnost Predsjednika Republike Hrvatske i vrhovnog zapovjednika oružanih snaga najvišeg političkog vrha zakodavne i izvršne vlasti 28. svibnja 91. godine na stadionu nogometnog kluba Zagreb uzima se kao Dan oružanih snaga Republike Hrvatske. Zbor narodne garde uz Hrvatsku je policiju bio jedina naoružana formulacija Republike Hrvatske do osnivanja Hrvatske vojske. Iz ovih razloga potrebno je u definiciji hrvatskog branitelja iz Domovinskog rata posebno navesti i Zbor narodne garde. Amandman 2, u članku 5. stavku 3. iza riječi: "vatrogasnih postrojbi" dodaje se zarez i sljedeći tekst: pomorsci, članovi posada, brodova trgovačke mornarice. Obrazloženje, odredba se nomotehnički usklađuje sa definicijom smrtno stradale osobe iz članka 3. stavka 2. Zakona. Amandman 3, u članku 11. stavku 2. iza riječi: "članovi obitelji zatočnog, nestalog hrvatskog branitelja iz Domovinskog rata" dodaje se zarez i riječi: "hrvatski ratni, vojni invalidi iz Domovinskog rata". Obrazloženje, predloženom izmjenom vrši se usklađivanje odredbe sa Zakonom o zdravstvenom osiguranju koji u svom članku 18. stavku 2. propisuje da razliku do pune vrijednosti prava na zdravstvenu zaštitu i uz osobnog zdravstvenog osiguranja svim hrvatskim ratnim vojnim invalidima iz Domovinskog rata kojima je taj status priznat prema Zakonu o pravima hrvatskih branitelja iz Domovinskog rata i članova njihovih obitelji osigurava Republika Hrvatska. Stoga da ne bi bilo dvosmislenih tumačenja, da ne bi bilo administrativnih pogreški u stjecanju toga prava ovom amandmanu i ovom obrazloženju tražimo da se i u Zakonu o pravima hrvatskih branitelja izrijekom upiše svim hrvatskim ratnim vojnim invalidima pravo na participaciju kako ovaj Zakon koje lex specialis ne bi poništio Zakon o zdravstvenom osiguranju. Evo toliko gospodine predsjedniče Hrvatskog sabora i hvala vam.
Hvala lijepa. Odbor za rad i socijalnu politiku i zdravstvo, predsjednik Odbora, poštovani zastupnik Marko Turić, izvolite.
Poštovani gospodine predsjedniče, poštovana potpredsjednice hrvatske Vlade. Odbor za rad i socijalnu politiku i zdravstvo na 19. sjednici Odbora održanog 25. studenog 2004. godine raspravio je Konačni prijedlog Zakona o pravima hrvatskih branitelja iz Domovinskog rata i članova njihovih obitelji, koji je predsjedniku Hrvatskog sabora dostavila Vlada Republike Hrvatske aktom od 18. studenog 2004. godine. Odbor je Zakon raspravio kao zainteresirano radno tijelo sukladno članku 140. Poslovnika Hrvatskog sabora. Kao što je istaknuto u opširnoj raspravi prilikom prvog čitanja Zakona, a također i na zajedničkoj tematskoj sjednici ovog Odbora i Odbora za ratne veterane, predložnim izmjenama kao i usvojenim primjedbama iz rasprave prilikom prvog čitanja poboljšava se položaj hrvatskih branitelja iz Domovinskog rata i članova njihovih obitelji. Predložene izmjene su u skladu sa realnim materijalnim mogućnostima Republike Hrvatske, pa slijedom toga propisana prava nisu samo deklarativne naravi, nego su naprotiv u potpunosti financijski provediva. Tijekom rasprave skrenuta je pozornost i na osnivanje Hrvatskog memorijalno dokumentacijskog centra, iako to nije u neposrednoj vezi sa odredbama ovog Zakona. Tako je nepodjeljeno mišljenje članova Odbora da je neprijeporan značaj i uloga Centra koji bi kroz povijesno i činjenično prikazivanje Domovinskog rata temeljem znanstveno povijesne ...arhivske građe promicao istine i svjedočenja o Domovinskom ratu. Sukladno zaključku Hrvatskog sabora, Vlada Republike Hrvatske, Klub zastupnika HSP-a obvezni su sačiniti zajednički konačni prijedlog zakona. Očekuje se usvajanje zakona u Hrvatskom saboru tijekom 2005. godine, kako bi se trebalo pristupiti osnivanju Centra. Vlada Republike Hrvatske obrazložila da će se u 2005. godini svakako osigurati sredstva za poduzimanje pripremnih radnji kako bi Centar mogao početi radom. Nakon rasprave članovi Odbora su jednoglasno odlučili predložiti Hrvatskom saboru na usvajanje Zakon o pravima hrvatskih branitelja iz Domovinskog rata i članova njihovih obitelji, u tekstu kako ga je predložila Vlada Republike Hrvatske.
Hvala. Otvaram raspravu. Prvo po klubovima zastupnika. Klub zastupnika HSP-a poštovani zastupnik Pero Kovačević, izvolite.
Poštovani hrvatski branitelji, članovi obitelji poginulih hrvatskih branitelja i hrvatski ratni vojni invalidi, kolegice i kolege. Prvo u ime Kluba HSP-a moram kazati da je iz ovoga prijedloga, Konačnog prijedloga vidljivo da postoji bitna razlika između programskog opredjeljenja Hrvatske stranke prava za riješavanje pravnog položaja hrvatskih branitelja poginulih obitelji u odnosu na ono što nudi Vlada, ali to je tako, to je neminovnost, pokušajmo napraviti što je moguće bolje u takvoj situaciji, jer mi smo krenuli što i većina hrvatskih branitelja je i tražila Zakon iz 96. i to tako dopunjen da se otklone sve nepravilnosti i sve drugo što je trebalo otkloniti da bi bio primjenjiv. Druga bitna zamjerka naša Kluba HSP-a je ta, što nam je bilo obećano i kazano kako ćemo ovome Zakonu raspravljati prije donošenja državnog proračuna. Nažalost, to ne činimo, nego činimo nakon donošenja državnog proračuna, a to onda dalje govori o tome da sve što mi budemo i govorili da nema mjesta za bilo što drugo vezano za riješavanje statusnih prava. I treća bitna stvar. Klub HSP-a ovdje ima 13 krucijalnih amandmana, vidim da ima drugi, i predlažem u ime Kluba HSP-a da ovaj Zakon ide na treće čitanje. Ako bude trebalo i četvrto čitanje. Jer sada se nema čemu žuriti, možemo do ovoga roka riješiti sve što je bitno da bi Zakon bio provediv. A nije provediv, kazati ću vam zašti nije provediv. Prvo, Klub HSP-a ostaje i dalje kod onih naših načelnih primjedbi. Nismo imali kod prvog čitanja, niti imamo sada, niti smo imali kod državnog proračuna punu simulaciju na koji broj hrvatskih branitelja će se ovaj Zakon odnositi. Znamo da ni dan danas ne znamo koja je prava brojka. Iako je pokojni predsjednik Tuđman u svojoj Poslanici 97. godine točno kazao da je to 340 000 hrvatskih branitelja, nakon toga je bilo određenih povećanja. Ne znamo koliko ćemo prema ovome Zakonu imati novih hrvatski ratnih, vojnih invalida i ostaje znači puno tih nepoznanica što upućuje da je potrebno obaviti treće čitanje. Prva ali stvarno jako bitna i kardinalna greška koja je sadržana u ovome cijelom konceptu Zakona odnosi se na to da ovaj Zakon ne ide za to da se razvojačeni, znači ne zaposleni, preko 40 i nešto tisuća hrvatskih branitelja upošljava jer nema te intencije. Znači, prva najvažnija stvar je trebala biti ta ajmo uposliti hrvatske branitelje. Ajmo uposliti hrvatske branitelje. Sama činjenica da je samo 35 milijuna ove godine, za iduću godinu planirano govori da tu nema nekog velikoga i neće biti velikog upošljavanja, i onda se normalno govori kako nema novaca. A ja ću vam reći, mi dobivamo i opet smo dobili jedan kao super napravljen ugovor sa Svjetskom bankom vezano za kredite a kod svakog toga ugovora sa Svjetskom bankom do 10% ide na konzultantske usluge a tih, znači Hrvatska ne dobiva tih 10% nego Svjetska banka odlučuje tko će to dobiti. Iako se zadužimo kod Svjetske banke a već jesmo oko 10 milijardi eura, odnosno dolara, to znači da na taj način Hrvatska ostaje bez milijardu i nemojte sklapati tako povoljne kredite i govoriti kako su jako povoljni. A u tome dijelu bi imali rezerve da radimo ono što bi trebali raditi, da projekte radimo sami a ne da nam projekte rade konzultanti Svjetske banke. Kod zapošljavanja govorili smo ali nije mi jasno zašto se diskriminiraju hrvatski branitelji. Pogledajte pravo na zapošljavanje članak 35. to smo govorili i prije i kaže se da se to pravo odnosi prednost, prvenstvno pri zapošljavanju za sva mjesta veli, odnosi se osim na rukovodna mjesta. Pazite, osim na rukovodna mjesta! Kakvu mi poruku upućujemo? A nemamo nigdje ni u jednom propisu definirano što su to rukovodna mjesta. To vam znači ovako, da će javno, javno poduzeće, fond kazati i da je šet čistačica kod njih rukovodno mjesto. Znači branitelja neće moći biti ni 6 čistačica prema ovakvoj odredbi. Jer piše osim za rukovodna radna mjesta. Znači upućujemo poruku hrvatskim braniteljima ako se javljaju na natječaje nemojte stavljati da ste hrvatski branitelj, nemojte stavljati da ste hrvatski branitelj jer članak 35. stavak 2. govori, veli, osim na rukovodna mjesta. A kako je vani? Uzmite diplomaciju Velike Britanije, Amerike, Francuske pa ćete vidjeti da su i u diplomaciji i u Vladi i na svim mjestima njihovi branitelji jer oni vode brige o svome. Prema tome, vjerujem da potpredsjednica to ne zna i nije i da joj je to promaklo ali nemojmo to, tako se ponašati prema hrvatskim braniteljima jer ona je u biti, ova odredba je objektivno diskriminirajuća. Bolje ništa ne stavljati nego ovakvu jednu diskriminirajuću odredbu. Dalje, kako je napravljen Zakon, evo vidljiva vam je članak 2. koji se, koji govori o narodnoj zaštiti. Napravljeno je tako u ovome prijedlogu da nitko ne bi ostvario status od narodne zaštite. Zašto ne bi ostvario status od narodne zaštite? Zbog činjenice sljedeće. Je li je odlukom tadašnjeg Vrhovnog državnog vijeća, to je bilo noći 20. na 30. lipnja 91. godine kada je srbočetnička jugo vojska izvršila agresiju na Sloveniju donešena je Odluka da se osnuju odredi narodne zaštite. Ja sam je pisao, ja sam je pisao i ... [[Govornik se ne razumije.]] tu Odluku. I prema tome, znači od 30. lipnja 91. do 24. prosinca 91. nema 6 mjeseci. Nema 6 mjeseci, prema tome, to pravo ne bi nitko ostvario. Dalje, kada smo već kod članka 2. kada se radi, stručnjaci ako rade Zakon, pogledajte Zakon o obrani pa ćete vidjeti da vojnu obvezu imaju svi zato, imaju muškarci sa 17 navrešenih godina i vojna obveza se sastoji iz novačke obveze, obveze služenja vojnog roka i obveze služenja u pričunome sastavu. I ova dikcija za dragovoljce sa najmanje 30 dana, veli ukoliko nije bio vojni obveznik, znate na koga bi se, ali nije se mislilo, ali ovako kako piše odnosilo bi se samo na onoga to je bio oglašen vojno nesposobnim a ne bi se odnosilo na ono na što se misli vjerojatno a to je na novake koji su bili, znači nisu bili na služenju vojnog roka ali su dragovoljno sudjelovali. Kao ni na ovaj, one koji su proglašeni vojno nesposobnim, kao ni na žene se ne bi mislilo. Pa tako to treba i napisati jer se uopće ništa neće znati na koga se to odnosi. I zato smo mi ponudili amandman, mi smo prvi podnjeli gospodine, drago mi je da ste i vi podnjeli, ajde! Sada ćemo ići na situaciju vezano za članak 4. Naime, za zatočenje ili u neprijateljskom logoru ili zatvoru traži se tri dana, tri dana se traži. Ja vam mogu navesti pet primjera gdje su ljudi bili zatočeni, to je bio poseban sastanak ovdje ne znam tko je, malo, nitko nije bio na tome sastanku, bio je i pokojni ministar Šušak i gospodin general Gotovina i bile su udruge i rečeno je puno primjera, ja ih znam osobno neću ih sada sve nabrajati. U Kninu, ljudi su bili dva dana i manje od dva dana, za tih 24 odnosno 32 sata tako su fizički maltretirani i 5 do 6 puta su bili izvođeni na streljanje, 5 do 6 puta su bili izvođeni na streljanje i znači gore su mogli i gore su prošli nego netko tko je bio 30 dana gdje je odmah bio uključen Crveni križ i sve ostalo. Prema tome, tu treba voditi računa. Kada smo kod ovoga članka 11. stavka 2. a koji se odnosi na oslobađanje od participacije zanimljivo je da je opći propis povoljniji za branitelje od ... [[Govornik se ne razumije.]] specijalisa a Zakon o pravima hrvatskih branitelja trebao biti ... [[Govornik se ne razumije.]] specijalis. Takva je bila ona situacija što je sada popravljena, znači bilo je, ima popravaka to se mora priznati kao recimo polazni faktor za profesionalnu nesposobnost, bio je stavljen što smo mi reagirali 0,33 a inače je 0,50 prema općim propisima. I sada dolazimo na onaj dio koji također ocjenjujemo vrlo lošim a to je pravljenje razlike između hrvatski ratnih vojnih invalida a tako i kod obitelji ubijenih. Prema tome, koji je status čovjek imao u trenutku ranjavanja, odnosno u trenutku pogibije. E to je stvarno nedopustivo, to je stvarno nedopustivo. Ako od iste granate stradaju tri, četiri, pet pripadnika Oružanih snaga Republike Hrvatske, od toga jedan je bio pričuvni sastav, drugi tri, četiri, pet pripadnika oružanih snaga Republike Hrvatske. Od toga jedan je bio pričuvni sastav, drugi je recimo bio narodna zaštita, treći gardijska postrojba i četvrti specijalna policija, imat će različita prava, različite iznose mirovine. Zašto? Zašto to radimo? Zašto to radimo? Takva ista je situacija i kod obitelji poginulih. Zašto to radimo? Čemu to? Pogotovo što moramo biti svjesni činjenice da oni koji su ostvarili prava na mirovine, znači obitelji, hrvatski ratni vojni invalidi do sada. Njima se u ... [[Govornik se ne razumije.]] to, ako bi po ovome zakonu imali manje ide se u njihovu korist i što je u redu. Ali oni drugi koji to nisu ostvarili prava, a ima x primjera da se čeka i po godinu dana i dan danas za rješavanje statusa, po godinu dana i onda se predmet vrača natrag jer su potvrde, traži se 6 mjeseci. Administracija nije napravila svoj dio i vraća se na ponovni postupak. I oni će imati manja, daleko manja. Imat će manja jer je drukčiji izračun. Ista vam je situacija kod obitelji poginulih ako jedan završi član redovno školovanje onda se ide raditi novi izračun mirovine i onda on ima najpovoljniji status. Roditeljima poginulih hrvatskih branitelja obećavano je, i bivša vlast i ova oslobađanje plaćanja poreza i prireza. Je li to napravljeno? Nije. I zato smo i taj dali dio, i taj amandman. Prema tome ove su stvari koje stvarno ne možemo razumijeti zašto se rade te razlike? I što kaže Rojs bit će «Tko je jamio jamio, tko nije jamio neće imati ništa.» E, to ne možemo dopustiti. Prema tome držimo se onoga što je bilo dogovoreno 1996. Nemojmo raditi razlike između hrvatskih ratnih vojnih invalida i nemojmo raditi razlike između obitelji poginulih prema tome koji su status imali. To nije dopustivo. Dalje što je u svemu tome bitno kazati. Povlastice, znatan broj hrvatskih branitelja nije imao novaca i nije mogao ostvariti povlastive za uvoz osobnog automobila. Zašto im se to ne da sad? Obećavali ste da ćete im to dati. Jeste. Svi ste obećavali. Zašto se to ne da? Koga mi štitimo ovdje kod ovih povlastica, koga? Je li imamo auto-industriju? Nemamo. Pa prema tome prihvatimo i taj dio. I još pogotovo za specijalce. Mirko Filipović i ja smo bili od zastupnika, podržali smo sve te dijelove ovdje stavljene, sve te stvari. Jedan dio je stavljen ranije, ali govorili smo: specijalna policija ima zvanja, vojska ima činove. Pa dajte to stavite da ministar unutarnjih poslova propiše jer u specijalnoj policiji nema činova, ima zvanja. Zvanja ima pa riješimo na taj način. Također riješimo sve one hrvatske branitelje bilo da su otišli iz Hrvatske vojske ili iz policije u starosnu mirovinu, ali ne prema Zakonu o mirovinskom osiguranju općem, nego prema Zakonu o mirovinskom osiguranju djelatnih vojnih osoba pripadnika policije i ovlaštenih osoba odnosno izvršenja sankcija. Dajemo i njima, dali smo amandman. Isto taj dio, ne u ovom iznosu od 10 do 30 nego manji iznos. Prema tome još ću kasnije govoriti u pojedinačnom dijelu rasprave, predlažemo da zakon ide na treće čitanje i da zaštitimo ako hoćemo hrvatske branitelje i članove njihove obitelji. Hvala lijepa.
Ispravak netočnog navoda, poštovani zastupnik Josip Đakić. Ispravak netočnog navoda, poštovani zastupnik Josip Đakić.
Gospodine predsjedniče Hrvatskog sabora, ispravit ću netočan navod uvaženog kolege Pere Kovačevića u kojem je ustvrdio da ovaj Zakon neće biti provediv. Zakon će biti provediv sigurno dok god ima ovakove političke volje i uvažavanja hrvatskih branitelja i nije ovisan o proračunu jer rebalans proračuna se može učiniti u svakom trenutku kada će biti potrebno ukoliko se poveća broj hrvatskih branitelja. Još bih želio samo jedno reći da noć, 20. na 30. lipnja vjerojatno prvi put je trajala 10 dana u Hrvatskoj.
Drugi ispravak, drugi ispravak [[Upadica: Gospodine predsjedniče]] Poštovani zastupnik Jure Bitunjac [[Upadica: Gospodine predsjedniče]] Povreda Poslovnika.
... [[Govornik je naknadno uključen.]] On nije bio na, na tome dijelu. 20. na 30.6.
Ne možete pod firmom
Mogu, mogu kad ... [[Govornik se ne razumije.]]
Izvolite sjesti.
Ne, mogu.
Izvolite sjesti. ... [[Upadica se ne razumije.]] Zloupotrebljavate, permanentno zloupotrebljavate institut povrede Poslovnika. Javljate se na vaš ispravak netočnog navoda i pokušavate polemizirati. To ne možete i ne znate i nećete to razumijeti i shvatiti jedanputa. Poštovani zastupnik Jure Bitunjac, ispravak netočnog navoda.
Hvala gospodine predsjedniče. Pa mislim da je kompletna interpretacija zakona koji je pred nama, Zakona o hrvatskim braniteljima od strane gospodina Pere Kovačevića apsolutno netočna. Ja se čudim stvarno i, ja sam mislio da ste vi završili nešto, nešto drugo, a ne Pravni fakultet. Sad mi dopustite da kažem na članak 35. moju opservaciju.
Ne vašu opservaciju, ispravak netočnog navoda.
Ne, ispravak netočnog navoda, nije točno, nije točno. Nije točno da hrvatski branitelj ne može biti na rukovodećem radnom mjestu. On može biti ali je logično ako se radi o predsjedniku uprave, trgovačka društva u vlasništvu države ili jedinica lokalne samouprave da mu, da on samim tim što je branitelj ne, na neki način ne može eliminirati ostale kandidate. Ali kada je riječ o drugim radnim mjestima, kada je riječ o drugim radnim mjestima onda hvala Bogu da ima prednost pred drugim kandidatima pod uvjetom da ispunjava sve druge uvjete. O tome se radi. A ja moram reći da ovo što ste vi govorili, vi se zalažete za neki solunski sindrom, a to ne žele ni udruge niti ova hrvatska Vlada niti ovaj Parlament.
Vlado Jelkovac, ispravak netočnog navoda.
Ispravljam navod gospodina Kovačevića gdje je rekao da nema smisla raspravljati s obzirom da je proračun već usvojen i ne može se ništa učiniti. Upravo suprotno, da bi se nešto moglo učiniti i početi zakon primjenjivati od 1.1.2005. godine treba raspravljati i usvojiti ovaj zakon, a neke stvari se naravno po potrebi i mogu korigirati tijekom godine eventualnim rebalansom ili isplatom iz proračunske pričuve. I drugi navod koji želim ispraviti je ovo o čemu je govorio i gospodin Bitunjac. Naime izjava da branitelji neće moći biti rukovodioci vezano na članak 35. naravno da ne stoji s obzirom da ovaj članak ne regulira to pitanje nego samo pravo prvenstva.
Sljedeći ispravak, poštovani zastupnik, potpredsjednik Darko Milinović.
Evo nakon ovog emotivnog, pod navodnike, izlaganja uvaženog zastupnika Kovačevića, prethodnici su ispravili netočan navod, a mislim da je dobro još, još jednom reći da ovaj Zakon u nijednom svom dijelu ne diskriminira hrvatske branitelje, a ako se prilikom natjecanja za rukovodeći kadar oni stavljaju u isti položaj kao i ostali ja se nadam da to nije diskriminacija.
I poštovani zastupnik Franjo Arapović.
Poštovani gospodine predsjedniče, kolega zastupnik me, Đakić ispravio jer sam ja mislio, ali bih rekao samo jednu stvar da, da se po ovome govoru čini da sve ono što nisam ja napravio je neprovedivo. Hvala.
Ministrica, potpredsjednica Vlade, gospođa Jadranka Kosor, izvolite.
Hvala lijepa. Poštovani gospodine predsjedniče Hrvatskoga sabora, poštovani predstavnici udruga, dame i gospodo zastupnici, neću se javljati iza svih klubova ali iza istupa gospodina zastupnika Pere Kovačevića moram, naprosto da biste znali kakvo je stajalište Vlade oko temeljnog zahtjeva Kluba Hrvatske stranke prava. Zahtjev je bio da zakon ide u treće odnosno kao što je rekao gospodin Kovačević u četvrto čitanje. Krenut ću od kraja. Poslovnik Hrvatskog sabora ne predviđa četvrto čitanje, a treće čitanje je neprihvatljivo za hrvatsku Vladu iz jednostavnog razloga što bi to značilo da zakon neće stupiti na snagu 1.1.2005. godine. Dakle to bi značilo prolongaciju neizvjestnost za hrvatske branitelja i članove njihovih obitelji, tko zna da kada za ovu hrvatksu Vladu to je postpuno apslutno neprihvatljivo. Mi želimo da svi ovi instituti koje predviđamo u zakonu kao što je uvođenje najniže mirovine za hrvatske branitelje, predviđano da bi na temelju toga novoga instituta sljedeće godine već oko 10000 hrvatskih branitelja ostvarilo to pravo. Dakle vi predlažete prolongaciju, vi predlažete odgađanje u nedogled, to je za nas u hrvatskoj Vladi potpuno neprihvatljivo, jer želimo konačno miran i dostojanstven život hrvatskih branitelja. Što se tiče ovoga vašega prijedloga odnosno, vaših razmišljanja o tome da je trebalo zakon donjeti prije proračuna, sve što je potrebno za provedbu zakona što se tiče proračuna jeste uračunato i proračun za provođenje ovoga zakona je osgiuran. Da zakon nije provediv kažete jer da nismo imali pune simulacije, imali smo RAdili smo stotine simulacija, od ovih odredba za provedbu ovoga novoga instittuta zaštićene zajamčene mirovine, do svih drugih instituta. Vi kažete također i spočitavate hrvatskoj Vladi i ovom Ministarstvu što nemamo konačni broj hrvatskih branitelja. Ja vas podsjećam da ste bili pomoćnik ministra hrvatskih branitelja u onoj prošloj Vladi odnosno ministarstvu, pa ste taj posao trebali onda i napraviti ako ste smatrali da je to jedan od najvežnijih poslova. I da ga sada treba obaviti u prvih nekoliko mjeseci ova Vlada. Također netočno iznosite podatak o 40 tisuća nezaposlenih hrvatskih branitelja, na početku mandata ove Vlade broj nezaposlenih hrvatskih branitelja je bio veći od 27% odnosno 27 i pol tisuća. Danas je oko 25 tisuća. Mi smo vi kažete ajmo uposliti hrvatske branitelje, da prihvaćamo, mi smo upravo sa 6 mjera o kojima sam nešto dana govorila, uspjeli zaposliti hrvatske branitelje. Vlada je prihvatila taj program, do 2008. i mi prema tom programu znatno smanjujemo broj nezaposlenih hrvatskih branitelja. I što se tiče dakle zaključno, vaših primjedbi da je trebalo oslobodit iod poreza obitelji hrvatskih poginulih hrvatskih branitelja odnosno roditelje i djecu. Da. Ja sam rekla i u svom uvodu, vjerojatno niste čuli, da su upravo evo u raspravi izmjene i dopune zakona odnosno, novi zakon o porezu na dohodak. GDje se brišu te sramotne odluke o tome da roditelji odnosno djeca plaćaju poreze na svoje evo najjednostavnije rečeno, na žalost poginule članove obitelji. Prem atome još jedan puta ponavljam gospodine predsjedniče za nas u hrvatskoj Vladi neprihvatljiv je prijedlog da ovaj zakon ide u treće čitanje. Zbog i činjenice što ovaj zakon ima potporu u braniteljskim udrugama. Hvala.
Hvala. Ispravak netočnog navoda zastupnik Pero Kovačević. Izvolite.
Gospođa potpredsjednica je rekla više netočnih svari. Prvo ja nisam rekao u ime Kluba HSPa da bi se prolongiralo donošenje u trećem čitanju tako dugo da budu na godinu. Već sam rekao do kraja ove sjednice. Znači do 15.12. do kada je redovno zasijedanje prema Ustavu. Što se tiče broja hrvatskih branitelja znalo se onda 99. bilo je točno 378 tisuća. A ne znam zašto vi nemate te papire dalje. što se tiče broja nezaposlenih, ima ih 40 jer ovo je samo podatak sa zavoda za zapošljaavnje, a znamo kako se rješava, da se brišu sa evidencije.
Klub zastupnika Hrvatske demokratske zajednice, poštovani zastupnik Krešimir Čosić. Izvolite.
Poštovani gospodine predsjedniče, poštovana gospođo potpredsjednice, dame i gospodo. Najvažnije što bi na početku rekao veliki pozdrav svim hrvatskim braniteljima, posebno vama koji ste ovdje danas s nama nazočni. Svim predstavnicima svih hrvatskih braniteljskih udruga. Što reći o novom zakonu. Prvo i najvažnije istakuo bi sljedeće. To je značajan iskorak napred u odnosu na ono što smo imali do sada. Na stvaranje i oblikovanju ovoga zakona učinjen je ogroman zajednički napor resornog ministarstva svih braniteljskih udruga i hrvatskih branitelja i iz tih razloga Klub Hrvatske demokratske zajednice dat će punu potporu ovom zakonu. Dalje, ovaj Zakon je pored svoga onoga što je ovdje istaknuto dobar zakon ali želim istaknuti one dobar zakon i zbog sljedeće činjenice jer na najbolji mogući način usklađuje raspoloživa ograničena sredstva u državnom proračunu sa svim opravdanim pravima hrvatskih branitelja. Svakako bilo bi dobro i jako dobro kada bi za ostvarivanje svih opravdanih prava svih hrvatskih branitelja mogli imati na raspoloženju veća financijska sredstva. No međutim to jednostavno nije moguće jer danas u Hrvatskoj ne živi se dobro, tražiti više na žalost moglo bi ugroziti nečija druga prava. I zbog toga i ovaj Zakon a i hrvatski branitelji u cjelini imaju osjećaja socijlanog za sve one druge kojima je isto tako opravdana potrebna socijalna skrbi. Ono što mislim da svakako treba posebno istaknuti i u čemu Klub Hrvatske demokratske zajednice daje punu potporu, je vezano uz zapošljavanje hrvatskih branitelja. I u tom i na tom planu učinjeni su značajni rezultati, i na tom planu može se i uraditi u narednom razdoblju još i više. I svakako ovo resorno ministarstvo sa svim naporima koje je učinilo do sada imamo puno pravo očekivati da će se učiniti više jer zapošljavanje hrvatskih branitelja na svim razinama u hrvatskom društvu je i te kako važno za punu afirmaicju hrvatskih branitelja. Jer ako su mogli u vrijeme rata raditi nasloženije poslove, upravljati sa tisućama da ne kažem stotinama tisuća ljudi, u najsloženjim i najrizičnijim situacijama onda sam siguran da danas u vrijeme rata te svoje sposobnosti stručne menađerske psihološke mogu demonstrirati ne samo na različitim nego bi rekao i na najvišim mjestima u Hrvatskoj. Na upravama, nadzornim odborima i tako dalje. Ima čitav niz hrvatskih branitelja i generala koji danas rade na takvim mjestima, sa puno uspjeha afirmirajući sebe, i afirmirajući braniteljsku populaciju. Danas ta afirmacija u miru jednako je važna jer ona potvrđuje da su to bili sposobni ljudi, ne samo u ratu što su na najbolji mogući način pokazali oni to danas pokazuju i svojim radom u društvu. I na žalost ne dopustivo je da se o tome u Hrvatskim medijima ništa ne zna, ne želi pisati. I da se o tome skriva. I jednom prilikom kada sam to istaknuo pred 4 godine onda su to neki dočekali sa podsmjehom. To je jedna stvar. DRuga stvar, Klub HDZ-a dati će isto tako punu potporu svim naporima resornog ministarstva glede dopunskog obrazovanja hrvatskih branitelja. Obrazovanje hrvatskih branitelja na svim razinama je izuzetno važno. Iz istoga razloga za njihovu punu afirmaciju u društvu, to cijeloživotno kontinuirano obrazovanje je važna briga za punu afirmaciju hrvatskih branitelja i njihovih obitlelji. I mislim da se tu radilo mnogo ali da se tu isto tako može i mora uraditi više. Ja bi sada htio reći nekoliko riječi o onome što ja zovom velika slika za ostvarivanje prava hrvatskih branitelja i ta velika slika kojom se ostvaruju opravdana prava svih hrvatskih branitelja sastoji se kao što ja često naglašavam od nekoliko stupova. Prvi taj najvažniji stup vezan je uz ovaj Zakon. I ovaj Zakon u svakom slučaju svojim rezultatima danas i u svemu onome što on pruža u daljnjem ostvarivanju svih prava hrvatskih branitelja izuzetno važan, ja bih rekao i najvažniji stup te zgrade. Drugi važan stup vezan je uz fond hrvatskih branitelja i kad govorimo o Zakonu i kad govorimo o pravima hrvatskih brnaitelja, onda moramo govoriti o svim onim institucijama koja stoje na raspoloženju hrvatskim braniteljima za ostvarivanje svih njihovih prava i te institucije su rezultat organiziranih napora ovog današnjeg Minsitarstva hrvatskih branitelja. Svakako ne smijemo pri tome zaboraviti i neke druge elemente i neke druge važne stupove na kojima smo radila i na kojima se radi, o kojima smo raspravljali. Memorijalni centar Domovinskog rata isto tako jedna važna institucija koja zaslužuje potporu, koja zaslužuje zajedničke napore da bi ona profunkcionirala i da bi mogla afirmirati cijeli projekt Domovinskog rata. Ja posebno naglašavam i jednu drugu instituciju o kojoj smo rasprvljali kad smo razgovarali o Memorijalno dokumentacijskom centru Domovinskog rata, a to je znanstvena institucija, institut Domovinskog rata je itekako važna institucija i nije u nikakvom sukobu s onim prethodnim stupovima, nego je čak ja bih rekao komplementarna i izuzetno važna. Ta četiri stupa preko kojih branitelji ostvruju svoja prava temelji se na nečem što se zove istina o Domovinskom ratu i taj temelj isto tako treba dorađivati, igrađivati, utvrđivati, jer sva prava hrvatskih branitelja izviru iz tog temelja, tj. istine o Domovinskom ratu koja je najbolje i najljepše izrečena u Deklaraciji o Domovinskom ratu i zato tu Deklaraciju treba u svakoj prilici afirmirati. No, međutim, afirmiranje Domovinskog rata bez instituta o Domovinskom ratu neće biti moguće, ono što je najvažnije na međunarodnoj sceni. Nama je itekako važno da u međunarodnoj zajednici postoji korektna i objektivna istina o Domovinskom ratu i to mora biti samo napor organiziranih znanstvenika i to mora predvoditi jedna znanstvena institucija. Dalje. Ono što bih htio također u ovom svom kraćem izlaganju naglasiti. Prava hrvatskih branitelja Hrvatskog vijeća obrane. Njihov status nažalost do danas nije u potpunosti do kraja riješen, ali čini mi se da će se to vrlo skoro uraditi, doraditi, kroz međudržavni sporazum i kroz neke amandmane koji trebaju ta prava hrvatskih branitelja Hrvatskog vijeća obrane zašititi i osigurati. Nije suvišno napomenuti da bez Hrvatskog vijeća obrane puno toga bi bilo drugačije. Ne bi bilo hrvatskog juga, to budite sigurni. To nisu političke tvrdnje, to su tvrdnje ljudi koji se razumiju u vojnu struku i oni koji su sudjelovali u Domovinskom ratu. Bez Hrvatskog vijeća obrane, bez kvalitetne organizacije obrane na području Rujani Ćelebići na pravcu Livna pitanje šta bi bilo sa Splitom itd. I zbog toga kvalitetna zaštita i pomoć ostvarivanju svih prava hrvatskih branitelja Hrvatskog vijeća obrane je naša trajna zadaća i vjerujem da će se vrlo skoro već i kroz odgovoarajuće amandmane i dopoune u tom smislu njihov status bitno poboljšati. Na kraju, želim posebno nalgasiti jedan važan problem, mi ga ističemo, ali mislim da danas možda nije dovoljno o njemu rečeno, vezan je uz psihičko zdravlje hrvatskih branitelja, jer ta prevalencija koja je vezana uz PTSP sindrom je izuzetno opasna, jer ugrožava zdravlje hrvatskih branitelja. Nemojmo zaboravit da je 1800 ljudi izvršilo suicid. Nemojmo zaboravit da preko 100 tisuća intervencija godišnje je vezano uz sve one koji imaju problema sa svojim psihičkim zdravljem zbog PTSP sindroma. Ono što možda nije dovoljno istaknuto, nije to problem pojedinaca, mi moramo govoriti o PTSP obitelji, jer obitelji u kojoj su očevi bolesni, psihički, nažalost dolazi do trauma i u čitavoj obitelji i to je jedno pitanje koje zaslužuje posebnu pažćnju i ja bih rekao širi organizirani napor čitavog društva, ne samo ovog ministarstva i vjerujem da i druga ministarstva u tom smislu dat će svoj puni doprinos, Ministarstvo zdravstva, Ministarstvo znanosti itd. i mogu vam reći gospođo potpredsjednice da s obzirom na ono što se u Hrvatskoj danas radi, da se terapija PTSP bolensika unaprijedi odgovarajućim novim tehnologijama je prepoznata u svijetu i da ćemo iduće godine u 6. mjesecu imati jedan znanstveni skup na kojem će biti najuglednije svjetske institucije, preko 10 iz Sjedinjenih Američkih država, Velike Britanije, Nizozemske itd. Svijet ima itekako mnogo interesa za problem s kojim smo mi suočeni, jer nije to samo hrvatski problem, nego je to opći problem, posebno danas u uvjetima kad sve veći brooj držžava sudjeluje u mirovnim operacijama. Zaključujem. Sve ono što je dosad urađeno na unapređenju Zakona o pravima hrvatskih branitelja zaslužuje našu punu pažnju, našu punu potporu i zbog toga će Klub HDZ-a dati potporu na današnjem glasovanju glede ovog Zakona. Gospođo potpredsjednice, nadam se da ćete i u budućnosti nastaviti radom na ovom izuzetno važnom, složenom i odgovornom poslu, glede ostvarivanja prava hrvatskih branitelja i da ćete kao i do sada imati njihovu punu potporu, a nadam se isto tako da ćete i u budućnosti to raditi na još odgovornijem mjestu, predsjednice hrvatske države. Hvala lijepo.
Hvala lijepa. U ime Kluba zastupnika gospodin zastupnik Damir Kajin. Izvolite.
Poštovani gospodine potpredsjendiče, cijenjena gospođo potpredsjednice. Ostanite na tom poslu i dalje kojega dobro radite, a dobro, dobro. Za sada toliko. No, ajde da se vratim sada na temu. Evo, imajući na umu da smo sinoć ovdje proveli do 1 sat u noći, ja ću biti doista kratak i prvo što želim reći da nema zemlje koja korektnije rješava pitanje branitelja, no što radi to Republika Hrvatska. I ne to od sada, od kada Ministarstvo vodi gospođa Kosor, nego to se radi vrlo korektno, usuđujem se reći svih ovih zadnjih desetak godina. Bilo je to tako i za vrijeme bivše Vlade. Možda ja samo zamjeram bivšem ministru neke nespretnosti oko utvrđivanja invalidnina, točnije revizije invalidnina, npr. nije trebalo gospodinu Bešteku dirati u pravo onih 10% kada je čovjek teško stradao, kada čovjek tako teško strada, onda je irelevantno da li netko prima 100%-tnu ili 90%-tnu invalidninu. Evo to je moj sud, možda nije ispravan ali ponavljam, to je moj sud. Drugo što želim reći da Klub IDS-a podržat će ovaj zakon. Međutim mi se sa jednim dijelom ovoga zakona apsolutno gospođo potpredsjednice ne slažemo, to je ova financijska ocjena stanja koliko sredstava treba ovdje osigurati i ovdje prije svega polazim od ovog članka 31. koji govori o najnižim mirovinama. Znači u stavku 1. se kaže da korisniku invalidske ili obiteljske mirovine koji je dijelom, pardon, ne, da stavak 4. da najniža mirovina određuje se od osnovice koja iznosi 45% prosječne neto plaće svih zaposlenika u Republici Hrvatskoj u godini koja prethodi godini ostvarivanja prava, a prema podacima Državnog zavoda za statistiku. Shodno tome ja sam uvjeren da samo 2005. godine ukoliko bi u mirovinu otišlo recimo najmanje dvije tisuće ljudi onda će u proračunu po tom osnovu trebati osigurati najmanje 20 milijuna kuna. Iduće godine, znači 2006. 40 milijuna kuna, 2007. 80 milijuna kuna. Ako svake godine u mirovinu odlazi po dvije tisuće ljudi, u konačnici gospođo potpredsjednice to će biti i više od jedne milijarde kuna. Malo prije za ovom govornicom gospođa potpredsjednica je spomenula mogućnost da iduće godine u mirovinu po tom osnovu ode, odnosno da tu osnovu iskoristi negdje oko 10 tisuća ljudi. Ako je tome tako, onda ćemo mi u proračunu po toj osnovi morati osigurati najmanje ili 60, 70, a možda i 100 milijuna, 50 milijuna kuna evo sada kaže gospođa Kosor, a tih 50 milijuna kuna u toj financijskoj osnovi nije iskazano. U konačnici rekoh, po tom osnovu Republika Hrvatska za 10-tak ili 15-tak godina možda će izdvajati 500, 600, možda milijardu kuna. Evo to je jedna mala rezerva sa moje strane da se je u sve to ušlo bez nekih pretjeranih simulacija i utoliko držim da je ova izmjena najbitnija zakonska izmjena. Ona je izuzetno hrabra, nitko nezna što će to još uvijek značiti za naš proračun rekoh za 10 ili 15 godina, ali IDS kao što kazoh glasat će za ovaj zakon i to ne može biti sporno. Međutim, kada govorim o tome, moj je dojam da Vlada teret prebacuje na neku buduću Vladu kao što je to recimo slučaj i kod tzv. povrata duga umirovljenicima putem dionica. Na žalost, Proračun za 2005. je za nama, na žalost svega 17 članova opozicije bilo je protiv tog ključnog političkog, socijalno-gospodarskog dokumenta i na žalost ta sredstva po mom sudu nisu ukalkulirane u financijske podatke Republike Hrvatske za 2005. godinu. Pošto je sam proračun za nama, zasigurno se neće pripadnici NOB-a, točnije invalidima 2. svjetskog rata, govorim o invalidima, izjednačiti prava sa invalidima Domovinskog rata. Ako je ova zemlja odlučila se na zaokret od politike koja je u velikom dijelu vođena do 2000. godine onda to je korak kojega valja učiniti. Iduće godine po ovom prijedlogu trebati će osigurati 3 milijarde i 641 milijun kuna. To je 269 milijuna kuna više nego 2004. godine, ali čak 823 milijuna kuna više nego 2003. godine. Treba priznati da se ovdje radi o ogromnim sredstvima. Držim da bi ili u ovaj ili neki sličan zakon valjalo ugraditi i odredbe koje bi zatočenicima konclogora u periodu 41. do 45. također im se priznao status nekog političkog zatvorenika. Jasno sredstva opet nisu osigurana u proračunu. Također treba se izboriti za status zatvorenika na Molatu, ali to će ići teško. Zašto? Jer je Italija isplatila ratnu štetu ex-jugoslaviji, ali Hrvatska se treba angažirati po tom pitanju i upravo sada kada Fini vodi Ministarstvo vanjskih poslova susjedne nam Italije, kao što bi trebala Hrvatska renosnije nastupati oko toga da i ovi zatvorenici iz Mathauzena, Idahao itd. dobe odštetu od Njemačke. Znači imajući na umu činjenice, a IDS se za to uvijek zalagao i imajući na umu podatak da recimo u Istri, Rijeci itd. mnogi naši građani, negdje njih 12 tisuća dobijaju tzv. talijanske penzije zbog činjenice da su morali služiti talijansku vojsku, apeliram da i invalidi koji su se odazvali na poziv Franje Tuđmana u Bosni i Hercegovini također dobe invalidnine. Govorim o invalidima. Ja još jedanput ću reći za razliku možda od gospodina Ćosića, osuđujem politiku Franje Tuđmana u Bosni i Hercegovini u periodu od 92. do 94. ali ako je riječ o invalidima onda sam na njihovoj strani. I zadnji puta sam spominjao slučaj nekoliko pojedinaca kao npr. Đure Horačeka, Marić Marina, Ljubice Marić, Spernjaka, Radanovića itd. To su ljudi koji su 4, 5, 6 godina proveli u srpskim zatvorima zbog špijunaže u korist Republike Hrvatske, a kada su se vratili u Republiku Hrvatsku, Republika Hrvatska je te ljude zaboravila da ne kažem izdala. Oni nju nisu izdali, oni su za nju robovali u Beogradu ili u srpskim kazamatima, ali kada su se vratili u Republiku Hrvatsku ostali su bez stanova, bez posla, bez egzistencije i mislim da je to jedna civilizacijska sramota o kojoj treba progovoriti za ovom govornicom. Znači umjesto da ih se doživljava herojima recimo, oni su od države koju su zadužili da se tako izrazim, izdani. Ponavljam zbog špijunaže u korist Hrvatske oni su odslužili 4, 5, neki 6 godina zatvora, a danas žive neki od njih u izbjegličkim kampovima kao što je slučaj Đuro Horačeka koji živi sa bolesnom ženom i dvoje odrasle djece na Kamenjaku u Puli u sobici od 20 ili 30 kvadratnih metara. Držim da to mi gospodo moramo vis a vis jedne povijesne istine ispraviti. Ako se je moglo recimo zatvoriti stranicu obitelji Zec što je bio sjajan potez, sjajan potez, mora se riješiti i ovaj slučaj. Sve u svemu ja se evo za kraj usuđujem reći da je ovaj zakon jedan hrabar iskorak, mi ga u Klubu IDS-a podržavamo, ali isto tako želimo reći da novine koje se predlažu u konačnici će državni proračun koštati 500, 600, 700, možda milijardu kuna. O tome treba također progovoriti iako je riječ o mirovinskim rješenjima koja ćemo zasigurno svi podržati. Još jedanput reći ću da će Klub IDS-a biti za. Klub IDS-a je protiv povlastica za automobile, za traktore, za strojeve, za bagere, za kombajne itd. da, ali ne i za automobile dok za razliku kod invalida njima treba naprosto sve omogućiti. I jasno stavimo naglasak na zapošljavanje branitelja, ali to će se pokrenuti samo ako se pokrene nov gospodarski ciklus u Republici Hrvatskoj. Jasno je da ovo posljednje je možda i najteže u ovom trenutku kada u Republici Hrvatskoj ima negdje oko 300 tisuća nezaposlenih i kada su stope nezaposlenosti 15, 16, a možda i više posto. Sve u svemu hrabar zakon i Klub IDS-a ga pozdravlja.
Gospodine zastupniče, zbog neprimjerenog govora i osude politike Predsjednika Tuđmana u Bosni i Hercegovini, na neprimjeren način, dakle, prvog Hrvatskog Predsjednika ja vam udjeljujem za takvu vašu kvalifikaciju opomenu. Gospodin Krešimir Ćosić, replika.
Uvaženi saborski zastupnik gospodin Kajin je rekao, citiram "da se ne slaže s politikom Predsjednika Tuđmana". To je, gospodine Kajin vaše pravo i ja nemam pravo to vaše pravo osporavati, no međutim ono što želim naglasiti. Vi nažalost, gospodine Kajin ne razumijete i ne znate politiku pokojnog Predsjednika Tuđmana prema Bosni i Hercegovini iz jednostavnoga razloga ...
Jel' to ispravak ili replika?
Replika, replika.
Ne može replika na izlaganje ...
Pa spomenut sam, spomenut sam.
Ne može replika na izlaganje predstavnika kluba.
Ali imate kad ste osobno spomenuti, članak ...
Ako hoćete ispravak onda je ispravak.
Pa dobro, onda ispravak netočnog navoda. ... [[Upadica se ne razumije.]] Ispravak netočnog navoda, evo dozvolite, dozvolite, dozvolite da ... [[Govornik je isključen, ne čuje se.]] vi ne razumijete i niste mogli naučiti iz hrvatskih medija i to je razlog zbog kojeg ponovno ističem nužno potreban znanstveni pristup glede evaluacije i interpretacije povijesnih činjenica, posebno sve ono što je vezano uz rat u Bosni i Hercegovini. Hvala lijepo.
To nije bio ispravak nego mišljenje, ali budući da smo prevladali ovu stvar na ovakav način, idemo dalje. Ispravak netočnog navoda, gospodin Josip Đakić. Izvolite.
Gospodine potpredsjedniče, ispravit ću netočan navod kolege Kajina kojim je ustvrdio da su sve Vlade posvećivale izuzetno brigu prema hrvatskim braniteljima. To zasigurno svi koji se sjećaju nije istina i nije točno. Vidjeli smo prosvjede od 25 do 50 tisuća, čak do 100 tisuća ljudi, hrvatskih branitelja protiv one Vlade koja je, kako ste i sami spomenuli, zanemarila stvarno stradanje Darka Beštika. I da ne idem u tančine, nemojte molim vas spominjati samo to kako su svi bili obazrivi i kako su cijenili hrvatske branitelje.
Hvala lijepa. Idemo dalje. U ime Kluba HSS-a gospodin zastupnik Željko Ledinski, izvolite.
Štovani gospodine potpredsjedniče, štovana potpredsjednice i predsjednice Ministarstva, poštovani predstavnici udruga proizašli iz Domovinskoga rata, koristim priliku da vas srdačno pozdravim u ime Kluba Hrvatske seljačke stranke i u svoje osobno ime. Dozvolite mi da u uvodu kažem da Hrvatska seljačka stranka ocjenjuje potrebnim donošenje novog Zakona o pravima hrvatskih branitelja iz Domovinskog rata i članova njihovih obitelji. I HSS se i u prvom čitanju isto tako izrazio pozitivno o donošenju novoga zakona. Definicije oko toga tko se smatra hrvatskim braniteljem, vrijeme sudjelovanja u obrani Republike Hrvatske, priznavanje statusa hrvatskim braniteljima i pripadnicima Civilne zaštite, Narodne zaštite, pokriće dijela troškova, zdravstvene zaštite, ustanovljenje najniže mirovina, statusa hrvatskih vojnih invalida i drugih, sigurno su važna pitanja za sve naše branitelje, za sve kolege koji su proveli barem jedan mali dio svog života u obrani domovine. Isto tako, ovi zakoni o pravima branitelja, svaka je do sada Vlada donosila svoj zakon. Mi u HSS-u držimo da je potrebno donijeti ovaj zakona konsenzusom svih parlamentarnih stranaka i da se taj zakon primjenjuje na jedan duži vremenski rok što je i gospođa potpredsjednica rekla u uvodu, a ne da sa promjenom svake vlasti mijenjamo te naše zakone. Jer želim još jedanput sve nas podsjetiti da nije bilo hrvatskih branitelja ne bi bilo ni Hrvatske države. Prema tome, nemojmo svaki puta kod promjena vlasti mijenjati te zakone. Ustanovimo jedan kvalitetan zakon koji će biti usuglašen sa udrugama proisteklim iz Domovinskog rata i onda ga primjenjujmo i ako treba samo ga nastojimo poboljšavati, a ne smanjivati, ograničavati ta prava. Iako su ta prava, usuđujem se reći, jako mala, ona nisu prevelika i običan branitelj nije osjetio nekakav veliki doprinos prema svojoj obitelji od tih prava. Tako da u tom dijelu ja apeliram u ime Kluba HSS-a da i danas evo kada ćemo glasovati ovih dana, one amandmane koje imamo da ih usvojimo na jedan kvalitetan način i da dođemo stvarno do jednog konsenzusa svi zajedno. No, kada smo evo govorili, u zadnjih mjesec dana smo već evo treći puta sada govorimo o tom zakonu. Imali smo najprije Prijedlog zakona HSP-a, zatim, evo prvo čitanje, pa evo sada drugo čitanje. Evo tu apeliram, možda smo mogli malo sjesti i usuglasiti sve te stavove da ne dođe do nekakvih opet polemiziranja oko toga, a posebno oko nekih pitanja koja su se mogla riješiti još i daleko prije. Pa evo, ono što bih rekao da je još ostalo po meni nedorečeno u ovome zakonu, a mislim da bi se moglo konačno već sada nakon 10-ak godina od završetka rata praktički, da bi se moglo dovesti do toga da ta pitanja jednom riješimo. A i sada evo imamo primjer u Prijedlogu Odbora za veterane gdje se predlaže da se stavi ponovo jedan drugi datum za početak Domovinskog rata. Mi u HSS-u apeliramo da više ne licitiramo sa tim datumima, da se jednom vojno znanstveno i stručno utvrdi kada je trajao Domovinski rat. Imamo vojne stručnjake, znanstvenike koji to mogu meritivno utvrditi, uvažavajući sve što se dešavalo u proteklim vremenima. I na taj način da se onda jasno kaže kada je to bilo i da to više onda ne mijenjamo, da to postane jedna odluka koja će biti, da ne kažem, za vijeke vijekova, ali da, kažem, ne dođe kod svake promjene vlasti sa licitiranjem toga datuma. Isto tako onda on povlači i licitiranje sa brojem branitelja, a taj broj branitelja dobro da se utvrđuje na ovakav način, da i pripadnici Narodne zaštite, Civilne zaštite, isto tako uđu u još ove druge kategorije u tome. Isto tako, uz ustanovljenje Registra branitelja potrebno je utvrditi put borbenih postrojbi unutar naše vojske i svih jedinica koje su bile. Utvrditi imena njihovih zapovjednika, njihova djelovanja. Ako to ne utvrdimo nećemo moći provoditi ovaj zakon jel imamo čitav niz stavaka koji se upravo osvrću na to. I ja još jednom apeliram da uskladimo to sa Ministarstvom obrane i da imamo konačno borbene puteve naših postrojbi. Ne da se dešava ko što se je nekada dešavalo da su dva svjedoka bila dovoljna za dobivanje nekakvih prava, a i danas nam se nažalost dešava da neki su iskoristili to da su dobili statuse određene na osnovu nekakvih potpisa svjedoka, a službe su ih čak procesuirale i dokazale da to nije tako i ti zapisi naših službi o kojima smo govorili ovih dana stoje, i bilo bi dobro da se onda primjeni da netko tko je lažiroa podatke mu se jasno kaže, tada ta postrojba nije bila na tome mjestu i nisi mogao ostvariti ta prava. Isto tako, u prvo čitanju smo tražili sa se ovaj Zakon uskladi sa Zakonom o obrani, sa mirovinskim zakonima, sa zdravstvenim sustavom RH, jedan dio toga je u prijedlozima usklađen, no čini mi se da je još ostalo, možda da li zbog brzine neke stavke koje nisu potpuno usklađene i volio bih barem prije nego što ide ovaj Zakon u objavu u "Narodne novine" sa se još jednom pogleda da se nije koja greška potkrala a čini mi se da ih ima nekoliko. Ono što mi u HSS-u posebno želimo naglasiti, je to da je dobro da smo konačno uveli jedan status mirovine za naše branitelje koji po nama za sada, minimalna mirovina nije prevelika koja se ovdje predviđa. Jasno da ona ovisi o gospodarskom statusu Hrvatske, o mogućnostima koliko fondovima ima sredstava ali mislim da barem ono minimalno što je naš branitelj zaslužio je ta nekakva minimalna mirovina koju treba ostvariti. Ona je tih 45% ja sam mislio iz ovih rasprava koje su bile po odborima za prvo čitanje da će doći do određenih povećanja, no vjerujem da opravdanje i proračun koji smo donijeli za ovu godinu ali možda bi bilo dobro tu odredbu staviti mogućnost da se ona ne mora mijenjati isključivo Zakonom, nego da se ostavi mogućnost da se taj postotak u dogledno vrijeme i poveća, jasno računajući na to da će proračun Republike Hrvatske biti sigurno daleko veći u buduća vremena kada gospodarstvo dođe u punu funkciju. Isto tako ukazao bih na još nekoliko stavaka koji bi se mogli još popraviti, posebno u članku 5. ono što sam i zadnji puta govorio vezano je uz donošenje popisa lista bolesti, isto tako što smo imali mijenjanje zakona tako smo i mijenjali povjerenstva naših liječnika i sve ostalo isto tako i listu bolesti, koja bi trebala isto tako po meni biti jednom da se utvrdi eventualno ako ima nekih dopuna, znamo da će biti nekih možda i drugih slučajeva onda to mijenjati a ne svaki puta kada dođe do određenih promjena. Prošli puta sam naveo jedan slučaj koji vidim da sada nije riješen u Konačnom prijedlogu zakona, za čini mi se samo 4 naša branitelja koja su poginula u Domovinskom ratu, koji su bili štićenici domova za nezbrinutu djecu, koji nisu imali svoje obitelji, njihova braća i sestre nisu ostvrila nikakva prava i mislim da smo možda za 4 slučaja mogli naći nekakvu iznimku i omogućiti da ta braća odnosno sestre dobiju ista prava kao članovi obitelji jer oni zbog toga što nisu imali obitelj nisu mogli živjeti te godine zajedno u obitelji. Dalje, bih istakao da kada govorimo o zapošljavanju branitelja, meni je jasno da ponekad nema dovoljno sredstava da bismo mogli aktivnije uključiti se i pokrenuti određene aktivnosti. Znam, i za vrijeme dok sam obavljao dužnost župana, da sam najviše kontakata pa i kasnije evo dok sam bio u Hrvatskim šumama sa braniteljima imao, sa kolegama sa bojišnice kontakata, upravo vezanih zbog mogućnosti zaposlenja njihovoga bilo u šumama. Samo da kažem da je posao šumskog radnika jedan od najtežih poslova danas u državi vjerojatno i najteži da upravo na tim mjestima, u tim kontaktima koje sam imao sam vidio koliko je naših branitelja ostalo bez posa koji nisu mogli biti zaposleni i shvaćam tu problematiku kao jednu od najbitnijih da ipak omogućimo našim braniteljima da kroz legalne institucije im se stvori mogućnost da se dio sredstava izdvoji za povećanje njihovog zapošljavanja. Isto tako u ovim člancima koji su naknadno još dopunjavani rekao bih da smo određena prava koje smo mogli riješiti kroz zakonsku regulativu ostavili da se ona rješavaju kroz vladine uredbe. Mislim da nije dobro da puno nekakvih prava koje se trebaju donesti se riješavaju putem kasnijih odredba koje će se donositi ili pravilnika ili nečega. Da je dobio, da se ta prava ostvaruju ako je moguće kroz donošenje zakona, da se ne ostavi mogućnost kasnijega promjena kroz određene pravilnike i uredbe da se intencija Zakona promjeni. Dozvolite da u završnom dijelu još kažem i ponovim ono što sam rekao u uvodu, da će Hrvatska seljačka stranka ocijenjuje potrebnim, još jednom za donošenje ovoga Zakona i volio bih da evo se možda u tom dijelu pronađe konsenzus da ga donesemo svi zajedno ovdje tako da se ne bi dešavalo da kažem, da sa svakim promjenama vlasti dolazi do promjena jednoga ovako važnoga Zakona. Nadam se da će se to i ostvariti. Hvala.
Hvala lijepa. Obavještavam da je sukladno članku 207. stavak 2. Poslovnika isteklno vrijeme za prijavu za raspravu u trajanju od 10 minuta. Imamo jedan ispravak netočnog navoda gosopdin zastupnik Josip Đakić. Izvolite.
Gospodine potpredsjedniče, ispravit ću netočan navod uvaženog kolege, i suborca Ledinskoga koji je ustvrdio da se datumi ne bi trebali mijenjati, da bi trebali ostati ovakvi ili onakvi ali nije rekao kakovi. Stoga, tvrdim da datumi su trebali ostati da ih niste u prošloj vlasti mijenjali jer niste mogli pretrpjeti ništa što je HDZ-ova vlast ustanovila čak ni datume, a zapisi vaših službi su ... roditelja, udovica, invalida, ... prosjačkog štapa i totalne bijede.
Hvala lijepa. U ime Kluba HNS PGS-a gospodin zastupnik Željko Kurtov izvolite.
Poštovani gospodine potpredsjedniče, gospođo ministrice, članovi Vlade, kolege branitelji, kolegice i kolege. Konačni prijedlog zakona o pravima hrvatskih branitelja iz Domovinskog rata i članova njihovih obitelji bez obzira što se ne slažem sa proširivanjem prava hrvatskih branitelja i što u Konačnom prijedlogu neke od primjedbi koje su dane u prošloj raspravi nisu uvrštene u Konačni zakon o hrvatskim braniteljima a neke jesu. MI u HNS-u PGS-u smatramo da Zakon u cjelini ide na ruku hrvatskim braniteljima i njihovim obiteljima. Cilj nam mora biti da ovim Konačnim prijedlogom zakona o hrvatskim braniteljima dođemo do rješenja koja će biti poštena i na dugi rok provediva kako ne bi svaku godinu mijenjali zakon i zbunjivali branitelje. Konačnim prijedlogom zakona hrvatskih branitelja riješena su mnoga pitanja koja mi u HNS-u PGS-u pozdravljamo. Neke od njih ću i nabrojiti. Pravo iz mirovinskog osiguranja, pravo na obiteljsku mirovinu, najniža mirovina branitelja, pravo na zapošljavanje, posebno ističem pravo na zapošljavanje i mislim da je ovim Zakonom dosta dobro riješeno pravo branitelja da su na jedan način zaštićeni da neodgovornim ponašanjem poslodavaca budu zaštićeni u krajnjoj konsekvenci da budu vraćeni na posao ako nije pošteno odrađen natječaj. Pravo na dionice, odnosno na udjele u trgovačkim društvima bez naplate, oslobađanje od plaćanja sudskih, upravnih i javnobilježničkih pristojbi, osiguravanje troškova pogreba uz odavanje vojnih počasti s tim što bi zatražio, ili ne znam kako bih to naznačio da ovu zadnju rečenicu, ja moram pročitati drugu, iz članka 104. drugu točku. Ministarstvo obitelji, branitelja i međugeneracijske solidarnosti snosi troškove prijevoza posmrtnih ostataka, troškove pogreba umrlog HRVI-a iz Domovinskog rata i umrlog hrvatskog branitelja iz Domovinskog rata na području Republike Hrvatske uz odavanje vojnih počasti, e sad ova, ovaj zarez, ako obitelj pravovremeno obavijesti ministarstvo. Mislim da ovaj dio treba brisati, da ovaj dio se može tumačiti poslije kako hoće da ne bi došlo do toga da se mora dva dana prije nego što će čovjek umrijeti javiti, ili ne znam ako bude nedjelja, recimo ministarstvo ne radi, jednostavno Ministarstvo branitelja mora naći za taj dio način da je svakako u funkciji branitelja i znači pogreba branitelja. Mislim da, ja ne znam opet tu kažem da bi ovaj dio dali kroz amandman potrebno, nek’ se Vlada o tom očituje, tj. ministrica. Da li je potrebno da pišem o tome amandman ili da se jednostavno izostavi ovaj dio? Proširivanje pravovaljanosti medicinske dokumentacije za bolesti i smrt uslijed bolesti te samoubojstva sa 30 dana, odnosno sa 2 godine sa PTSP na 10 godina. Ovo su samo neka od mogućih dobrih rješenja. Dalje ću se osvrnuti i na još neke probleme koje ćemo riješiti nadam se u sljedećem razdoblju. Razlike za isplatu mirovina iz 1997. godine koja je oko 400 milijuna kuna neće moći biti isplaćena u 2005. godini nego će to ići na sljedeće 3 do 4 godine. Ovo dokazuje da smo trebali ići prije sa novim Zakonom o hrvatskim braniteljima a tek onda sa proračunom, iz jednostavnog razloga što sada nema smisla upozoravati na neke nelogičnosti ili amandmanima jer proračun je takav kakav je i tu se ne može ništa promijeniti. Stambeno pitanje iz postojećeg proračuna neće biti riješeno najmanje sljedećih 10 godina što je neprihvatljivo. Uvjerenja sam da će za ovu godinu u proračunu za branitelje nedostajati od 200 do 400 milijuna kuna. Oslobađanje od participacije svih branitelja naročito zbog toga što populacija branitelja obolijeva za 300 do 400% više od ostatka populacije hrvatskih građana. Posebno zabrinjava stopa samoubojstava hrvatskih branitelja koja je za starosnu skupinu od 55 do 59 godina veća 5 puta. Moram napomenuti da od 34 tisuće 610 hrvatskih ratnih vojnih invalida iz Domovinskog rata ima 17 tisuća 690 što hoće reći da su najčešće dijagnoze PTSP, ozlijede i smetnje u funkciji mišića, te neurotski poremećaj težeg stanja. Zbog svega navedenog moram upozoriti da je neminovnost stvaranja jednog centra za liječenje od PTSP-ia, a ujedno od bolesti ovisnosti alkoholizma i droga, što sam se već u nekoliko navrata molio ministarstvo da se taj dio napravi. To bi moglo biti napravljeno u sklopu KBC Dubrava, a ne bi zahtijevalo skoro nikakva sredstva. No jednostavno moramo ukazati na neke probleme koji se trebaju riješiti sad ili u sljedećem razdoblju. Mi u HNS-u i PGS-u znamo da je proračun za hrvatske branitelje maksimum što je Vlada mogla izdvojiti za hrvatske branitelje, ali isto tako razumijemo branitelje koji su očekivali u najmanju ruku da će im biti vraćena prava participacije, uvoza auta, strojeva i zbog toga izražavaju svoje nezadovoljstvo. Međutim, mi smo mišljenja da je ovaj zakon u svom najvećem dijelu dobar i pozitivan za hrvatske branitelje te očekujemo da će se amandmanima na ovaj zakon prihvaćeni i tako poboljšati zakon u cijelosti. Hvala lijepa.
Hvala lijepa. Imamo jedan ispravak netočnog navoda gospodin zastupnik Josip Đakić. Izvolite.
Uvaženi gospodine potpredsjedniče, ispraviti ću netočan navod gdje je kolega i suborac Kurtov ustvrdio da smo prvo trebali donesti zakon, a onda proračun, a onda registar, a onda reviziju, pa na reviziju kontrolu i onda tako nikada hrvtski branitelji ne bi doživjeli svoj zakon i nikada ne bi imali svoju sigurnost kao što će imati sada. To je netočno da smo prvo trebali donesti zakon. Ovo je sve u redu, ide svojim putem, ide svojim vremenom kako je obećano i zasigurno ukoliko, rekao sam i ponavljam da su rebalansi proračuna ti koji namiruju nedostatak ili povećavaju određene stavke.
Uredu je to mišljenje na mišljenje, prema tome … U ime Kluba SDP-a gospodin zastupnik Ivica Pančić. Izvolite.
Gospodine potpredsjedniče Hrvatskoga sabora, gospođo potpredsjednice Vlade, suradnici, predstavnici udruga iz Domovinskoga rata. Nisam mislio govoriti politički, ali moram reći nekoliko rečenica zbog izjave koja se čula sa moje desne strane, da nisu sve Vlade cijenile hrvatske branitelje i sjetite se prosvjeda, rečeno je ovdje prije nekoliko minuta. Sjećam se. Sjećam se prosvjeda uslijed suradnje bivše Vlade sa Međunarodnim sudom u Haagu. Bio sam član te Vlade za koju kažem, za koju tvrdim da je štitila nacionalne interese, interese Hrvatske. Ali malo se podsjetimo što je tada bilo i što je bilo ovih zadnjih mjeseci, niti jedan hrvatski general za vrijeme bivše anti braniteljske, anti-hrvatske, izdajničke Vlade nije završio u Haagu, a za vrijeme ove Hrvatske HDZ-ovske, Sanaderovske Vlade 8 hrvatskih generala je u Haagu. A ja pitam a gdje su prosvjedi? Zašto ne prosvjedujete? Ali dobro. Ne bih o tome danas raspravljamo o Zakonu o pravima hrvatskih branitelja i ovakve rasprave nisu dobre. Nastojati ću se suzdržavati od njih, ali tražim neka svatko pomete ispred svoga praga, neka prvo pogleda u svome dvorištu da bi gledao u tuđi. Ali, da pređemo na zakon. U odnosu na prvo čitanje ovaj Prijedlog zakona nije pretrpio neke bitne promijene, zbog toga ne ostaje mi drugo već da ponovim zadovoljstvo što je HDZ u najvećoj mjeri odustao od svojih predizbornih obećanja koja su biranim rječnikom rečeno bila nerealna. I što je preuzeo najveći dio rješenja iz aktualnog zakona. Iz te činjenice mogu se povlačiti različiti zaključci, međutim moj stav i stav Hrvatskih socijaldemokrata je da je ovo preuzimanje postojećih rješenja iz aktualnog zakona koji je donijela toliko stigmatizirana bivša Vlada napadana da ne štiti dovoljno prava hrvatskih branitelja je dobro, dobro za Hrvatsku jer smo o ovome važnom pitanju makar djelom približili svoja stajališta. Bolje, volio bih da smo u potpunosti ali o tome ću kasnije. Samo u nekoliko riječi da bi ostalo zapisano da kažem da sve promijene koje su uslijedile u sustavu skrbi za hrvatske branitelje 2001. godine bile su nužne, jer hrvatski proračun, sve ono što je bilo zapisano u zakonu iz 97. nije mogao podnijeti a da sustav ne doživi financijski slom. O tome sam govorio u prvom čitanju kada sam citirao i pokojnog predsjednika Franju Tuđmana. Da je bivša koaliciona Vlada imala pravo, potvrđuje dijelom i ovaj prijedlog Zakona. Prijedlog Zakona u kojem nema čitav niz bitnih obećanja na kojima je tada glavna oporbena stranka bazirala svoju politiku djelovanja. Tako recimo nema povećanja osobne invalidnine niti vraćanja posebnog doplatka svim hrvatskim ratnim vojnim invalidima, čime bi se invalidnine povećale za skoro 90%. Ali od toga kako vidimo nema ništa. Nema ni vraćanja uvoznica za osobne automobile za 100 i više tisuća hrvatskih branitelja. Ni oslobađanja od plaćanja participacija na zdravstveno osiguranje za 400 tisuća hrvatskih branitelja i članova njihovih obitelji također nema. Dječijih doplataka za svu djecu hrvatskih ratnih vojnih invalida nema. Kao što naravno nema ni bitnijih promjena u stambenom zbrinjavanju hrvatskih branitelja. Znači umjesto bitnih promjena uslijedili su kozmetički zahvati od kojih su neki prihvatljivi dok neki možda nisu najsretniji, ali to će se brzo pokazati u praksi. Pazite, što kažem, vrlo brzo će se pokazati da će se ovaj Zakon morati mijenjati. Recimo uzmimo samo jedno relativno malo pravo. Pravo na upis u zdravstvene ustanove ili smještaj u studentske domove. Prema informacijama iz prosvjetnih i znanstvenih krugova vlada skeptičnost. Hoće li se to moći realizirati? Nije dobro propisivati prava kao što je bilo ranije koja se neće moći ostvariti. U proračunu usvojenom prije nekoliko dana za provedbu prava hrvatskih branitelja predviđeno je dodatnih oko 200 milijuna kuna u odnosu na ovogodišnji proračun. Znači, umjesto 5 milijardi kuna što je bila težina tada amandmana oporbenog HDZ-a imamo ih zapisano, u jesen 2001. kada se donosio aktualni zakon došli smo znači do tih 200 milijuna kuna. Znači nekoliko posto od obećanog. I to je još jednom ističem Hrvatska relanost. Željeli bi svi zasigurno više. Potrebe su velike. Ali gospodarska situacija je takva da dodatna sredstva u većim iznosima nije moguće odvojiti. Odnosno i korištenje osiguranih sredstava u Hrvatskom proračunu treba namjenski trošiti, što nažalost kako je vidljivo iz rada sadašnjeg Ministarstva nije uvijek slučaj. Uzmimo na primjer natječaje za famozne kompjutere, nabavke automobila za 100%-tne invalide i slično. Ako postoji potreba mogu i o tome kasnije nešto više reći. Ali da ostanem strogo na ovom prijedlogu zakona. U prvom čitanju u ime Kluba SDP-a iskazao sam spremnost da ovaj zakonski prijedlog bude prihvaćen konsenzusom. Ukazali smo na neka riješenja u prijedlogu za koja smatramo da nisu dobra. Ne idu u korist istinskih hrvatskih branitelja i stradalnika. Međutim, kako je vidljivo u ovome konačnom prijedlogu Zakona tih dobronamjernih naših sugestija nema. Nisu prihvaćene. Predlagatelj nije pokazao ni najmanje volje da to prihvati. Tako da apel za konsenzusom izrečen od predstavnika Vlade mogu reći nije iskren. SDP-e je spreman na konsenus oko ovoga Zakona, ali za konsenzus je potrebna i spremnost druge strane predlagatelja, tj. Vlade. I još jednom naglašavam da je Vlada odustala od svih svojih silnih obećanja, ali u ovome Zakonu zapisala je nova obećanja koja će buduće generacije morati plaćati što je apsolutno neprihvatljivo i opasno. Stoga tražimo i točan izračun prava svih prava iz mirovinskog osiguranja. Da potsjetim još u kom smjeru su naši ostali prijedlozi išli. U smjeru uvođenja kontrolnih mehanizama koji će spriječiti legalizaciju postojećih nezakonitosti i stvaranja novih. Sjetimo se slučaja "Almomani", osobe sa hrvatskom putovnicom iz jedne Arapske zemlje koji je organizirao lanac od 10-tak osoba zaposlenih u institucijama gdje su mogli pogodovati osobama koje su na kriminalan način pokušale ostvariti, a u tome su i uspjele prava iz Zakona o hrvatskim branitelja. Takvih osoba koje su uz falsificiranu dokumentaciju ostvarile pravo na invalidne, veće mirovine uz nikada dane činove i slično, bilo je prema nalazu nadležnih tijela više od dvije stotine, znači ne dva ili tri, već 200 ili skoro 300. I žalosno je što to ovu Vladu ne brine, čitav slučaj je na Općinskom sudu u Zagrebu. Ovaj prijedlog Zakona faktički omogućava čak i njima da i dalje nezasluženo uživaju u pravima hrvatskih branitelja. Ali ova Vlada smatra da prevođenje u kojem bi se utvrdile eventualne nepravilnosti nije potrebno, pa i zakon smo mijenjali prije pet mjeseci u tom dijelu. Također ova Vlada smatra da je sasvim normalno da pravo na invalidsku mirovinu imaju i osobe koje nemaju status hrvatskog ratnog vojnog invalida. Znam da je interes nekih ljudi u Hrvatskom zavodu za mirovinsko osiguranje da takav prijedlog prođe, jer su upravo oni umirovili nekih 5 do 6 tisuća osoba koje nemaju status hrvatskog ratnog vojnog invalida, a ostvarili su pravo na invalidsku mirovinu. Na taj način legaliziramo nezakonitost i nemoral. I dajemo nove mogućnosti za nove nepravilnosti. Ukoliko damo mogućnost razno raznim povjerenstvima ili vještacima u Mirovinskom fondu da oni utvrđuju invalidnost i povezuju ju je sa stradanjem u Domovinskom ratu, ono što smo spriječili 2002. godine ponovno će se vratiti. Pitam, kome je to u interesu? Onime koji žele dobro Hrvatskoj, koji žele pošteno i profesionalno obavljati svoj posao i na taj način izgrađivati Hrvatsku kao pravnu državu sigurno nije. Ali onima koji su naučili na korupciju, koji su korumpirani, koji donose odluke bez kvoruma i koji žele zarađivati na tuđim nesrećama jeste. Njima nije do zakona i poštenja. Stoga mi tražimo da pravo na invalidsku mirovinu bude vezano u status hrvatskog ratnog vojnog invalida kojeg jedino utvrđuje Ministarstvo, a ne stotinu drugih tijela ili pojedinaca. I treće, ustrajavanje na formiranje područnih jedinica po županijama od strane Vlade kako je vidljivo u prijedlogu Zakona je skupo, bez obzira da li će biti zaposleno stotinu ljudi kako se na početku tvrdilo ili 20 kako je rečeno u prvom čitanju, zbog negativnih reakcija javnosti vidite ta se brojka prvo sa 100 smanjila na 20. Iako se na taj način plastično pokazuje da ova Vlada nije u stanju upravljati Ministarstvom samo sa 120 zaposlenih koliko ih je bilo krajem 2003. godine, već mora zapošljavati nove djelatnike. Međutim, nisam osobno sretan što nasljednici nisu uspješniji od prijašnje Vlade, jer će hrvatske porezne obveznike to dodatno i to nepotrebno koštati nekoliko milijuna kuna. A to je uostalom i u protiv bi proklamiranog obećanja Vlade o smanjenju administracije, iako to ne bi bilo prvo neispunjeno obećanje ove Vlade. I da zaključim, Klub SDP-a će predložiti amandmane na tragu rečenog. Ono što smatramo da je ključno, ono što će donekle spriječiti nezakonitost i širenje korupcije u ovom sustavu skrbi za hrvatske branitelje. I u skladu s tim od Vlade zavisi da li ćemo do ovoga Zakona doći konsenzusom ili će zastupnici SDP-a biti prisiljeni glasovati drugačije sa ciljem zaštite istinskih hrvatskih branitelja i stradalnika i očuvanja istinskih vrijednosti Domovinskog rata. Pokažimo na dijelu, a ne samo na riječima. Želimo li postići opću suglasnost na ovome Zakonu. Mi iz SDP-a smo pripravni. Hvala.
Hvala lijepa. Gospodine zastupniče nažalost, vi ste proizveli 13 ispravaka netočnih navoda, pa ne bih baš rekao da je u skladu sa najavom konsenzusa, ali šta je tu je. 13 ispravaka netočnih navoda. Prvi je Krunoslav Markovinović.
Hvala gospodine dopredsjedniče. Pa evo, prvi netočan i izrazito jasan navod je, moja Vlada je radila u interesu Hrvatske države. Pa mogu početi iz početka. Prvo, dokazivanjem nepotrebnog miješanja u rat u Bosnu i Hercegovinu što je bila obrana Hrvatske isključivo radi osvete je išla prema prethodnoj Vladi i puzanja pred europskim dužnosnicima osvečivale se hrvatskim braniteljima. Rušenje reitinga Hrvatske države u međunarodnim asocijacijama katastrofalnom diplomacijom. Zatim, nečasno, pazite, nečasno smo spustili na ljestvice korumpiranosti, podaci su od prije dvije godine. Čuli smo isto tako se o piranskom zaljevu. Da li je interes Hrvatske, bilo i zločinačko prevođe ili kako ste već nazivali postupak prema oboljelim braniteljima, po vašem vjerojatno je.
Hvala. Molim zastupnike ako mogu da izostave oslovljavanja jer će skratiti malo i tu vrijeme. Pa sada evo ima riječ, ispravak gospodin Frano Matušić, izvolite.
Gospodine potpredsjedniče, premda je uzaludno ispravljati gospodina Pančića ali radi hrvatske javnosti treba reći ono što je istina. Dakle, netočan je navod da je hrvatska Vlada odustala od svojih predizbornih obećanja, da je HDZ odustao od svojih predizbornih obećanja jer upravo i ovaj Zakon koji je danas pred nama je dokaz da je hrvatska Vlada ostala pri svojim obećanjima i da ... [[Govornik se ne razumije.]] kroz ovaj Zakon. Jedno od obećanja da ćemo vratiti dostojanstvo hrvatskim braniteljima i ono se vraća upravo putem ovog Zakona koji je ovdje pred nama i koje podržavaju udruge iz Domovinskog rata. A o uspješnosti vašoj bili smo svi svjedoci u proteklom razdoblju, kakva je bila vaša uspješnost u komunikaciji sa braniteljima i vašim potezima koje ste vodili prema ovoj populaciji. Dovoljno su rekli i branitelji na izborima o vašoj uspješnosti.
Hvala. Gospodin Emil Tomljanović.
Netočan je navod uvaženog kolege koji je kazao da je Hrvatska demokratska zajednica odustala od svih svojih predizbornih obećanja u kontekstu donošenja ovog Zakona. To naprosto nije točno, ovaj Zakon predstavlja u ovoj verziji zapravo sukus predizbornih obećanja prema braniteljskoj populaciji a mene osobito veseli činjenica što upravo u smislu partnerstva sa udrugama proisteklim iz Domovinskog rata usaglašen i Konačni tekst ovog Zakona. I drugi ispravak netočnog navoda je sljedeći. Žalosno je, kolega je kazao sljedeće, žalosno je što ovu Vladu ne brine nezakonitost u ostvarivanju braniteljskih prava a prevođenje je okarakterizirao legaliziranje, nezakonitosti i nemorala, to je netočno, ovu Vladu itekako brinu sva nezakonita ponašanja koja se događaju u ovom segmentu. A i sam je uvaženi kolega kazao da su pokrenuti u smislu i sudski sporovi u svim onim situacijama gdje su uočene nepravilnosti.
Hvala lijepa. Gospodin zastupnik, gospođa zastupnica Božica Šolić.
Hvala lijepa. Ispravljam netočan navod zastupnika Pančića koji je rekao da je ovaj Zakon prepisan Zakon bivše Vlade. Gospodine Pančić, apsolutno to nije istina. Ovim Zakonom su ispravljene mnoge nepravde i unesena su mnoga prava koja im pripadaju a jedan od mnogih primjera šikaniranja branitelja dok ste vi bili ministar je ovdje nazočan gospodin Beštek. To vam je činjenica.
Hvala lijepa. Ispravak netočnog navoda gospodin zastupnik Niko Rebić.
Uvaženi kolega Pančić kaže da ovaj Zakon nije doživio bitne promjene u odnosu na Zakon iz 2001. Nije točno da nije doživio bitne promjene, sve što ste vi ukinuli, sva prava koja su branitelji imali iz Zakona iz 1996. godine i ono što je puno gore, vi ste ukidajući prava 2001. godine gazili dostojanstvo i ponos branitelja a to im sve i još mnogo više vraća ova Vlada sa ovim Zakonom.
Zvonimir Puljić.
Krivi je navod gospodina Pančića kada svoje osobne postupke i postupke svoje Vlade prema braniteljima koji su bili mučni, bahati i uvrijedljivi objašnjava suradnjom sa Haaškim sudom. Jer nije policija vršila pretres u stanu pokojog generala Bobetka zbog suradnje sa Haaškim sudom. Niste generalno proglašavali branitelje borcima za privilegije ili lažnim invalidima kao mučni, bahati i uvrijedljivi objašnjava suradnjom sa Haaškim sudom. Jer nije policija vršila pretres u stanu pokojog generala Bobetka zbog suradnje sa Haaškim sudom. Niste generalno proglašavali branitelje borcima za privilegije ili lažnim invalidima kao Nojka Marinovića i ovdje nazočnog Darka Bešteka zbog suradnje sa Haaškim sudom. Nego zato što ste u njima gledali političke protivnike. Tada, nadam se da danas to više ne gledate tako i primječujem znakove evolucije u vašem mišljenju.
Josip Đakić.
Gospodine predsjedniče, netočan je navod da je ovaj Zakon istovjetan sa Zakonom kolicijske vlasti na čelu sa SDP-om i da su samo konzmetičkim zahvatima izvršene određene promjene. To je totalno netočno jer u prijedlogu, prvom prijedlogu Zakona 30 novih momenata i 30 novih članaka dok u ovom konačnom prijedlogu još toliko ako ste pogledali objašnjenje otraga svakoga članka u kojem su izmjenjene, dopunjene, usklađene sve norme. Da niste Hrvatsku zadužili sa vanjskim takovim dugom i da niste ovaj proračun zadužili za 7 milijardi kuna sigurno bi ova prava mogla biti i veća.
Katarina Fuček.
Nije točno da je Zakon baziran na preuzimanju postojećih rješenja te da su na njemu učinjeni samo kozmetički zahvati. Uz niz novih instituta koji su uvedeni radi poboljšanja kvalitete života hrvatskih branitelja i članova njihovih obitelji a o kojima je govorila gospođa ministrica, Zakon je realan, human, konkretan i provediv a prije svega i zbog toga što je gospođa ministrica imala strpljenja i dobila je povjerenje hrvatskih branitelja pa se uz stajalište koje ste obrazlagali kao stajalište SDP-a vidjela i vaša osobna ljubomora što nije to i vama uspjelo.
Marija Bajt.
Hvala lijepa gospodine predsjedniče. Čestim ponavljanjem netočnih navoda gospodin Pančić želi stvoriti krivi dojam. Zbog toga ispravljam da je HDZ odustao od predizbornih obećanja. Niti HDZ niti hrvatska Vlada nisu odustali od predizbornih obećanja i u svom mandatu će ispuniti sve ono što je obećano u interesu hrvatskih građana. A predloženi Zakon je upravo u cilju onoga što je obećano hrvatskim braniteljima i stradalnicima Domovinskog rata. Naime, kako je već rečeno vraćeno je dostojanstvo, hrvatski branitelji više nisu lažni i nisu privilegirani, proširena su prava svih branitelja, ne samo invalida i poginulih, u 30 stavaka je poboljšan zakon a isto tako hrvatska Vlada sa ciljem smanjenja broja nezaposlenih vezano uz hrvatske branitelje ima i vodi program stručnog osposobljavanja i zapošljvanja hrvatskih branitelja a ciljnu skupinu čine nezaposleni hrvatski branitelji, djeca poginulih, zatočenih i nestalih hrvatskih branitelja bez obzira na spol i dob. Hvala.
Vladimir Jelkovac.
Gospodin Pančić je rekao da je formiranje ispostava Ministarstva branitelja obitelji u županijama skupo. Upravo suprotno, mislim da je to minimum koji možemo učiniti za hrvatske branitelje tako da konkretno u mojoj županiji branitelji iz Karlovca, Slunja, Cetingrada, Ogulina, Duge Rese ne moraju u Zagrebu rješavati svoja statusna pitanja nego to mogu riješiti u svojim mjestima. Svako pravo je i nekakav trošak, ali to je minimum koji za hrvatske branitelje možemo učiniti.
Gospodine predsjedniče, gospodin Pančić kaže da jest za sve, a onda sve napravi da ne bude za ništa. Navod ću nekako ispraviti ali gospodina Pančića ni ispraviti ni popraviti nije moguće. Naime, kao što je i kolega Jelkovac ispravljao. Gospodin Pančić reče da će ustrojavanje po područnim jedinicama puno koštati. Zapravo neće ništa jer u, pri uredima državne uprave u županijama već postoje odjeli za branitelje. Hvala lijepa.
Potpredsjednik Darko Milinović.
Poštovani gospodin Pančić je rekao da smo preuzeli u velikom postotku vaš zakon. Sva dobrota što nije naravno uništena, sva dobrota, pod navodnike tog vašeg zakona se uviđa u stanju koje smo zatekli kada smo preuzeli vlast o zaštitarima koji su stajali tamo neprobojnim staklima, neprobojnim vratima jer ste na takav način kontaktirali gospodine Pančiću sa hrvatskim braniteljima. Prvi dan kada je HDZ preuzeo vlast stvoreni su uvjeti da se uklone i zaštitari i neprobojna stakla i neprobojna vrata na način kako ste vi to radili.
Gospodine predsjedniče, dame i gospodo. Kolega Pančić je izrijekom rekao da članak 53. nije provediv. Nije točno gospodine, kolega Pančiću. Članak 53. glasi: «Prednost pri upisu, obrazovanju, obrazovne ustanove imaju svi polaznici koji ispune uvjete da prijeđu podobni odnosno razredbeni prag te da zadovolje na ispitu sposobnosti, darovitosti u srednjim školama i visokim učilištima u kojima se provodi prijemni ispit i ovaj članak je zaživio i ove godine. Vi kao saborski zastupnik imate pravo tražiti statističke podatke od svih sveučilišta u Republici Hrvatskoj.
Potpredsjednica, ministrica Jadranka Kosor, izvolite.
Hvala lijepa. Poštovani gospodine predsjedniče Hrvatskoga sabora, dame i gospodo zastupnici, predstavnici udruga. Evo reći ću nekoliko riječi nakon izlaganja predstavnika SDP-a zbog toga da bih rekla istinu u ime hrvatske Vlade i da bih odbila naravno neke navode koji su potpuno neprihvatljivi jer naprosto nisu istiniti. Dakle, prvi navod da je ova Vlada preuzela zakon postojeći dakle iz 2001. potpuno netočan iz nekoliko razloga. Ja ću vas podsjetiti gospodine zastupniče da je upravo ova Vlada na početku svoga mandata, među svojim prvim potezima uputila u saborsku proceduru izmjenu postojećeg zakona iz 2001. godine, a postojeći zakon koji još uvijek je na snazi, ja se nadam vrlo kratko, jer do 1.1.2005. godine izmijenila još jedanput. Među ostalim ukinuli smo na svu sreću tim izmjenama postojećega zakona tzv. institut prevođenja. Vi ste upravo se i na taj institut pozvali zgražajući se na neki način, a ja kažem: Da, mi smo ponosni što smo ukinuli na vrijeme čim smo dobili priliku za to i većinu u parlamentu, taj institut prevođenja jer je on u konačnici zapravo značio prevođenje hrvatskih branitelja žednih preko vode. I to je bio pravi smisao toga instituta. Što se tiče navoda iz Kluba SDP-a da se u ovom zakonu koji danas predlažemo i koji se danas raspravlja, da smo predložili samo kozmetičke promjene, ja ću vas ponovno podsjetiti gospodine zastupniče i sve gospođe i svu, svu gospodu u SDP-u što su to među ostalim kako gospodin Pančić kaže kozmetičke promjene. Među ostalim to je uvođenje oslobađanja participacije i za hrvatske branitelje sa oštećenjem organizma od najmanje 30%. To je uvođenje ovoga instituta najniže odnosno zaštićene mirovine. Znači li za vas kozmetička promjena činjenica da će od 1.1. sljedeće godine hrvatski branitelji koji po općem propisu ostvare uvjete za odlazak u mirovinu imati zajamčenu najnižu mirovinu od 1773 kune što je sada 45% od prosječne plaće koja se naravno može i povećavati. Znači li to za vas kozmetičku promjenu jer sigurna sam da i vi dobro znate da je jako puno onih hrvatskih branitelja koji nažalost teško nalaze posao ili ga uopće ne mogu naći i koji žive doslovce na rubu egzistencije. Hrvatski branitelji s kojima se svakodnevno suočavamo u našemu Ministarstvu koji traže jednokratne pomoći. Rekla sam prošli puta, ponovit ću i sada: zahtjevi za dodjelom jednokratne pomoći što znači zahtjevi da dodjelom pomoći da hrvatski branitelji koji su u teškim socijalnim prilikama naprosto mogu preživjeti od prošle do ove godine porasli za 1260%. 1260%, to znači za toliko posto je onih koji dolaze na vrata Ministarstva sa zamolbom da im se pomogne. Mi susrećemo ljude koji žive od 500, 600 kuna, ispod 1000 kuna. Svima njima mi ovim zakonom jamčimo tu najnižu mirovinu kad dosegnu godine života znači 65 za muškarce odnosno 60 za žene. Jesu li to dame i gospodo kozmetičke promjene? Apsolutno odbijam takvu kvalifikaciju o kozmetičkim promjenama u ovome zakonu jer se radi o suštinskom okretanju Zakona o pravima hrvatskih branitelja ka hrvatskim braniteljima. Dakle uistinu onima koji to zaslužuju. Ne prihvaćam da su kozmetičke promjene primjerice to što zatočenicima u neprijateljskom logoru vraćamo pravo iz 1996. da imaju status hrvatskog ratnog vojnog invalida najmanje desete skupine. Znači 20% trajnog oštećenja organizma. Također ne prihvačam da je kozmetička promjena to što u ovom zakonu predviđamo, predviđamo da mirovina hrvatskih branitelja iz Domovinskoga rata ostvarena prema općemu propisu se uvečava za 10 odnosno za 30% ovisno o vremenu koje je hrvatski branitelj proveo u Domovinskome ratu. To sasvim sigurno ne može biti kozmetička promjena kao i da se jedinicama lokalne uprave daje ovim prijedlogom zakona mogućnost stambenog zbrinjavanja. Kao isto tako da uvodimo carinske i porezne olakšice za uvoz osobnog automobila hrvatskim ratnim vojnim invalidima koji imaju oštećene i gornje ekstremitete ili su slijepi. Kao što mislim da ćete se složiti da ne može biti kozmetička promjena to što osnovica za utvrđivanje prava na obiteljsku invalidninu članovima obitelji smrtno stradalog hrvatskog branitelja iz Domovinskog rata koji je poginuo ili je ubijen se uvećava sa važećih 40 na 50% odnosno da se povećava obiteljska invalidnina sa 15 na 25%. Kao i to da djeca poginulih hrvatskih branitelja dobivaju mogućnost evo korištenja doplatka u najvećem mogućem iznosu. Kao i to da, da djeca poginulih hrvatskih branitelja do zaposlenja, a nakon završetka školovanja imaju pravo na obiteljsku mirovinu još godinu dana što je u skladu sa Obiteljskim zakonom. I naravno sigurno da ne može biti kozmetička promjena to što smo uvažili nakon što sam ukinula test MMPI2 koji je zlostavljao hrvatske branitelje oboljele od posttraumatskog stresnog poremećaja. Ne može biti kozmetička promjena što predviđamo rok koji se produžava na 10 godina za one branitelje koji su oboljeli od PTSP-a. I tako dalje i tako dalje. Dakle odbijam u ime hrvatske Vlade kvalifikaciju da se radi o kozmetičkim promjenama, radi se o suštinskim promjenama koje su na tragu vraćanja dostojanstva hrvatskim braniteljima. To je proces to se ne može preko noći ne može se ni u jednoj godini mandata, ni Hrvatskom sabora ni hrvatske Vlade. Ali se može uistinu ako svi o tome mislimo isto a to je da hrvatski branitelji zaslužuju svu našu ljubav i poštovanje, jer su najzaslužniji za slobodnu samostalnu demokratsku neovisnu Hrvatsku. Hvala.
Hvala. Ispravak netočnog navoda zastupnik Ivica Pančić. IZvolite.
Moram reći da sam začuđen, čemu ta nervoza kod predstavnika Vlade i u klubu HDZ-a. Pa nisam vas krizirao. Samo sam vas pohvalio da ste odustali od svoga zakona iz 97. godine. I da ste najveći dio zakona iz 2001. godine prepisali. I stoga nije točno kada gospođa potpredsjednica kaže da se ne radi o kozmetičkim promjenama. Težina vaših amandmana 2001. godine bila je oko 5 milijardi kuna. Uzmite računalo i izračunajte. Vi ste u ovom zakonu dali 200 milijuna kuna. Znači 4%. Nikad nisam rekao da ste odustali u 100% iznosu od svojih predizbornih obećanja, odustali ste u 96%. A što se tiče zaštitara i vrata. i zaštitari dalje sjede gospodine Milinoviću a i vrata staklena su dalje tamo. Ali vi izgleda niste bili u ministarstvu.
Molim mir. Poštovani zastupnik Anton Peruško.
Hvala gospodine predsjedniče. Ispravljam netočan navod potpredsjednce Vlade i ministrice branitelja po kojem je ona ustvrdila da je institut prevođenja bio zapravo institut prevođenja hrvatskih branitelja žednih preko vode. To je naprosto netočno. Hrvatski branitelje se ne može prevoditi žedne preko vode, odajući svo poštovanje istinskim hrvatskim braniteljima, institut prevođenja je imao za cilj da napravi distinkciju između lažnih i stvarnih branitelja. Da odvoji one koji su stradali na minskim cestama od onih koji su stradali braneću Domovinu. I taj institut uz neka poboljšanja, pojednostavljenja svi istinskih branaitelji pozdravljaju. Hvala.
Isptavak netočnog navoda poštovani zastunik Frane Matušić.
Zahvaljujem gospodine predsjedniče, gospođa potpredsjednica Vlade je rekla obračajući se gospodinu Pančiću da on sasvim sigurno zna koliko će biti onih branitelja koji će koristiti ovu zajamčenu mirovinu. Nakon njegova ministrovanja možemo sasvim reći da on to ne zna.
Gospodine Matušić ja sam vas prethodno upozorio za ovaj ispravak negočnog navoda i dao sam vam znak da ćete ga zlouporabiti. I zlouporabili ste ga. Niste ispravili netični navod, i radi svjesne i očito zloporabe izričem vam opomenu. Prekidam sjednicu, nastavak u 15,00 sati. Prva je na redu poštovana potpredsjednica zastupnica u ime Kluba HSLSa, DCa Đurđa Adlešić. ... [[Početak nije snimljen]] DC-a poštovana zastupnica potpredsjednica Doma, Đurđa Adlešić. Izvolite.
Hvala lijepo gospodine predsjedniče. Poštovane gospođo i gospodo predstavnici udruga iz Domovinskog rata, gospođo potpredsjednice Vlade. Prije svega moram izraziti zadovoljstvo da nismo dugi period čekali između prva dva čitanja, što ipak ulijeva nadu da ćemo donijeti zakon koji će se moći primjenjivati već od početka sljedeće godine. Zahvaljujem i na broju primjedbi i prijedloga koje sam iznijela u zadnjoj raspravi u ime Kluba HSLS-a i DC-a koje ste prihvatili. Najbitnije je zapravo da Zakon bude provediv, naravno ipravedan i da i branitelji i članovi njihovih obitelji konačno mogu znati što od ovog Zakona mogu očekivati. Držim da je bitno poštenije reći što se od Zakona ne može ostvariti, nego davati lažna obećanja. Podupirem izmjenu definicije dragovoljaca iz Domovinskog rata. Prije svega zato što se to odnosi na osobe koji nisu bili vojni obveznici, žene, malodobne osobe, osobe koje su proglašene nesposobnim za vojnu službu, a sudjelovale su najmanje 30 dana u obrani suvereniteta Republike Hrvatske. Međutim, kad se radi o definiciji za dobrovoljce iz Domovinskog rata i ovaj termin od 100 dana, tu doista podupirem mišljenje kolega i kolegica koje sam imala prilike čuti u prijepodnevnoj raspravi, posebno Odbora za ratne veterane, gdje ovaj rok od 100 dana doista neprimjeren, jer su mnogi koji su proveli svega nekoliko dana na ratištu poginuli i ranjeni i postali invalidi. Ako se već mora odrediti broj dana, onda predlažem da to bude, oprostite, rok od 30-ak dana. I ako postoji takav amandman, nama je potpunoprihvatljiv. Moram još upozoriti i na članak 2. i na nešto što se javlja i u ostalim zakonskim tekstovima. To je navođenje pojmova koji nisu u ženskom rodu. Doista moram upozoriti na činjenicu da su žene bile braniteljice i da je ovo minimum koji bismo im mogli dati, priznanje. Ja ću zbog vremena i koncentracije kolega i kolegica zastupnica i zastupnika doista ići samo po člancima, skrenuti pažnju samo na neke koji su promijenjeni po meni na bolje i na jedan koji nije promijenjen i gdje ćemo ići sa amandmanom. Dobro je da je promijenjen 46. to je onaj iznos od 700 ERU-a po kvadratu, jer je bilo potpuno nerealno i ograničavalo je mogućnost da se branitelji odluče na stambeno zbrinjavanje dizanjem stambenog kredita za kupnju stana ili kuće, jer to doista nije bila cijena koja se mogla očekivati naročito u većim gradovima. Međutim, kad se već išlo na izmjenu i kad je prihvaćen jednim dijelom ova primjedba ili prijedlog, onda bi bilo dobro da se ne ide na uredbu Vlade Republike Hrvatske, već da se odredi tržišna cijena kvadratnog metra stana i mislim da bismo to mogli staviti i u zakon i time potpuno razjasniti koliko će ljudi zaprvo dobiti za pomoć kad sami dižu stambeni kredit ili kupuju stan ili kuću. Značajan je napredak, to smo upozorili u prošlom čitanju, ja se doista zahvaljujem što ste to prihvatili, jer smo svjedoci čestih situacija da branitelji ne mogu u zgradu, ne mogu u svoje stanove i to je prilagodba prilaza stanovima i zgradama za kretanje u kolicima, za invalide koji nisu sposobni za kretanje bez kolica ili drugih ortopedskih pomagala, te posebno slijepih hrvatskih ratnih vojnih invalida. Rok od 6 mjesec bismo mi mogli naravno predlagati kraće, ali on bi u svakom slučaju bio nerealna, zato mi se drži sasvim prihvatljivo 6 mjeseci. Šta više čini mi se i realno što je dobro, što bi značilo da će i taj članak biti provediv. E sad, članak 11. je članak kojim nismo zadovoljni i za koji smo priložili amandman. Mislim da su tu već i mnogi drugi iznijeli primjedbe, a sigurna sam da će na tu primjedbu zapravo sa potporom reagirati i udruge branitelja i članova njihovih obitelji. Naime, radi se o pravu na pokriće troškova zdravstvene zaštite, dakle participacije, koju imaju članovi obitelji smrtno stradalih branitelja iz Domovinskog rata, članovi obitelji zatočenih i nestalih hrvatskih branitelja, branitelji sa oštećenjem organizma od najmanje 30%. Čuli smo obrazloženje zašto je tomu tako i gdje se tu vidi napredak, međutim ja bih tu u ime Kluba HSLS-a i DC-a poduprla zaključke sa konvencije HVIDR-e iz Zadra gdje oni predlažu da se oslobađanje od plaćanja tih usluga, dakle troškova zdravstvene zaštite oslobode svi, neovisno o stupnju oštećenja, jer ako bismo ostali na 30%, ja ponovno upozoravam na argument koji sam već iznijela, a to je da ostavlja se zapravo bez takve vrste zaštite oboljeli od PTSP-a kod kojih je oboljenje najčešće upravo ovih 20%. Čuli smo dakle obrazloženja, međutim ne vidimo da se oni ne mogu riješiti, ako treba i promjenom nekih drugih zakona, akoimamo volju. Mi smo mijenjali nekoliko puta i Ustav, pa možemo i zakone, a naročito podzakonske akte. Zato podnosimo amandman na izmjenu članka 11. Držimo da nisu potrebna posebna financijska sredstva i držimo da će za taj prijedlog vjerojatno glasovati i svi zastupnici ovog Doma na dobrobit branitelja, prije svega oboljeli od posttraumatskog stresa. Kad sam već govorima o zaključcima sa konvencije HVIDR-e iz Zadra, to bi u ime našeg Kluba htjela podruprijeti još jedan od prijedloga ili dva koje držim da su posebno značajni, a kojima se ovdje već uvijek nekako govori u rukavicama, jer vjerojatno nisu svi ugodni, a to je da se konačno utvrdi registar branitelja. Oni predlažu da to bude datum od 1.1.2005., dakle od trenutka kada bi trebao vrijediti ovaj zakon. Dakle, da konačno imamo registar branitelja. To je dakle prijedlog konvencije HVIDR-e koji podupiremo. Isto tako i obvezu MORH-a za zapošljavanje nakon profesionalne rehabilitacije. Spominju se i prava pripadnika HVO-a koja se mogu regulirati i zakonima, ali isto tako i međudržavnim sporazumima. Ja vjerujem da nema idealnih zakona, da ovdje poboljšanja ima. Značajno je poboljšanje upravo ovog članka 11. Zato vas molim da još jednom razmatrite amandman koji iznosimo i zaključke sa konvencije HVIDR-e. Hvala lijepo.
Hvala. Idemo na pojedinačnu raspravu. Poštovani zastupnik Krešimir Ćosić. Povlači se, da je već govorio u ime Kluba. Poštovana zastupnica Ruža Lelić.
Hvala gospodine predsjedniče, gospođo ministrice sa suradnicima, poštovani gospođe i gospodo iz udruge proizašle iz Domovinskog rata, kolegice i kolege. Pred nama je evo novi i Konačni prijedlog zakona o pravima hrvatskih branitelja. U prvom čitanju prihvatili smo ga koncenzusom što je i potrebno i dobro. Da se bar u ovako važnim pitanjima slažemo. Vidimo da su prihvaćene i primjedbe i prijedlozi Odbora za ratne veterane i Odbora za zakonodavstvo, te pojedinih uvaženih azstupnika. A u samoj izradi prijedloga Zakona bile su uključene i predstvnici udruga proizašlih iz Domovinskog rata, pa mislim da je to dobar put kako treba donositi prijedlog zakona. Zasigurno da sve želje i potrebe nisu mogle biti ugrađene, no ono što je bitno da je Zakon realan, provodiv i pravedan. I da neće biti potrebe mijenjati ga u skoro vrijeme. A ovaj zakon mislim da zadovoljava sve to. Ovdje je i u raspravi istaknuto da su ovim Prijedlogom zakona stvorene obveze koje će, mislim zadužiti sljedeće generacije, a što je kako je jedan uvaženi zastupnik rekao, što je nedopustivo. Pa ja ne vidim mogućnosti da se neka prava poboljšaju, a da ne zadužimo pa i sljedeće generacije. Recimo samo, 2. svjetski rat je završio prije 60 godine, pa još imamo 68.203 korisnika mirovina iz NOB-a, a hrvatskih branitelja oko 32.000. Izneseno je također i mišljenje da Vladu ne zanima nezakonitost, kada su u pitanju način stjecanja nekih prava. Ja se s tim ne mogu složiti. Vladu, a i svakoga od nas itekako zanima svaka zlouporaba pa i na ovom području, ali smatramo da te eventualne zlouporabe treba rješavati primjenom drugih pravnih instituta koje važe i za druge građane, a ne instituta prevođenja i stalnog prevođenja. Ovdje se i dalje na ovo gleda kao na leglo korupcije. To smo isto mogli vidjeti iz pojedinih izlaganja. Govori se o istinskim braniteljima, što onda sugerira da je više njih ili bar znatan broj lažnih, a to su ona gledišta što su u stvari uništavala dostojanstvo hrvatskih branitelja. No, da se vratim na sam zakon. Prijedlogom zakona propisana su prava, te postupak za priznavanja prava, s ciljem da se ta prava ostvare na jednostavan i što brži način i mislim da je to vrlo bitno, jer do sada isto neka prava hrvatski branitelji vrlo teško su ostvarivali zbog jedne komplicirane procedure. Iz ovog opširnog i složenog zakona ja ću se osvrnuti samo na neke članke. Mislim da je zakon riješio niz do sda postavljenih i nerješenih pitanja kao što su pitanje dragovoljaca, pripadnika POS-a, pa je tako sada u članku 2. definira se da su hrvatski branitelji iz Domovinskog rata osim pripadnika Oružanih snaga Republike Hrvatske i dragovoljci iz Domovinskog rata. Vidimo da se tu uvjet od 100 dana smanjio još najmanje do 30 dana ukoliko nije bio vojni obveznik zaključno do 15. siječnja 92. godine i mislim da je to isto znatan pomak. U članku 2. definira se pojam sudjelovanja gdje je određeno 5. kolovoza 90. godine do 30. lipnja 96. godine bilo je prijedloga da se ponovno taj zakon, da se taj termin kao usklađuje i mislim obzirom da je već usklađen da ga ne bi trebalo dodatno mijenjati. Bitno smatram također i članak 3. koji se umjesto pojma poginulog branitelja iz Domovinskog rata uvodi se pojam smrtno stradalog. U prvom čitanju isticana su neka promišljanja da to nije pravedno prema poginulim braniteljima i da se neke udruge s tim ne slažu. Ja mislim da tu nema opravdanog jer ovdje imamo znači ubijane prilikom zatočenja u neprijateljskom logoru, umro od posljedica rane ili ozljede zadobivene u obrani što je mislim isto tako bitno, a ovaj stava 4. umro od posljedica bolesti, pogoršanja bolesti ili pojave bolesti u obrani suvereniteta Republike Hrvatske gdje je rok za prijavu produžen do 31. prosinca 97. Zatim ovdje još smrtno stradale osobe proširuje se i na pripadnike medicinskog osoba, ratni izvjestitelji, pripadnici vatrogasnih postrojbi i drugo i vidimo da u ovoj dopuni u drugom čitanju da su još dodate kategorije smrtno stradalih u trgovačkim brodovima. Mislim da je dobro i opravdano, jer sjećam se naših liječnika i medicinskih sestara i vozača koji su pod kišom granata ne dvojeći ni časa išli i zbrinjavali ranjenika. Zatim članak 11. ovdje je u više navrata isticano kao bitno i zaista je bitan da je oslobođen od participacije sve branitelje koji imaju tjelesno oštećenje do 30%. Istina da smo ranije svi mi koji smo imai statut branitelja bili oslobođeni participacije, ali možda je ovo ipak za sada naša realnost. To oslobađanje participacije važno je za svakoga pogotovo za ovu populaciju. A ono što smatram osobito važnim, to je pravo na starosnu mirovinu gdje do sada hrvatski branitelj kada bi ostvario pravo na starosnu mirovinu po Zakonu o mirovinskom osiguranju onda njegov status branitelja nije imao uticaj na visinu mirovine dok se sada to znači mijenja gdje se mirovina povećava od 10 do 30% ovisno o vremenu sudjelovanja i mislim da je to bila neophodna promjena zato što do sada je znači vođena, bila je vodila se srkb o ranjenim i bolesnim dok oni koji su sudjelovali, a imali su sreće da ostanu znači neranjeni ili nisu se razboljeli do sada nisu imali nikakvu adekvatnu naknadu za to. Zatim ono što je bitno i što bih istaknula, to je pravo na invalidsku mirovinu u članku 15. gdje se već uz postojeći institut, znači invalidske mirovine zbog opće nesposobnosti, imamo sada uvodi invalidska mirovina zbog profesionalne nesposobnosti iz razloga znači kao posljedica ranjavanja, ozljede, zatočeništva ili bolesti ili pak pogoršanje bolesti što isto smatram da je znatan napredak i poboljšanje. U članku 31. je institut najniža mirovina. Mislim da ovdje sve nešto što je predloženo i što je vrlo bitno u ovom zakonu mislim da olako to prelazimo, ali zaista to su vrlo važni pomaci i da se uvodi institut najniže mirovine koji bi ostvarili znači ovi hrvatski branitelji sa navršenih 65 godina starosti muškarci, a 60 godina žene koji do sada nisu ispunjavali uvjete po mirovinskom osiguranju, znači dobili bi sada 45% prosječno neto plaće svih zaposlenih u Republici Hrvatskoj u prethodnoj godini pa bi to za ovu godinu bilo 1.073,00 kune i evo ministrica je napomenula da bi takvih korisnika u sljedećoj godini biti 10 tisuća koji će ostavariti ta prava. Mislim da za sve te branitelje da će to zaista biti izuzetna pomoć. Vrlo bitno je zapošljavanje. Na to pitanje sigurno treba staviti naglasak i evo istaknuto je da imamo šest mjera za zapošljavanje invalida, da su već oko tisuću i 100 njih te mjere i koristili, da imamo pekvalifikaciju oko 520, 527, da se osnivaju zadruge i to je ono što zaista treba poticati i mislim ukazivati na ta prava. Jer često puta oni koji bi mogli koristiti ta prava zbog neupućenosti ne koriste ih. Zatim izuzetno je bitno i stambeno zbrinjavanje i vidim da je tu postignut isto bitan pomak od tih 13 tisuća koji čekaju još na zbrinjavanje, da sada ovo od 30%s niženje stana i povoljniji krediti da će doprinijeti i rješavanje tog vrlo važnog pitanja. Također podržavam i prijedlog da ne zastarijeva pravo po osnovi smrti hrvatskog branitelja, a koji je počinio samoubistvo kao posljedica psihičke bolesti po važećem zakonu taj rok je bio pet godina i dobro je što se uvažilo mišljenje struke i taj se rok od postraumatskog stresnog poremećaja sa dvije godine produžio na 10 godina, vidimo na žalost da evo 1.663 branitelja da su izvršila samoubistvo. I da zaključim. Podržavam donošenje predloženog zakona, mislim da je pravedan i provediv, da je ispravio mnoge do sada nepravde i riješio mnoga nerješena pitanja, da je u skladu sa gospodarskom moći zemlji i ne očekujem da će to biti zakon koji neće tražiti skore izmjene. Hvala.
Hvala lijepo. Na redu je zastupnik Jure Bitunjac izvolite.
Hvala gospodine predsjedniče. Poštovana gospođo ministrice, kolege i kolegice zastupnici. Želio bih u prvom redu čestitati ministrici i njenim suradnicima kao i cijeloj Vladi na ovom prijedlogu zakona. Mišljenja sam da je rasprava u prvom čitanju pokazala na neki način želju svih zastupnika svih parlamentarnih stranaka da postignemo politički konsenzus u donošenju Zakona o pravima hrvatskih branitelja iz Domovinskog rata i njihovih obitelji. Želio bih naglasiti da mnogi branitelji su se žalili da je društvo poslije samo nepunog desetljeća nakon rata zaboravilo svoje branitelje. Možda kroz kriminalna djela pojedinaca da smo imali situaciju da se na neki način generaliziraju svi branitelji a odnos medija i stvaranje senzacija bilo je često puta prisutno u sredstvima javnog priopćavanja. Obveza društva, obveza Hrvatskog sabora, obveza političkih stranaka je kreirati javnu svijest da su branitelji društvena skupina iz kojih se trebaju regrutirati pojedinci za obnašanje najodgovornijih funkcija, najodgovornijih dužnosti u hrvatskom društvu naravno pod uvjetom da ispunjavaju i sve druge uvjete. Hrvatski branitelji i njihove udruge moraju biti moralna vertikala društva čiji se glas uvažava, čiji se glas poštuje. Ali je također njihova obveza da na ključna mjesta svojih udruga moraju izabrati ljude sa ratnom i životnom biografijom, besprijekornom životnom biografijom i ratnom biografijom i na taj način bi u pravom smislu trebali biti a kada je riječ o meni osobno, i kada je riječ o HDZ-u vjerujem da oni jesu moralna vertikala i stup ovog društva. Svjedoci smo također da je bilo stanovitih zlouporaba branitelja u dnevno političke svrhe jer je Domovinski rat i stvaranje hrvatske države spada u red najvećih dostignuća u povijesti hrvatskog naroda i naša je obveza, obveza je svih političkih stranaka da raspravom i donošenjem ovog Zakona hrvatski branitelji i udruge proizišle iz Domovinskog rata zauzmu ono mjesto u hrvatskom društvu koje im pripada. Ovaj Zakon koji pred nama i o kojem raspravljamo nadam se da će pravično, tako je i koncipiran i trajno osigurati prava branitelja da ona ne ovise o promjeni vlasti, da nisu podložna političkim promjenama u Hrvatskom saboru, u hrvatskom društvu i da nije bitno tko je na vlasti, da li je to desni centar, da li je to lijevi centar ili da li su to neke druge političke opcije. Na ovaj način dugoročno i trajno se riješava njihov status i hrvatski branitelji u pravom smislu postaju ono što jesu, stup hrvatskog društva. Također bih rekao da smo mi već raspravljali ovdje u Hrvatskom saboru i donijeli smo Zakon o memorijalno dokumentacijskom centru i u tom pravcu vidim da donošenjem tog Zakona smo se zauzeli za neprolazne vrijednosti Domovinskog rata i obvezni smo da kao zakonodavno tijelo afirmiramo Domovinski rat kroz odgojno-obrazovni sustav Republike Hrvatske, kroz obvezu istraživanja podizanja svijesti o važnosti očuvanja tradicije dostignuća, oslobodilačkog rata koji je Hrvatsku svrstao u red suverenih, samostalnih i suverenih država Europe i svijeta. Podržavam ovaj Zakon iz više razloga ja ću navesti tri. U prvom redu Zakon je održiv i provediv, on je prilagođen našim ekonomskim gospodarskim mogućnostima i smatram da prihvaćanjem ovog Zakona niti jedna druga skupina, niti jedan sloj Hrvatskog društva na neki način neće biti doveden u situaciju da bi im bila uskraćena prava, prema tome, on je održiv gledajući i kratkoročno a vjerujem gledajući dugoročno. Drugi razlog je što donošenjem ovog Zakona trajno rješavamo status hrvatskih branitelja i on zacijelo više neće biti predmet političke trgovine, prepucavanja itd, čega smo bili svjedoci u protekle 4 godine. I treći razlog nadam se da ćemo usvajanjem ovog Zakona iskazati političku volju svih parlamentarnih stranaka i na taj način postići konsenzus koji očekuju svi građana od nas bez obzira na politička opredjeljenja, bez obzira kojoj političkoj opciji pripadaju i koju stranku glasaju. Još jednput čestitam ministrici, vašem timu ministrice, i cijeloj Vladi na ovom prijedlogu i drago mi je da su udruge iz Domovinskog rata sukreirale ovaj Zakon. Hvala lijepo.
Hvala lijepa poštovani zastupniče. Sada je na redu gospodin zastupnik Živko Nenadić izvolite.
Gospodine potpredsjedniče, gospođo potpredsjednice Hrvatske vlade, kolegice i kolege, uvaženi predstavnici udruga. Budući je Konačni prijedlog zakona ja ću stvarno o konkretnim stvarima. Imam jednu veliku primjedbu i nekoliko malih. Moja velika primjedba se odnosi na to što kolega gospodin Pančić uporno i stalno govori da je ovo prepisan njegov zakon, a ja čitajući jedan i drugi i vidim i primjećujem da ste to tako loše prepisali da ovaj stari postojeći Zakon ne mogu niti prepoznati. I sada neliko manjih primjedbi. Ne znam da li možda vi ili ja u obliku amandmana ako mislite da je potrebito, ako ne Hvala Bogu. Članak 58. točka 3. Kaže se "Poslovni prostor na kojem je zasnovan zakup na temelju uvjeta iz ovog članka ne može se dati u podzakup". Često se događa da se to onda pretvori u nekakvu poslovno tehničku suradnju sa nekom drugom osobom, pravnom ili fizičkom pa se na taj način to izigra, onda se dogodi da branitelj više i ne prati kako to funkcionira, pa taj ne ispunjava svoje obveze pa onda dođe do suda, onaj ko je stvarno zakupac branitelja a ne onaj tko stvarno koristi to. Pa mi se čini da bi možda bilo dobro da razmislite da se tu doda, kaže, poslovni prostor na kojem je zasnovan zakup na temelju uvjeta iz ovog članka ne može se dati u zakup, dodati, niti dotični poslovni prostor i djelatnost koja se u njemu obavlja može biti predmetom poslovno-tehničke suradnje sa drugim pravnim ili fizičkim osobama. Ovo je malo za razmisliti. Nadalje, članak 102., gdje se kaže da roditelj udovice ili udovac smrtno stradalog hrvatskog branitelja iz Domovinskog rata i HRVI-a iz Domovinskog rata ovisno o utvrđenom stupnju oštećenja organizma imaju prednost pri smještaju u umirovljeničke domove. Ovdje mi se čini možda bi trebalo naglasiti jel se ovo odnosi općenito, jel’ se ovo odnosi pod istim uvjetima kao prilikom zapošljavanja, jel dovoljno da se netko prijavi i da odmah ima prednost, ili ipak se uvažavaju određena bodovanja Doma za umirovljenike, da tu ne bi poslije u primjeni bilo nesporazuma. To i članak 104. točka 2. kaže, Ministarstvo obitelji i branitelja i međugeneracijske solidarnosti snosi troškove prijevoza posmrtnih ostataka i troškova pogreba umrlog HRVI-a iz Domovinskog rata i umrlog hrvatskog branitelja iz Domovinskog rata. Smatram da je ovo umrlog HRVI-a iz Domovinskog rata višak, jer je već obuhvaćen sa ovim umrlog hrvatskog branitelja iz Domovinskog rata, kao da je to, čini mi se da nema baš potrebe, da je već obuhvaćeno. Eto toliko. Hvala lijepo.
Hvala lijepa. Imamo jednu repliku, gospodin zastupnik Ivica Pančić. Izvolite.
Zahvaljujem gospodine potpredsjedniče Hrvatskog sabora. Ne volim polemike, ali mislim da će vam možda nakon ovoga ipak približiti se nešto istini, istini koja će biti u korist i hrvatskih branitelja i svih građana Republike Hrvatske. Samo da vas podsjetim da je HDZ uoči izbora, a i nekoliko godina prije toga govorio da će na prvoj sjednici Sabora, kada dođe na vlast donijeti novi Zakon o pravima hrvatskih branitelja koji će biti onaj stari najbolji zakon iz 97. godine. Ja ne znam po kojem vi kalendaru računate vrijeme, ali bez obzira po kojem računali to je, zakon je trebao biti izglasan u siječnju, sada je studeni. 10 mjeseci je prošlo, a taj zakon iz 97. godine prepisali niste. Da ste ga propisali on bi koštao nekih četiri, pet milijardi kuna više koliko su težili vaši amandmani iz listopada 2001. godine, tako da ja ništa drugo ne tvrdim, već samo računam. To su osnovne matematičke operacije. Nešta ste obećali ali i od 5 milijardi obećanog dali ste 200 milijuna, znači 96% vaših obećanja je palo u vodu, ali ja vas razumijem, gospodarska situacija je teška i na toj situaciji u Hrvatskoj trebamo pokušati graditi … [[Govornik se isključio, ne čuje se.]] Hvala.
Hvala lijepo. Odgovor na repliku gospodin zastupnik Živko Nenadić.
Evo gospodine potpredsjedniče, iznio je dvije svoje tvrdnje obje su netočne. Prvo je da smo rekli da ćemo na prvoj sjednici Sabora promijeniti zakon, naravno to nije bilo ni teoretski moguće … [[Upadica se ne razumije.]] Niti je točno, jer konstituiranje i ostalo. A isto tako nismo rekli da ćemo prepisati i donijeti isti zakon kao što je bio iz 96., već da ćemo donijeti novi zakon, a to i činimo. Hvala lijepo.
Hvala lijepo. Gospodin zastupnik Josip Đakić. Izvolite.
Hvala lijepo gospodine potpredsjedniče Hrvatskog sabora, gospođo potpredsjednice hrvatske Vlade i naša ministrice, gospodine tajniče i pomočniće. Gospodo zastupnici govoreći o ovom Konačnom prijedlogu Zakona o pravima hrvatskih branitelja iz Domovinskog rata nužno je prekinuti sva politikanstva i skupljanje svih političkih poena koji se danas kroz ovu raspravu ispred klubova ili pojedinačnu te ispravkama netočnih navoda mogu primijetiti da su svi u poziciji želeći pridobiti populaciju hrvatskih branitelja za svojednevno političke aktivnosti ili za svoje bodove. Naime, sve ono što se zovu uvrede, blaćenja, prozivanja, sve ono što se zove ukidanje prava, možete ispraviti gospodo da se ispričate hrvatskim braniteljima koje ste toliko puta uvrijedili, koje ste toliko puta doveli na rub suicida ili čak do samoga suicida, koje ste toliko puta ostavili bez kune prihoda, samo jednom javnom isprikom bivša koalicijska vlast može pridobiti populaciju hrvatskih branitelja kako bi im vjerovala. U ovom zakonu i Konačnom prijedlogu zakona uz ove nomotehniče stvari koje treba ispraviti zasigurno, jer nitko nije idealan, one su stvarno takve kakve jesu. Ja sam u današnjim ispravkama puno puta spomenuo kako bi ovaj zakon izgledao što zasigurno gosodin Pančić ni njegova svita ne žele prihvatiti da su stvarne činjenice i fakti da je Hrvatska država i njezin proračun dovedeni do katastrofe. … [[Upadica se ne razumije.]] Katastrofalno ste zadužili Hrvatsku državu vjerojatno da bi je totalno uništili kako bi opet mogli se uvezati u bivšu Jugoslaviju, jer to vam je bio cilj preokupacija, nju ste samo voljeli, za ovu se niste ni borili ni stvarali.
Gospodine zastupniče vratite se na temu i govorimo o braniteljima sa ciljem da postignemo konsenzus, ne da potenciramo razlike, ajde ja vas molim, evo.
Hvala lijepo gospodine predsjedniče, ja ću se usredotočiti stvarno na konkretni i Konačni prijedlog Zakona o pravima hrvatskih branitelja, ali morao sam odgovoriti na politikanske izjave pojedinaca koji su koristili ovu saborsku govornicu kako bi prikupili sebi poene. Zakon je u ovom konačnom čitanju sa tri amandmana Odbora za ratne veterane, sa dva amandmana Kluba zastupnika HDZ-a i sa još po kojim eventualno Vlade Republike Hrvatske u ovim ispravkama moguć i ostvariv i sigurna je garancija ukoliko stvarno bez ovih politikanskih naših prepucavanja da izglasujemo zajedno vjerojatno će doprinesti da budućnost hrvatskih branitelja u njemu i kroz njega bude osigurana da se dalje pobrinemo da gospodarski napredak Republike Hrvatske omogući i daljnje povećavanje prava hrvatskih branitelja, ali danas više se ne može ostvariti od ovoga što je propisano i svote koja je osigurana u proračunu. Pozdravljamo donošenje ovoga zakona i ja osobno kao predstavnik HVIDRE kad se je govorilo na konvenciji o onim zahtjevima HVIDRE koju imaju pokušao sam svojim kolegama, prijateljima invalidima objasniti i rekao sam što su naše težnje i što možemo tražiti, što zasigurno možemo i odraditi i i zadovoljni smo da će populacija svih hrvatskih invalida imati oslobođenje od participacije kao što je bilo do sada. Zadovoljni smo da su se vratila, da imaju pravo na uvoz automobila ovi od prve do četiri populacije najvećih stradalnika. Zadovoljni smo da je i pravo u smještaju umirovljeničke domove precizirano ovim Zakonom. Isto tako možemo reći da smo zadovoljni i u pogledu cijelokupne braniteljske populacije koja se nalazi u ovom Zakonu i zastupljena je shodno mogućnostima, a dostojanstvo je vraćeno samim odnosom Ministarstva, Vlade i ljudi koji uvažavaju hrvatske branitelje. Također je vraćeno i ovim odredbama Zakona da svaki hrvatski branitelj ostvaruje pravo na dostojan pokop, a ne da taj zadnji ispraćaj koji doživljava u svojoj domovini za koju se je borio, za koju je život dao da bude otpraćen bez ičega i ikoga da su ga svi zaboravili. To je ono što se zove jedan najveći dio dostojanstva u tom zadnjem činu ovog zemaljskog života. Pozdravljamo sve napore koji su uloženi svih onih koji su konstruktivno razmišljajući ugradili svoj rad, trud i razmišljanje u sročenju ovioh zakonskih odredbi i mjera. I da ne trošim više vrijeme, jer je sve rečeno kroz sve ove naše rasprave dugotrajne koje su vođene i u prvom i u drugom čitanju na odborima i u klubovima. Nadam se da populacija hrvatskih branitelja može mirno i spokojno spavati poslije 1.1. 2005., jer su njihova prava osigurana u ovom Zakonu. Hvala vam lijepa.
Hvala lijepa. Imamo jednu repliku, gospodin zastupnik Ivica Pančić, izvolite.
Gospodine predsjedavajući reagirali ste na adekvatan način, pa ne želeći da doljevam ulje na vatru, iako bi se dalo puno toga reći, evo odustajem od ove replike.
Hvala lijepa. Idemo dalje. Gospodin zastupnik Nikola Sopčić, izvolite.
Gospodine potpredsjedniče Hrvatskog sabora, gospođo potpredsjednice hrvatske Vlade, kolegice i kolege zastupnici. Podržavam ovaj Konačni prijedlog Zakona o pravima hrvatskih branitelja iz Domovinskog rata i članova njihovih obitelji. Posebno bih želio pozdraviti postupak izrade ovog prijedloga, i njegovo usklađivanje i dogovaranje sa onima kojih se to najviše tiče, to su hrvatski branitelji i udruge proistekle iz Domovinskog rata, pa koristim priliku da ih pozdravim. Gospođo potpredsjednice čestitam vam što niste žalili ni vremena ni truda u pripremi ovog Zakona. Ovakvim postupkom doprinjeli ste tome da svi ovi neugodni događaji vezani uz status hrvatskih branitelja, gdje su se ljudi koji su stvarali i obranili našu domovinu nazivali svakovim imenima, od boraca za privilegije, lažnim invalidima i sličnim uvredljivim nazivima. Uvjeren sam da je vrijeme kada su ljudi koji su obranili našu domovinu i kada su morali nakon toga mjesecima i godinama obijati vrata pojedinih ustanova, da bi mogli ostvariti neko svoje pravo iza nas. Ljudi koji su obranili ovu zemlju nisu išli u rat da bi ostvarili privilegije, jer nisu znali da li će donijeti živu glavu, ali slažem se da su imali interes, a jedini interes im je bio da obrane svoju zemlju. Dolazim iz područja koje nije bilo neposredno izloženo ratnim zbivanjima, to je područje uz granicu sa Republikom Slovenijom, no, usprkos činjenici da granate nisu padale po našim krovovima stotine mladića išle su dragovoljno u postrojbe Narodne zaštite, postrojbe MUP-a i kasnije Hrvatske vojske. Na mobilizacijske pozive upućene iz Ureda za obranu iz našeg područnog ureda u Ozlju 96% ljudi se odazivalo na prvi poziv, što je na ponos svima nama. Mnogi su radili u susjednoj Sloveniji, uzimali su čak i neplaćeni godišnji da bi mogli sudjelovati u obrani svoje zemlje. Treba biti iskren i priznati, razumijevanje njihovih poslodavaca u susjednoj državi. Mnogi su ostavili svoje zdravlje, pa i svoj život u obrani i najmanje što očekuje nakon svega što su prošli je poštovanje. Podržavam ovaj prijedlog Zakona zato što je sveobuhvatan, obrađuje sve kategorije branitelja, članove njihovih obitelji. Prijedlog je nastojao obuhvatiti sve probleme sa kojima se suočavaju hrvatski branitelji. Posebno bih podržao i visinu kazni za neprovođenje pojedinih odredbi ovog Zakona, jer znamo da je čest slučaj pogotovo kod zapošljavanja da se nisu poštovale, pa čak i danas da se ne poštuju odredbe o prednosti kod zapošljavanja hrvatskih branitelja, iako je to i dosadašnji zakon regulirao. Isto tako podržao bih definiciju hrvatskog branitelja iz Domovinskog rata. I drago mi je što su uključeni i pripadnici Narodne zaštite, jer znamo da su početkom rata te postrojbe bile praktički bile jedine postrojbe koje su imale oružje, koje su ljudi često sami nabavljali i kupovali. Jer sjećamo se da je skoro potpunosti bivša JNA izuzela, tj. otela oružje teritorijalne obrane, pa su se pripadnici Narodne zaštite snalazili na razne načine da bi mogli krenuti u obranu svoje domovine. Bile su i primjedbe da će ovim Zakonom i ovakvom definicijom porasti broj hrvatskih branitelja. No, smatram da se toga ne treba bojati i zašto bi se bojali. S jedne strane imamo činjenicu da još uvijek imamo oko 68 tisuća umirovljenika pripadnika Narodnooslobodilačkog rata, i ja u tome ne vidim nikakav problem, pa zašto bi bio problem i broj hrvatskih branitelja? Svakako sam za to da i svi oni koji su sudjelovali u Domovinskom ratu, pa nisam za to da status hrvatskog branitelja dobije netko tko ga nije zaslužio. Ovaj prijedlog Zakona koji ide u smjeru da hrvatskim braniteljima vrati njihova prava istovremeno je realan, usklađen je sa mogućnostima Hrvatske države, državnog proračuna. Pa pridružujem se isto tako pozivu mnogih mojih kolega i kolegica da se Zakon donese konsenzusom, što će samim hrvatskim braniteljima dati sigurnost. A isto izražavam želju da ako ga budemo u buduće mijenjali da to bude u korist hrvatskih branitelja i članova njihovih obitelji, a nikako na njihovu štetu. Hvala vam lijepa.
Hvala lijepa. Gospodin Ivan Leko replika, izvolite. Oprostite Josip Leko, ja uvijek, dobro to su naša imena.
Naravno. Nije smisao polemike polemizirati s kolegom Sopčićem. Naime, naravno da podržavam Zakon koji je realan, koji je precizan i koji je kako bih rekao ostvariv, ne samo danas, nego i u budućnosti, koji rešpektira budućnost. Zašto mislim da treba replicirati vezano za preciznost. Naime, članak 36. o tome sam govorio na Odboru za zakonodavstvo po mojem sudu nedozvoljeno stavlja u poziciju članove obitelji stradalog, zatočenog i nestalog hrvatskog branitelja kod ostvarivanja prava na stambeno zbrinjavanje. Zakon predviđa da se članovi obitelji dogovore koji će od njih, samo jedan u slučajevima kada ih ima više imati pravo na stambeno zbrinjavanje prema ovom Prijedlogu zakona. To naprosto nije dozvoljena situacija da Zakon upućuje nasljednike ili članove obitelji da se oni dogovore tko će od njih koristiti pravo iz Zakona. Takva situacija daje razdor obitelji a ne rješava pitanje problema zbrinjavanja. Molim da to predlagatelj uzme u obzir, to je interes i zakonodavca i branitelja. Hvala lijepa.
Hvala lijepa. Idemo dalje. Gospodin zastupnik Stjepan Bačić, izvolite.
Poštovani gospodine potpredsjedniče, poštovana potpredsjednice Vlade i ministrice hrvatskih branitelja, poštovani članovi udruga hrvatskih branitelja koji pratite ovu raspravu. Ja ću podržati ovaj Prijedlog zakona o pravima hrvatskih branitelja iz Domovinskog rata i članova njihovih obitelji iz više razloga. Već u prvom čitanju ovaj Zakon je pokazao da je ispravio one glavne nepravde bivšeg Zakon koji je u kratkim crtama bih rekao ipak degradirao hrvatske branitelje pogotovo onim svojim čuvenim prevođenjem i mnogim drugim, ja bih rekao komplikacijama koje su onemogućavale branitelje da ostvare svoja zaslužena prava. Predlagatelj je sam u uvodu rekao i u ovom tekstu što smo dobili, vidljivo je da je uvažio sve primjedbe koje je i amandmane većinu njih koji su bili u prilog poboljšanja kvalitete ovog Zakona i da se oni sada i u ovom Zakonu a nadam se da će i nakon ove rasprave uvažiti i još neke primjedbe pa i amandmane a u cilju da Zakon bude što kvalitetniji. Ja ne bih sada ponavljao sve novine koje ovaj Zakon u drugom čitanju ima i u čemu je razlika između njega i starog Zakona. Podsjetio bih samo na neke najosnovnije a to je da je proširena definicija branitelja i da je ovo što je već puno puta spominjano da je ona proširena i na naoružane odrede narodne zaštite kao i na pripadnike HOS-a. Ono što bi bilo dobro i što je general Ćosić rekao da se nakon što ovaj Zakon stupi na snagu naše Ministarstvo i naša Vlada pobrine da i pripadnici Hrvatskog vijeća obrane u Bosni i Hercegovini također dobiju zasluženo priznanje i da u tome sudjeluje sa svim mogućim potporama i naša država. Također bih volio da se i kod zapošljavanja i obrazovanja koje je bitno za hrvatske branitelje da im se tu pomogne i da ovaj Zakon u svojim postavkama i to omogućava i o tome vodi brigu. Dakle, puno je tih novina koji vraćaju dignitet, zasluženi dignitet našim braniteljima i ja ću ga zato podržati i čudim se zapravo jednom prijedlogu koji je došao iz Kluba HSP-a da se ide u treće čitanje, jer ne vidim, ne vidim stvarno stvarnih razloga za takav čin. Ono što je kolega Pančić rekao u svom izlaganju u jednom času kada je rekao da je ono njihovo čuveno prevođenje bilo da se razluče istinski branitelji. Znate, to me je malo podsjetilo na jednu terminologiju kada su pripadnici njegove stranke u prošlosti razlučivali hrvatski narod na tzv. poštenu inteligenciju i ostale. Pa onda nekako me to malo smeta ta terminologija jer mi se čini da je ona bila na tragu tih nekakvih bivših zbivanja. Još jednom kažem, podržati ću ovaj Zakon jer je on i provediv i pravedan, provediv je zbog toga što uvažava financijske mogućnosti naše države a pravedan što uvažava i vodi brigu o svim kategorijama hrvatskih branitelja i vraća im dužno poštovanje koje su svojim ponašanjem u Domovinskom ratu zaslužili. Hvala vam.
Hvala lijepa. Gospodin zastupnik Ivan Bagarić, izvolite.
Zahvaljujem gospodine potpredsjedniče, poštovana gospođo potpredsjednice i ministrice hrvatskih branitelja. Braniteljska prava trebaju biti osigurana na način da prvo budu optimalna u datim okolnostima. Dakle, da razina izdvajanja, odnosno sredstva da budu takva, da budu za date okolnosti zemlje optimalna. Zatim, vrlo važno je da budu provediva a onda ujednačena, rekao bih pravedna. Ova prava, ovim pravima dakako trebaju biti pokrivena cjelokupna braniteljska populacija i da se ne dovodi nepravda niti prema kojoj skupini, niti prema kojem pojedincu. Nepravda pogađa i ubija kao i neprijateljsko oružje. U skladu sa time ovaj Zakon je svojevrsna poveznica svih hrvatskih branitelja. Branitelja Republike Hrvatske, ali ovdje mogu reći sa zadovoljstvom i branitelja Hrvatskog vijeća obrane. Na članku 160. iz srca čestitam gospođi ministrici da je izrijekom spomenuto da će biti regulirano pitanje branitelja Hrvatskog vijeća obrane što ovim Zakonim, što međudržavnim sporazumom. To je vrlo važno. Što će to biti regulirano? Ja očekujem biti će regulirane mirovine, zatim zdravstveno osiguranje i još neka prava prvenstveno ona koja se odnose na prvenstvo upisa u obrazovne ustanove ali dakako opet prema propisima u smislu da oni koji ispunjavaju te uvjete mogu biti upisani. Ovim Zakonom i budućim međudržavnim sporazumom biti će pokriveni članovi obitelji poginulih i nestalih hrvatskih branitelja na prvoj crti obrane kao i članovi obitelji ranjenih, hrvatskih branitelja, Hrvatskog vijeća obrane dakle, ratni vojni invalidi koji su po istom osnovu ranjavani. Sva druga prava, invalidnine, stambeno zbrinjavanje, i neka druga biti će rješavana u sklopu Federacije Bosne i Hercegovine odnosno, postojećih županija gdje naši ljudi žive. Tako da će zapravo Hrvatska ovim Zakonom i ovim međudržavnim sporazumom osigurati jedan dio prava a ona će biti onda ujednačena i neće biti izostavljen nitko kao što je to sada slučaj. Ja bih to i obrazložio zbog čega zapravo je ovo bilo potrebno sve učiniti. Ne samo zato jer su se Hrvati iz Bosne i Hercegovine odazvali pozivu dr. Tuđmana kako to kolega Kajin kaže nego i zato jer su pripadnici HVO-a branili Bosnu i Hercegovinu i hrvatski narod u Bosni i Hercegovini a time doprinjeli i obrani cjelokupnog prostora na kome žive Hrvati u dvije države i Hrvatskoj i Bosni i Hercegovini. Sjetimo se obrane hrvatskog juga. Republika Hrvatska južno od Karlobaga bila bi neobranjiva da nije bilo osiguranja bokova i dubine cijelog ratišta kojeg je dobrim dijelom osiguravalo Hrvatsko vijeće obrane i obrnuto. Potpuno mi je jasno da ne bi bilo obrane Bihaća, dijelova Hercegovine a vjerujem ni Bosne ni Hercegovine da nije bilo pomoći Republike Hrvatske. U ime te zajedničke borbe, zajedničkih žrtava i zajedničkih ciljeva a to je sloboda i danas budimo zajedno i pozicija i opozicija i dajmo svoj glas za ovaj Zakon koji šiti i brani i priznaju pravobranitelja Republike Hrvatske i članova SDP-a i članova HSP-a i članova HDZ-a ili politički neopredjeljenih branitelja ili branitelja srpske nacionalnosti ili bilo koje druge nacionalnosti u Republici Hrvatskoj. Svim njima moj naklon i moje priznanje osobito onima koji su dali svoj život za slobodu Hrvatske i hrvatskog naroda. U to ime moja osobna podrška ovom Zakonu i moj osobni poziv svima nama u ovoj sabornici da zajedno iznosimo ovaj zakon kako bi naši branitelji imali jednaka prava, prava koja ih štite, prava koja su jednaka za sve. Hvala.
Hvala lijepa. Gospodin zastupnik Krunoslav Markovinović. Izvolite.
Gospodine dopredsjedniče, gospođo ministrice, poštovane kolegice i kolege. Novi Zakon o pravima hrvatskih branitelja iz Domovinskog rata i članova njihovih obitelji donosi niz izmjena kojima će se poboljšati status dosadašnjih korisnika prava, a proširuje se i krug korisnika. Pažljivom analizom uočavamo da su dana poboljšanja maksimalno što proračun može podnijeti. Očito je da su istupi zastupnika koji traže nerealna, nerealno prozirno prikupljanje političkih poena danas za branitelje sutra za bilo kog drugog pa je i odjek takav. Branitelji očekuju pošten i iskren pristup jer od samoreklamiranja pojedinaca postaju iskorišteni objekt, a ne glavni subjekt ovog zakona. Gospođo dopredsjednice Vlade, gospođa dopredsjednica Vlade detaljno je objasnila poboljšanja pa umjesto ponavljanja htio bih ukazati na dva problema. Prvi je posttraumatski poremećaj koji je očito rašireniji od procjene. Upravo zbog branitelja koji često nisu svjesni oboljenja potrebno je da stručni ljudi priđu braniteljima pa podržavam prijedlog gospođe ministrice Jadranke Kosor da se to tako i organizira. Ovdje je bolje da priznamo i koji slučaj više. Normalno zbog različitih simptoma bolesti nego i jedan slučaj manje. Jer jedino tako možemo smanjiti broj tragičnih slučajeva nastalih prije svega zbog osjećaja napuštenosti i beskorisnosti. Zato i svako zapošljavanje branitelja doprinjelo zaštiti ličnosti branitelja pa je neophodno osigurati povoljne kredite i reprogramirati stare. Mladi ljudi traže najviše mogućnost vlastitog zarađivanja. Svakodnevni stresovi članova obitelji poginulih branitelja sigurno će se smanjiti ako ne izostane briga o sigurnosti školovanja i sigurne egzistencije. Drugi problem su stanovi izgrađeni za zakonom obuhvaćene branitelje i obitelji. Godinama već pratimo tužne slike nekvalitetno napravljenih stanova. Kako li se tek osjećaju branitelji koji žive u njima? Za njih rat nije gotov jer od dokazivanja nedostataka do sanacije prolazi i previše vremena. Iza nekvalitete stoji obično zloupotreba pa bi bilo interesantno istražiti koje i čije tvrtke su izvodile radove, koliko je nekvalitetnog materijala ugrađeno izigravanjem građevinske i projektne dokumentacije. Tko se na tome obogatio i da li će opet biti dovoljno pripremljeno objašnjenje najvećeg povlaštenog graditelja u Hrvata. Sve je bilo po zakonu. Molimo vas evo gospođo ministrice u ime branitelja koji se javljaju da im pružite punu pomoć vašeg Ministarstva. Hvala.
Hvala lijepa. Gospodin zastupnik Niko Rebić, izvolite.
Gospodine potpredsjedniče, uvažena gospođo potpredsjednice hrvatske Vlade evo pred nama je Konačni prijedlog novog Zakona o pravima hrvatskih branitelja i članova njihovih obitelji. Ovo je predizborno obećanje i jako je važno da ga Vlada ispunjava u prvoj godini mandata. Dakle iako je bilo i požurivanja i kritika, a imali smo i drugih prijedloga zakona pa ako smo i čekali malo duže mislim da sa prijedlogom novoga zakona možemo svi skupa biti zadovoljni a najviše hrvatski branitelji i članovi njihovih obitelji koji su, kojih se to najviše i tiče. Da je tome tako svjedoči i prvo čitanje koje je gotovo konsenzusom prihvačeno. Razvidno je da će se postupak za priznavanje prava i Zakona o pravima hrvatskih branitelja ostvarivati puno brže i jednostavnije. Ono što je posebno bitno to je da se vraćaju neka prava koja su bila propisana zakonom iz 1996. godine, a koja su ukinuta zakonom iz 2001. godine te se donose i priznaju neka nova prava za neke grupacije hrvatskih branitelja a to se odnosi na dragovoljce Domovinskog rata. Posebno zahvaljujem ministrici što je održala obećanje dano pomorcima i u ovom zakonu među hrvatske branitelje izrijekom su uvršteni i pomorci koji imaju itekako, kakve zasluge za obranu domovine. Tko se još ne sjeća hrabrih ljudi i pomoraca koji su bezbroj puta probijali blokadu Dubrovnika, a i što su sve dopremali brodovima trgovačke mornarice i zato ministrice u ime svih pomoraca ja vam izražavam zahvalnost. Pošto sam u raspravi u prvom čitanju detaljno govorio o pravima ja uistinu želim vjerovati da će i ovaj Konačni prijedlog zakona kao i zakon u prvom čitanju dobiti potporu svih parlamentarnih stranaka i da će ova tema biti iznad svih politika. To od nas očekuju, rekao bih, i naši branitelji. Smatram veoma važnim i osobito važnim to je ozračje i atmosfera u kojoj se stvarao ovaj zakon. Nakon dugo vremena potpuno se promijenio riječnik u komunikaciji između Ministarstva i braniteljskih udruga. Nestalo je grubih riječi i poruka. Ministrica i njezin tim pokazali su iznimnu volju, upornost da u tolerantnom dijalogu uz puno uvažavanje braniteljskih udruga razriješe sva sporna pitanja. Rezultat toga je, rekao bih, ovaj zajednički prijedlog zakona. Ovaj zakon je gotovo idealan spoj s jedne strane želja braniteljskih udruga i financijske moći države s druge strane i što je najvažnije to je ono što nas raduje i što ovaj zakon čini provedivim. Nekoliko branitelja i jedna udovica poginulog hrvatskog branitelja kojima prijeti deložacija obratili su mi se za pomoć. Ovo je jedina zapravo rekao bih digresija, ali evo moram je iznijeti jer sam podnio i amandman pa se nadam gospođo ministrice da ćete sagledati ga u cijelosti. Mislim da se radi zapravo o članku 37. koji govori tko sve nema pravo na stambeno zbrinjavanje. Dakle u članku 37. potrebno je promijeniti u onome dijelu koji kaže da pravo na stambeno zbrinjavanje nemaju oni branitelji koji su stambeno zbrinuti putem Zakona o obnovi. Svi su ovi branitelji prijavljeni ne kao nositelji obnove. Dakle nisu oni vlasnici kuća nego su prijavljeni kao članovi domaćinstva, a vi znate po Zakonu o obnovi da je obnova išla 35+10 kvadrata. Tako ispada, a to je zapravo i cijela istina da je nekoliko branitelja sa područja posebne državne skrbi zbog 10 kvadrata, zbog 10 kvadratnih metara obnovljene roditeljske kuće čija je cijena, vjerujte nije viša od 6, 7 tisuća i to su oni spremni i vratiti. Dakle izgubilo je pravo na stan i sada skupa sa članovima svojih obitelji koje su se naravno, to su bili mladi ljudi koji su se danas proširile, dakle oni proživljavaju drame deložacije. Ako ovome dodamo da u pravilo nisu niti znali da su ih roditelji stavili ili rođaci u obnovu, možete misliti kako se oni osjećaju. Stoga moj prijedlog ide da se članak 37., stavak 6. iza riječi ako je stambeno zbrinuta putem Zakona o obnovi, dodaju riječi «kao nositelj obnove» i dalje kako stoji u ovom tekstu. Tek u ovom izmjenom branitelji sa okupiranih područja bi bili u ravnopravnom položaju sa braniteljima koji nisu za područja od posebne državne , posebne državne skrbi. DAkle oni bi, ne bi bili diskriminirani svi branitleji dakle iz drugih dijelova imaju obiteljske kuće ali nisu s time kažnjeni da ne mogu biti stambeno zbrinjuti. Ja još jednom apeliram jer zaista ne radi se o nekom velikom broju branitelja dakle, i što jel najvažnije 99% njih se već i tako nalazi u stanovima. Ipak potrebno je i kazati a potrebno je i pohvaliti sve koji su sudjelovali u izradi ovoga zakona. Ne samo da on vraća dakle neka prava, nego on vraća i dostojanstvo i ponos hrvatskim braniteljima. Kolegie i kolege dobili smo konačno zakon koji se neće mijenjati za svakih izbora, Neka ova tema i ovaj zakon kao i prava hrvatskih branitelja budu iznas svih stranaka i svih politika jer zasigurno to naši branitelji zaslužuju.
Hvala lijepa gospodine zastupniče. Sada ima riječ gospođa zastupnica Ivana Sučec Trakoštanec izvolite.
Zahvaljujem gospodine potpredsjedniče gospođo predsjednice, pardon, potpredsjednice hrvatske Vlade i gospođo ministrice branitelja. Drago mije pozdraviti predstavnike i predstavnice svih udruga naročito roditelja i udovica. I samim time što ima gore toliko žena eto nije danas nitko posebno podvukao doprinos žena Domovinskom ratu. Ja ću se podsjetiti na to da mi nismo bil samo na prvim crtama bojišnice ali smo bile u različitim postojbama u logistici, u kuhinjama. dA smo podupirale muževe i sinove i dakleda danas eto srećom imamo i tu čast da se brinemo i o njihovom životu u miru. Dakle gospođa ministrica je isto tako sjajna žena. Prema tome evo uz sve ono što su muškarci dali, žene su dale svoj veliki doprinos. Isto tako djele sudbinu ovoga zakona. Ako su braniteljice ili članovi njihovih obitelji za kojeg želim reći da je već u prvom čitanju naravno bio i tehnološki, i sadržajno dobar. DA je on u ovom vrlo kratkom vremenu i to je ono što trewba istaknuti da je bio dug period pripreme zakona koji je rezultirao usuglašavanjem sa onima na koje se odnosi. Što nije kod svakoga zakona slučaj. I dakle, u vrlo kratkom vremenu su i one primjedbe i nas zasatupnika i drugih koji su dali uvrštene u njega. I tekst u svom čistopisu ćemo danas usvojiti dakle to je jedan primjer dobroga t ehnološkog provođenja jednoga zakonskog propisa. Za kojeg su svi kolege rekli, a ja ću se pridružiti tome, da je sveobuhvatan, sadržajan ,provediv, pravedan, primjenjiv na one za koje se odnosi. Da proširuje krug onih koji su dugo očekivali ostvariti svoja prava, jer buduću sam stjecanjem okolnosti se naravno bavila obranom Hrvatske 90., svakim danom su me kao i vas zvali ljudi koji su bili u odredima narodne zaštite, u zboru narodne garde, u vatrogascima i koji su na bilo koji način željeli isto tako ne samo materijalno riješiti svoj status nego imati i određena prava koja onda. Jer onda osim, naravno novca važan je i pristup poštovanja, pristup cijenjenja njihovih zasluga, dakle time će ddobiti satifakciju da su i oni dio toga sustava obrane Republike Hrvatske. I neću puno duljiti ali bi nas sve samo podsjetila. Kada se govori o provedivosti onda držim u rukama proračun kojeg smo usvojili naravno pred nekoliko dana, u tom proračunu su cufre. Ali kada se govorilo i o lažnim braniteljima o invalidima, i svemu ostalime nisam čula da je netko gledajući ove brojeve o mirovinama i uspoređujići koliko se novca u Hrvatskoj državi iz proračuna izdvaja, za one koji su sudjelovali u Domovinskom ratu to je oko 2 milijarde i 900 tisuća kuna, ali i na one koji su sudjelovali u ratu prije 60 godina to je trećina toga iznosa. Dakle, 900 milijuna kuna se izdvaja za borce Narodnog oslobodilačkog rata i nitko se ne pita danas dali treba kontrolirati nečiji status i dali je bilo moguće biti borac da to tako nazovem jer se to tako zvalo, sa nekakvih 8, 9 ili još ranijoj dobi. Dakle, danas se da takao kažem gleda u želudac svakom branitelj u i tjera se mak na konac u svakom detalju njegovova statusa. A postoje dugogodišnji oni nosioci prava koje nismo uopće spomenuli koje nismo kontrolirali i na ne pada im na pamet pričati dali su oni to zaslužili ili ne. Isto tako kada usporedimo iznose koje izdvaja ova naša država za mirovine hrvatske vojske oni su u 2005. govorim 350 milijuna kuna, a da je puno veći iznos koji izdvajamo za mirovine bivših pripadnika JNA to je oko 407 i pol milijuna kuna. Dakle ni tu nitko nema nikakvih primjedbi, pa zbog toga ja očekujem da neće ni ovaj zakon sa ovim amandmanima koje će Vlada pretpostavljam još da bi bio sasma savršen usvojiti. DAkle čestitam gospođi ministrici i njenom timu i Vladi što je teja zakon dala ovakav. Dakle da neće imati nikakvih primjedbi i da će ga usvojiti. A posebno čestitam onima na koje se zakon odnosi i koji vjerojatno zaslužuju više ali su shvatili vrijeme i gospodarsku situaciju hrvatske države. A jedan puta spreman dati za Hrvatsku žrtvu je spreman uvijek ju dati. Dakle oni su i ovaj čas stavili svoje osobne zahtjeve u drugi plan. Prihvatili su mogućnosti hrvatskog proračuna i svih onih koji te novce zarađuju. Dakle, strpljivi su čekati mogućnost eventualnog povećanja ne remeteći nikakva područja života u Hratskoj doprinoseću svojim aktivnim radom dalje na boljitku Hrvatske. Zahvaljujem gospođo ministrice i zahvaljujem kolegama na pozitivnom prijemu ovoga zakona. Hvala.
Hvala lijepa. Na redu je gospođa zastupnica Irena Ahel. Izvolite.
Zahvaljujem gospodine potpredsjedniče Hrvatskog sabora, gospođo potpredsjednice Vlade, i ministrice obitelji, branitelja i međugenracijske solidarnosti. Predstvnici Vlade, kolegice i kolege zastupnici. Također pozravljam i na galeriji predstavnike udruga branitelja i posebno mi je zadovljstvo što su danas ovdje i što su u toku današnjega dana mogli čuti pohvale i podršku ovome prijedlogu zakona kojim se i ja pridružujem. Jer smatram da je zakon prije svega sveobuhvatan, i nadasve provediv. Dolazim iz područja grada CRikvencije koje nije direktno stradalo u Domovinskom ratu, ali su isto tako mnogi moji sugrađani dali svoj doprinos obrani Domovine na mnogim ratištima diljem Hrvatske. Mnogi od njih su ranjeni a neki na žalosto više danas nisu sa nama. Ono što su ti ljudi proživljavali proteklih godina kroz način ostvaraivanja svojih prava, koja su iz zakona proizlazila, smatram da zaista nije bilo primjereno svemu onome što smo mi prema njima dužni. Stoga podržavam donošenje ovoga zakona. I smatram da je zakon zaista dobar a to na to ukazuje i činjenica da je jednoglasno podržan u prvom čitanju. Kroz razgovor sa braniteljima sa svoga područja mogu zaista reći da su sa velikim zadovoljstvom dočekali ovaj prijedlog zakona, i isto tako izražavaju svoju zahvalnost ministrici koja si je dala i te koliko truda i cijelom njezinom ministarstvu koje je uložilo velike napore da bi se ispravile sve nepravde i da bi ovaj zakon zaista bio zakon koji se neće u buduće mijenjati iz razno raznih pokušaja skupljanja političkih poena. Nadam se da ćemo danas zajedno svi jednoglasno konsenzusom donijeti ovaj zakon i da će taj zakon biti zakon na korist svih hrvatskih branitelja. Hvala lijepo.
Gospodin zastuponik Marko Širac, izvolite.
Gospodine potpredsjedniče Hrvatskog sabora, gospođo ministrice i potpredsjednice hrvatske Vlade, kolege i kolegice zastupnici, dragi prijatelji iz udruga dragovoljaca Domovinskog rata, vas posebno pozdravljam. Iako mi je bila namjera da opširno raspravljam o Konačnom prijedlogu ovoga zakona, obzirom da su moje kolege iz Hrvatske demokratske zajednice iznijele niz korisnih prijedloga u svojim raspravama, ja ću biti slobodan da ne ponavljam ono što su oni iznijeli. Ali mi dozvolite ipak da istaknem da je svima nama poznato da su teškoće u provedbi zakona iz 2001. godine nanijele štetu braniteljima, a posebno hrvatskim ratnim vojnim invalidima i obiteljima poginulih branitelja. Neki su si i život oduzeli radi poniženja i oduzimanja dostojanstva, a i radi psihičkih opterećenja radi teškoća u kojima su se našli. Stoga je bilo neophodno donijeti novi zakon o pravima hrvatskih branitelja iz Domovinskog rata i članova njihovih obitelji kojima će se vratiti neka prava iz zakona koji je donijet 1996., te priznati i neka nova prava za hrvatske branitgelje iz Domovinskog rata, a osobito hrvatskim ratnim vojnim invalidima i dragovoljcima iz Domovinskog rata i to naročito iz područja mirovinskih prava. Bez obzira što je to bilo naše stranačko obećanje, uvijek su nama, a i meni osobno naši branitelji bili na prvom mjestu, rješavanje njihovih životnih problema i potreba i uvijek smo bili spremni da to učinimo u skladu sa mogućostima naše države i našeg društva i našeg naorda s kojim živimo u ovoj državi. Evo, takav zakon u konačnom obliku je pred nama,a u međuvremenu između prvog i ovoga drugog čitanja toga zakona, ja sam primio nekoliko pisama od udruga sudionika Domovinskog rata, zagrebačkih brigada u kojima su oni iznosili još neke svoje prijedloge, radi poboljšanja odredbi u konačnom prijedlogu zakona. Međutim, detaljnom analizom sam utvrdio da je hrvatska Vlada gotovo sve te primjedbe već akceptirala, jer su ti prijedlozi išli i prema ministarstvu. Ja stoga nemam nikakvih drugih posebnih primjedbi. Smatram da je, da su odredbe Zakona dobro napravljene i da odražavaju cilj onaj koji smo mi zacrtali donošenjem ovoga Zakona. Ja bih iskoristio tu priliku da gospođi potpredsjednici hrvatske Vlade, njenom timu i našoj Vladi zaista čestitam na provedenom postupku pri izradi ovoga zakona, jer je to pravi primjer kako se rade zakoni u saradnji sa onima na koje će se odnositi i odredbe tog zakona i koje se direktno tiče provedba tog zakona. Ja sam uvjeren, evo da smo i da ćemo svi skupa kod glasovanja zajednički donijeti taj zakon, da ćemo evo danas ili kad budemo glasovali vratiti sva ta prava u skladu sa našim mogućnostima i uvjeren sam da će građani Repbulike Hrvatske i naši dragovoljci sa zadovoljstvom prihvatiti provedbu ovog zakona u životu. Hvala lijepo.
Hvala lijepa. Molim vas da ako se može malo ubrzat ovo i skratit sve skupa. Sada gospodin Damir Špančić. Izvolite.
Gospodine potpredsjedniče, gospođo potpredsjednice i ministrice, gospodin državni tajniče, poštovane gospođe i gospodo, predstvnici udruga stradalnika Domovinskog rata, poštovane kolegice i kolege. Zaista ću evo nastojati skratiti pripremljeni tekst i dozvolite mi da u ime Pakraca i Lipika, dva grada koja su izuzetno stradala u Domovinskom ratu se zahvalim i kažem nekoliko rečenica. Gospođa potpredsjednica je u uvodnom obraćanju rekla sljedeću rečenicu: Da nije bilo branitelja, ne bi bilo ni nas danas ovdje. Da, to je potpuno točno i gospođo potpredsjednice, mislim da je to po mom mišljenju, danas vrlo, vrlo važna rečenica koja je danas rečena ovdje u ovoj sabornici. Koristim priliku da sa područja Pakraca i Lipika uputim zahvale braniteljima iz Bosne i Hercegovine koji su u kolovozu 91. godine kada je bilo najteže branili i Pakrac i Lipik i molim svoje kolege zastupnike iz useljeništva, dakle iz dijaspore iz područja BH da se i zahvale, dakle u ime Pakraca i Lipika. Ja sam isto invalid, dragovoljac Domovinskoga rata i dolazim iz dva grada koja su uprvo pretrpila direktna razaranja od 605 milijuna EUR-a. Tako dva mala grada su bila žestoko uništavana. Samo jedan primjer. Na grad Pakrac je u jesen 91. godine palo oko 110.000 teških projektila. Tamo su branili i bili i žene i malodobne osobe i posebno mi je drago da je u članku 2. stavak 3. sada ovog predloženog zakona su uključene osobe koje su stekle pravo, dakle korištenja konzumiranja ovoga zakona. Posebno me raduje članak 55. 56., 57., koji se odnosi prema mladima, a to je stipendiranje, smještaj u domovima i dodjela besplatnih udžbenika. Ono što je poosebno važno, a to je novi status i definirani status dragovoljaca Domovinskoga rata. I sada nešto o zapošljavanju, kao najvećem problemu, zone od posebnog državnog interesa. Rduje me osnivanje 10 novih zgrada i sve ono što ide prema prekvalifikacijama i obrazovanju branitelja Domovinskoga rata. Posebno me raduju, dakle i dodjele poslovnoga prostora, ali što je vrlo važno, jednokratno, dakle samo jednom, svi će znači po tome morati se potruditi i raditi. I možda samo jedan primjer iz moga grada. Evo, zahvaljujem se i za sredstva koja su došla kao subvencija ministarstva za tvrtku "Ban" iz grada Pakraca, gdje radi 34 branitelja koja su zaposlena u protekla 4 mjeseca. Svakako da će nam i ova sredstva gospođo potpredsjednice biti od velikog značaja. Nadam se da ćete uskoro podijeliti ključeve 29 stanova, za 29 obitelji stradalnika Domovinskoga rata u gradu Pakracu, a posebno me raduje potpora ministarstva za muzej Domovinskoga rata koji se uređuje u gradu Pakracu. Ono što ovdje moram javno naglasiti i reći, u svojoj lijevoj ruci držim rješenja iz 21. studenog 2003. godine, a u desnoj ruci držim rješenje iz 22. ožujka 2004. godine. U lijevoj ruci je rješenje Danici Šreter, majci dr. Ivana Šretera koji je među 1174 još nestala i gospođo potpredsjednice, kada budete bili predsjednica Republike Hrvatske među tisuću 174 još nestala i, gospođo potpredsjednice, kada budete bili Predsjednica Republike Hrvatske molim vas zauzmite se za sudbinu doktora svih nestalih, ali posebno za sudbinu doktora Ivana Šetera. Dakle, u muzeju Domovinskoga rata u Pakracu će stajati jedna nepravda, jedno negativno rješenje ukidanja statusa majci doktora Ivana Šetera, jedan dobar pozitivan primjer, jedna pravda vraćanja svih prava koji su oduzeti majci doktora Ivana Šetera. I za kraj, svakako da ćemo dati apsolutno podršku, ujedno i zahvala dva grada stradalnika i drago mi je, gospođo ministrice, da ste sa vašim suradnicima pripremili jedan pravedan i izvanredan zakon koji zaista vraća dostojanstvo braniteljima i stradalnicima Domovinskog rata, a kada budete gledali sa Pantovčaka, motrite na provođenje toga zakona. Hvala.
Poštovani zastupnik Petar Mlinarić.
Poštovani gospodine predsjedniče, poštovana gospođo potpredsjednice hrvatske Vlade i ministrice hrvatskih branitelja, poštovani kolege i kolegice. Kako predstavljam Grad Vukovar, Hrvatsko Podunavlje i Vukovarsko-srijemsku županiju, grad i područje koje je najteže stradalo u Domovinskom ratu jasno je da ću se ponovno osvrnuti upravo na one koji su podnijeli najveću žrtvu u stvaranju neovisne države. Podsjetit ću na Dan sjećanja na žrtvu Vukovara 1991. godine, jedan detalj koji vam nikome nije smio promaknuti. Naime, toga dana, 18. studenoga Kolonu sjećanja odmah iza stjegonoša sa državnim, županijskim, gradskim stijegom Hrvatskog društva logoraša iz srpskih koncentracijskih logora i 204. Vukovarske brigade nalazili su se upravo pripadnici te slavne ratne postrojbe iz cijele Hrvatske. Ovom prigodom ne bi o njezinom statusu sa čijim priznavanjem još uvijek ima određenih problema, a te probleme treba rješavati u hodu. Nego o tomu kako je lijepo vidjeti sve te ljude, ratne suborce koji su ponosno kročili ulicama grada kojeg su hrabro branili krvave 1991. godine. Upravo su oni istinski hrvatski branitelji, upravo su oni puna tri mjeseca branili Vukovar i Hrvatsku, upravo njima moramo razmišljati danas kad razmatramo Prijedlog zakona o hrvatskim braniteljima i članovima njihovih obitelji. Najveći dio njih vratio se u svoj grad no neki su diljem Hrvatske. Svi oni sjećaju se svoje braće, prijatelja, susjeda koji su pali u obrani Vukovara. Dio njih, ali i veliki broj obitelji, njih više od 500 traže svoje najmilije. Stoga moramo u zakonu naći način kako da im pomognemo. Jer moralna potpora nije dovoljna i ne smije biti jedina. Osim pripadnika slavne 204. Vukovarske brigade Grad heroj branili su i dragovoljci, pripadnici Zbora Narodne garde, Narodne zaštite no svoj su obol dali i civili, svi oni stradalnici, svi zajedno proživjeli su i preživjeli strahote tromjesečnog iživljavanja nad Vukovarom. I zbog svih njih moramo se zabrinuti nad njihovom budućnošću. Sudionici rata i danas umiru na Memorijalnom groblju žrtava iz Domovinskog rata u Vukovaru. Barem jednom tjedno oprostimo se od nekog našeg suborca. Nažalost, tako je i drugdje u Hrvatskoj. Njihovo tijelo ni 13 godina nakon doživljene invalidnosti i ranjavanja, teškog premlaćivanja koje su pretrpjeli tijekom zatočeništva u srpskim logorima jednostavno ne može izdržati bolest krvožilnog sustava i karcinoma, svakodnevnice su bivših logoraša i o svima njima potrebno je danas skrbiti i za njih imati razumijevanja i malo više fleksibilnosti. Ne dozvolimo administraciji da i ovoga puta dodatno otežava njih položaj. Baš kako je u Hrvatskoj, Hrvatska pokazala svu svoju solidarnost, jedinstvo i zajedništvo 18. studenog na obilježavanju 13. godišnjice stradanja Vukovara, baš kako se toga dana gradskim ulicama u krugu bolnice na Memorijalnom groblju žrtava iz Domovinskog rata moglo vidjeti Hrvatsku u malom, istu onu Hrvatsku koja je pružila otpore daleko moćnijem neprijatelju, baš zbog svega toga pozivam vas na jedinstvo i donošenje zakona i potpunoj spremnosti da osim kvalitetnog zakona usvojimo i učinkovite provedbene akte i na kraju sve to provedemo u djelo. Branitelji su bar toliko zaslužili. Gospođo potpredsjednice hrvatske Vlade i ministrice hrvatskih branitelja, hvala vam na ovom zakonu. Za nešto više od mjesec dana odlazeći na novu domovinsku dužnost, otići ćete uspravno i uzdignuta čela. Neka vam je sa srećom. Hvala.
Poštovani zastupnik Mato Gavran.
Hvala lijepo, gospodine predsjedniče Hrvatskog sabora, poštovana ministrice, uvaženi gospodine državni tajniče, kolegice i kolege. Dakako i ja želim puno sreće ministrici, ali da li će doći na Pantovčak ostaje još puno bitke. No bitno je da je ovaj jedna bitka prva dobivena koja je riječ bar o zakonu. No dozvolite mi prije nego što prijeđem na sam zakon, da iskažem jedan svoj dojam. Slušajući mnoge kolege meni sa lijeve strane pitam se da li smo bili u istoj vojsci, da li smo se mi borili na istoj strani? Jer ovako kako neki žestoko idu ispada da su nam ciljevi različiti. Da ne bi bilo nikakove dvojbe, reći ću osobno da sam dragovoljac Domovinskog rata, da sam časnik Hrvatske vojske, da sam se borio i da se borim za Hrvatsku. Dakle, nikakva Jugoslavija ili bilo koja druga asocijacija ne dolazi u obzir i da ne bi bilo zabune, da ne bi bilo zabune, poštovane kolegice i kolege, ne priznajem nikom od vas veće hrvatstvo, a siguran sam da nema manjih Hrvata od mene. Dakle, toliko u uvod pa da jednom počnemo razgovarati u jednom drugačijem ambijentu o bitnim stvarima za budućnost Hrvatske. Dakle, bez obzira kojoj političkoj opciji pripadamo, ja pozivam na tolerantnost, pa sam unatoč tomu što sam imao namjeru sasma drugačije govoriti o ovom zakonu, svoju raspravu gotovo iz osnove preokrenuo. Nadam se da mi nećete zamjeriti, a spreman sam polemizirati sa svima vama. Naravno, i ja kao i svi dijelim zadovoljstvo sa svima vam što je konačno ovaj zakon došao konačno na dnevni red, a napose dijelim zadovoljstvo sa svima onima koji su korisnici, odnosno koji će ovaj zakon tangirati, dakle, sa svim braniteljima i članova njihovih obitelji. Pažljivo slušajući uvodno izlaganje ministrice koje je biranim riječima i napose smirujućim tonom iskazala stav da ovaj zakona konačno vraća dignitet borcima Domovinskog rata, da isti dugoročno rješava probleme ove populacije, neke trajno. Da ovaj zakon ispravlja određene nepravde, da je zakon financijski podnošljiv i napose provediv, stječe se dojam da je ovaj zakon pun pogodak. Ili kako kaže ministrica, ovim zakonom čini se značajan iskorak koji osigurava miran i dostojanstven život svim hrvatskim braniteljima. Da li osigurava ili ne, da li je to doista tako, koliko su ove optimistične riječi i utemeljene, vidjet ćemo svi skupa vrlo brzo kad ovaj zakon u konačnosti i zaživi ili kako kaže naš narod, živi bili pa vidjeli. Osobno izražavam zadovoljstvo ovim posljednjim i to primarno provedivošću i financijskom podnošljivošću zakona. Iz mnogih rasprava koje smo čuli, a posebno klubova HSP-a i SDP-a, a i po mom sudu nedvojbeno je da je ovaj zakon bez obzira na sve do sada iskazane polemike nastavak kontinuiteta prethodnih zakona, da na sreću nema velikih iskoraka koji bi išli na štetu Hrvatske, da je Vlada shvativši svu težinu, ali i složenost situacije u kojoj se nalazi Republika Hrvatska odustala od mnogih nerealno datih obećanja u proteklom periodu, posebno u predizbornoj kampanji. O tome je znatno više govorio moj kolega Pančić pa ne bi htio ponavljati. Na žalost moramo si priznati da mnoge dobre ideje i danas itekako imaju utemeljenje i bez obzira koliko imale utemeljenja moraju sačekati neka druga bolja i znatno bogatija vremena. Vjerujem da ćemo svi skupa ne zadugo i dočekati ta vremena i da ćemo tada iskazati potrebno zajedništvo. Jer branitelji i članovi njihovih obitelji izravno su osjetljiva populacija, vrlo jakog unutarnjeg senzibiliteta i međuovisnosti i napose suosjećanja. Ono što je nepobitno branitelji se nikada nisu borili za sebe, borili su se za bolje sutra za budućnost. Ja sam uvjeren da dijelimo zajedničko mišljenje da to isto branitelji čine i danas. Naravno govorim o odgovornim braniteljima a ne onima koji su bili jako tihi i najčešće daleko kada je grmilo, a sada su u osvarenju svojih prava postali poprilično glasni. Naš narod kaže kada su argumenti tanki glas biva jači. NO, na sreću svih nas, takovi su u manjini a vjerujem da će vrlo brzo sazrijeti vrijeme kada će strpljenje i uobičajena samozatajnost većine prestati i da će se brzo takovima među nama reći dosta. Naravno zakoni i odgovorna vlast, primarno moraju ići u tom smjeru. Evo dok je trajala ova rasprava nazvao me jedan kolega koji je 60%-tni invalid Domovinskog rata i koji teško ranjem na prvoj crti bojišnice i koji na žalost još uvijek nije riješio status, čeka strpljivo da dođe na red. Takovih primjera siguran sam da i vama iznimno puno znamo, i to je veličina branitelja i braniteljske populacije. Kao branitelj, znam da branitelji ne traže mnoge, ne traže dodvoravanje, ne traže nemoguće, traže pošten i korektan odnos, traže uvažavanje njihovih stvarnih i često puta nemalih, životnih, malih problema, traže dosljednost ali istinu. A istina je često puta vrlo bolna, ako se sa istinom iz bilo kojih razloga manipulira obično na kraju biva još bolnije. Upravo iz tih razloga držim razumnijim, oprezniji pristup i optimalizaciju rješenja sukladno stvarnim mgućnostima u ovom Zakonu, ali borbu svih nas za istinom kao univerzalnim pojomom. Na žalost uslijed izostanka, ili nemogućnosti uspostave prijeko potrebne veće doze snošljivosti nedostatka taktičnosti ili pravodobnog shvaćanja problema, nesnalaženje pa i umjetno stvorene loše komunikacije, uobičajenih ljudskih grešaka tijekom proteklih nekoliko godina to nije bilo tako. Iz raznih ... stalni sukob na relaciji bivša vlast – branitelji, što je za posljedicu imalo niz loših rješenja i često puta nepotrebnih sukoba, čak štoviše, zbog poznatih razloga se mnogim udrugama se manipuliralo bez obzira koliko mi to htjeli prihvatiti ili ne, mnoge su korištene za "događanje naroda" ili slično. Sjetimo se mnogih takovih skupova koji su kao lite motiv imali u jednom dijelu opravdanje ali su u krajnjem imali sasvim drugi cilj. NO na svu sreću, držim da su ta vremena definitivno iza nas i da se nikada više niti iz kojih razloga i bez obzira tko bio na vlasti ista neće ponoviti. Kako su u pripremi ovog Zakona sudjelovale mnoge udruge proistekle iz Domovinskog rata a koje su neke i danas još uvijek tu sa nama i koje osobno pozdravljam, nakon odgovorno sagledavanja potreba sučeljavanja stavova ali i stvarnih mogućnosti, pored toga što je iskazano nužno zajedništvo čini mi se da je stvorena pretpostavka da se ... znatno veća odgovornost i tolerantnost što u proteklom vremenskom periodu na žalost ponavljam nije bila odlika i što je itekako nedostajalo. Ako ovaj Zakon rješava glavninu problema ili ako su promjenom vlasti mnogi problemi isčeznuti ako će ovaj Zakon dati novi poticaj planiranom smjeru Republike Hrvatske, ako će utjecati na podizanje praga tolerantnosti i međusobnog razumijevanja naročito uvažavanja onda je to najveća i indirektna vrednota ovoga Zakona, ne samo direktna već i indirektna. Vjerujem da se sa mnom slažu i da na koncu ovo očekuju i svi branitelji Hrvatske. Nemam namjeru komentirati Zakon ali dozvolite mi samo dvije stvari. Prvo, zahvalan sam u ime svih pripadnika 108. Brigade zbora Narodne garde što je u Zakon izrekom uvršten zbog narodne garde. Nadam se da će i pitanje statusa dragovoljaca biti riješeno jer je mnogo naših suboraca dragovoljno došlo u postrojbu, o tome je iznimno dobro upoznat državni tajnik, ali evo teško je naći mjeru i naći rok koliko je to optimalno vrijeme da bi se stekao status dragovoljca. Vjerujem da će amandmanima i popratnim aktima ministrice i ta pitanja kao i pitanja pripadnika Hrvatskog vijeća obrane ali i druga biti kvaliteto riješeno. Hvala vam lijepo.
Hvala. Ispravak netočno navoda poštovani zastupnik Josip Đakić.
Gospodine predsjedniče, samo kratko bih ispravio netočan navod gospodina uvaženog kolege Gavrana u kojem je ustvrdio da netko postavio upitnim njegovo nacionalno hrvatsko opredjeljenje, to ničim nije bilo podastrato, to ničim nije bilo izgovoreno mi smo govorili općenito o odnosu vaših kolega iz vašega Kluba koji zasigurno nisu bili direktno pomognuti vašim inicijativama ali nisu biti ni osporeni u donošenju ovakvih normi i odnosa prema hrvatskim braniteljima.
Marko Turić, ispravak netočnog navoda.
Poštovani predsjedniče, uvaženi zastupniče Gavran, moje posebno poštovanje za vaše sudioništvo u domovinskom ratu. Međutim, netočno ocjenjujem da smo se borili na obje strane i da nam je nešto različito. Upravo da nam je nešto zajedničko a to je bilo protiv ovoga to je nama zajedničko i to smo mi osjetili. Ja neću ulaziti i elaborirati u to samo da bi pokazao, ja ću vam samo reći do kud smo bili došli da smo gotovo sve stavljali pod znak upitnika, sve nam je bilo upitno i sve je negdje umjetno, invalidi sve su to lažni itd. Sada ću vam samo kazati jedan primjer ja kao čelni čovjek zdravstvene ustanove sam prošle godine dobio od prošle Vlade od mog jednog liječnika povijest bolesti o hrvatskom branitelju gdje je napisano "blast injuri in propatria" neka mi bude dozvoljeno prevesti to, dobio je ozljede u ratu za domovinu. Meni je rečeno ovo je sigurno lažni invalid. Hvala lijepo.
Zastupnik Pero Kovačević. Prije toga ministrica.
Hvala lijepa poštovani gospodine predsjedniče Hrvatskog sabora, gospođe i gospodo predstavnici braniteljskih i udruga obitelji hrvatskih branitelja. Evo, samo kratko nekoliko rečenica, zapravo podupirem gotovo sve o čemu je govorio uvaženi zastupnik maloprije ali evo iz svoga iskustva i zastupnice u dva mandata i sada potpredsjednice Vlade i ministrice, ne mogu se složiti da bi se sa braniteljskim udrugama moglo manipulirati, naime, teško da bi itko na bilo koji način, bilo kojim sredstvima mogao manipulirati hrvatskim braniteljima koji su branili, oslobađali Hrvatsku tako da vjerujem da se radi o lapsusu, o nečem drugom što ste možda mislili reći. Ali dakle, još jedanput ponavljam braniteljskim udrugama se ne može manipulirati, hrvatski branitelji imaju svoju viziju Hrvatske i za nju se i dalje bore danas okupljeni u mnogobrojne udruge i to je činjenica. Željela bih još samo na kraju uz naravno i zahvalu na spominjanu i tolerantne rasprave koja se po mom sudu uistinu danas odvijala u jednom prihvatljivom ozračju reći još nekoliko detalja koje bih voljela da poštovane zastupnice i poštovani zastupnici znaju. Naime, mi smo upravo bilo je o tome riječi bilo je riječi i o fondu danas, Fondu hrvatskih branitelja, mi smo ovaj tjedan otvorili ponude za društvo za upravljanje imovinom. Naime, završen je natječaj za društvo za upravljanje imovinom Fonda hrvatskih branitelja i mi smo otvorili ponude. Tih je ponuda 5 i negdje do sredine mjeseca prosinca ćemo imati i konačne rezultate vezano za društvo za upravljanje imovinom. Dakle, ponavljam Fond hrvatskih branitelja koji ide uz ovaj Zakon je jedan od najmoćnijih, odnosno bit će jedan od najmoćnijih fondova u Hrvatskoj, koji će raspolagati sa otprilike 3 do 4 milijarde kuna. Bilo je ovdje isto tako riječi o utvrđivanju ratnih puteva. Moram reći da su ratni putevi unešeni i registar hrvatskih branitelja bit će također završen do kraja godine. Dakle, imat ćemo potpunu i konačnu brojku hrvatskih branitelja. Želim još samo jednom i pojasniti odredbu članka 11. o kojem, o kojoj je raspravilo nekoliko zastupnika koja se očito ne čita dobro, odnosno ne čita na pravi način. Govori taj članak, odnosno ta odredba o oslobađanju od participacije za hrvatske branitelje iz Domovinskog rata s utvrđenim oštećenjem organizma od najmanje 30%. Dakle, hrvatski branitelji, ne govori se tu o hrvatskim ratnim vojnim invalidima koji po općem propisu, dakle prema Zakonu o zdravstvenom osiguranju su oslobođeni participacije, tako da ne stoje one ocijene da bi oboljeli hrvatski branitelji sa oštećenjem od 20%, dakle najčešće oni koji su oboljeli od postraumatskog stresnog poremećaja bili na ovaj način oštećeni, oni su svi ponavljam još jedanput prema općem propisu, prema Zakonu o zdravstvenom osiguranju, prema izmjenama točnije rečeno iz 2002. godine oslobođeni od plaćanja participacije. I na kraju još samo želim potsjetiti na činjenicu o kojoj se malo zna, o kojoj se malo govori, a činjenica jest da smo mi u ovoj godini dame i gospodo, dakle ova hrvatska Vlada uz niz mjera koje smo poduzeli i za zapošljavanje, i za reprogramiranje kredita Hrvatske banke za obnovu i razvoj i za smanjivanje cijene stana, i za uvođenje mjera kojima omogućavamo liječenje svima onima koji do sada nisu uspjeli participirati u liječenju i rehabilitaciji da smo uspjeli i vratiti dug iz 1997., dakle prema Zakonu iz 1997. i da smo zato u ovoj godini osigurali 149 milijuna. Dakle, uz sve ovo, uz provođenje redovito zakona još i tih 149 milijuna. To je nekako ostalo u tišini, to je nekako ostalo po strani. A vrijedi reći i vrijedi spomenuti sve to još jedanput na zajedničkom tragu vraćanja dostojanstva o tome smo puno danas govorili hrvatskim braniteljima i naravno i članovima njihovih obitelji. Hvala lijepa. [[Pljesak]]
Hvala lijepa. Ispravak netočnog navoda zastupnik Ivica Pančić, izvolite.
E pa moram ispraviti netočan navod gospođe potpredsjednice Vlade kada kaže da se ne radi o manipuliranju hrvatskim braniteljima i udrugama i da se vjerojatno radi o lapsusu moga kolege Gavrana. Moram istaći da u Klubu SDP-a nema Miomira Žužula, tako da nitko ovdje ne može govoriti o lapsusima, već se govori o manipuliranju. Sjetimo se... [[govornik se isključio, ne čuje se]] stožerima bivšu Vladu proglašavao veleizdajničkom zbog suradnje sa Međunarodnim sudom u Haagu. Danas je ista ta Vlada tome sudu izručila osam hrvatskih generala, a tih razno raznih stožera nema. Kao što nema niti oglašavanja tih..
Hvala lijepa. Da, ali hvala lijepa. Ponavljati ono što jednostavno nije, što ne stoji nitko nije na tome proglašavao veleizdajnicama od osoba koje ste spomenuli. I poštovani zastupnik Mato Gavran.
Hvala lijepa gospodine predsjedniče, umjesto evo samo ispravka i elaboriranja ovog što je počeo moj kolega Pančić, ja ću ipak prepustiti javnosti da najbolje procijeni da li je ili nije bilo manipulacija. Uglavnom lapsus nije. I dozvolite mi da iskažem zadovoljstvo što smo se dobro razumjeli. Ja sam izrazio dvojbu da li smo bili na istoj strani, očito da jesmo i to mi je drago, nadam se da će nakon ovoga i ton i dikcija biti sasvim drugačija. Hvala vam lijepa.
Molim. Zastupnik Pero Kovačević.
Kolegice i kolege, nastojat ću svoje pojedinačno izlaganje radi vremena reći i završno u ime Kluba Hrvatske stranke prava. Prije nego što to kažem, moram reći da su me zamolila udruga roditelja poginulih hrvatskih branitelja da prenesem njihovo stajalište, da oni nisu, oni su dali samo načelnu podršku ovome Zakonu, nisu dali podršku kako je prezentirano. Također to su me zamolili Udruga HVIDRA grada Zagreba, to su me zamolili mnoge koordinacije od Zadra, Šibenika, Siska i iz drugih dijelova Hrvatske, tako da se čuje i taj dio. Sad je potrebno reći sljedeće. To je, Konačni prijedlog Zakona je bolji od prijedloga Zakona, to je istina. Bolji od prijedloga Zakona, Konačni prijedlog Zakona. Gospodine Šeks ja vas molim da osigurate red prema članku 214.
214. osiguranje reda. Dobro.
214.
Izvolite. Gospođe i gospodo zastupnici malo strpljenja još. Izvolite.
Znači, bolji i od važećega sad koliko toliko o tome ne bih ovaj put. Znači stajalište kako će se, kako će prvaši, znači Klub HSP-a ovisi o tome kako će Vlada se odnositi prema našim amandmanima, dali smo ih samo 14, mogli smo i više dati, ali nismo htjeli zbog toga smo predlagali treće čitanje. Sad na kraju sam također zamoljen od Udruge udovica hrvatskih branitelja iz Domovinskog rata Republike Hrvatske koji kažu nama zastupnicima, molimo vas pročitajte poruku naše djece, jer oni nemaju priliku iskazati stanje kojima su trenutno, stanja koja su prošla i strah od onoga što će biti sutra. Sintagmu povlaštenih potrebno je konačno razjasniti što je njihova povlastica. Njihov otac je imao 28, 33 godine i zalog njihove smrti obrani suverenita Republike Hrvatske bio je sigurna budućnost onih kojima bi išao na roditeljski sastanak, oni s kojima bi podijelio radost svakog uspjeha. Njihov otac bio bi im potpor kod nalaženja prvog uposlenja, njihov otac bio bi djed koji pomaže unucima. Bio bi da je živ, ali nije i zato mirovina koju imaju dok se školuju tatina je plaća i ako se već mora, trebalo bi uspoređivati s plaćom tatinih vršnjaka, a ne s mirovinom onih čiji su sinovi 40-godišnjaci. Niti jednom roditelju poslodavac nije ukinuo plaću kada mu je dijete završio školovanje već on i dalje pomaže svojoj djeci. Zašto se onda smrt smatra povlaštenim statusom? Smrt je specifična stresna situacija i nikakve sposobnosti sučeljavanja ne mogu promijeniti konačnu stranu gubitka. U sučeljavanju sa smrću glavni zadatak članova obitelji je pomiriti se sa situacijom koja je nepromjenjiva i nad kojom imamo malu i nikakvu kontrolu, dok je uloga države da ublaži taj gubitak. Razlogom okolnosti smrti u obrani suvereniteta Republike Hrvatske, državne institucije temeljem ustavnih odredbi moraju preuzeti obvezu posebne zaštite djece i supruga poginulih i umrlih hrvatskih branitelja uz napomenu opće poznatog obitelj je osnovna jedinica društva i prirodna sredina za razvoj i blagostanje njezinih članova, posebice djece. Ono što vas molim je mogućnost sastanka u vašem klubu što smo mi napravili. Prema tome, u sklopu toga imajte i ovo u vidu, a bilo bi lijepo da pročitate što djeca poginulih hrvatskih branitelja govore o svojim očevima i što pišu. … [[Upadica se ne čuje.]] Da, ali sam zamoljen da pročitam. Gospodine predsjedniče, ja molim ovo dobacivanje nema smisla. … [[Upadica se ne čuje.]] Ja se rugam s tim?
Mir molim vas!
Mislim ovo stajalište da se ja rugam kad me udruga zamolila da pročitam ovo pismo, udruge i djece, to je stvarno neshvatljivo. Hvala lijepo.
Pet minutna rasprava, poštovani zastupnik i potpredsjednik Luka Bebić u ime Kluba zastupnika Hrvatske demokratske zajednice. Izvolite.
Gospodine predsjedniče, dame i gospodo zastupnici, gospođo potpredsjednice, gospodo ministri. Imam potrebu u ime Hrvatske demokratske zajednice zahvaliti ministarstvu, ministrici i njenim suradnicima i udrugama koje su nakon upornog i sustavnog rada usaglasili najveći dio članaka ovog zakona i priveli uspješno kraju kako bi ovaj Sabor mogao konačno donijeti zakon. Isto tako, zahvaljujem u ime Hrvatske demokratske zajednice svim strankama u Hrvatskom saboru koji su svojim konstruktivnim doprinosom znatno utjecali i na kraju imamo razloga vjerovati da ćemo donijeti konsenzusom ovaj tako važan zakon, Zakon o hrvatskim braniteljima i zakon koji regulira cjelokupni naš odnos da tako kažem prema Domovinskom ratu najvećim dijelom i to je jedna velika stečevina pa prema tome, to može značiti u ovoj bitnoj stvari oko pogleda, oko tretmana sudionika Domovinskog rata da je ova naša država zrela da donese takav jedan zakon konsenzusom i da u budućnosti to više ne bude predmet prijepora među strankama u Hrvatskom saboru. Posebno mi je drago što su ovim zakonom obuhvaćeni osim Hrvatske vojske, MORH-a, Policije, MUP-a, Hrvatske obrambenih snaga HOS-a te pripadnika naoružanih odreda narodne zaštite o kojoj mogu svjedočiti kada su se zauzimale vojarne, kada su se zauzimala skladišta oružja kojoj sam imao čast napisati izvršnu zapovijed 91. godine, da su ti ljudi i pripadnici narodne zaštite bili jako jako važni u tim momentima kada smo došli do naoružanja i kada je Hrvatska vojska zapravo odahnula i imala sredstva za uspješnu, kasnije i pobjedonosnu završenu obranu u Domovinskom ratu. Isto tako bih htio reći i podvući, Hrvatsko vijeće obrane, zahvaljujem se što su uvršteni u ovaj zakon, što su na temelju članka 10. Ustava i svog uspješnog i velikog sudjelovanja u obrani ne samo Bosne i Hercegovine nego dijelova Hrvatske posebice na hrvatskom jugu, da su uvršteni u ovaj zakon i da će među državnim ugovorom biti regulirani ti odnosi. Ovdje su mnogi govorili o vraćanju dostojanstva braniteljima i dragovoljcima Domovinskog rata. Ne mislim tako, jer oni to dostojanstvo nikad nisu ni izgubili, a druga je stvar da li smo mi u ime Hrvatske domovine i države to priznavali. Ovim zakonom mislim da hrvatska politička javnost i političke stranke i Hrvatska kao cjelina definitivno i trajno priznaju to dostojanstvo sudionika Domovinskog rata i mislim da ćemo to potvrditi donošenjem konsenzusom ovog zakona. Još jedanput svima zahvaljujem, svim strankama, udrugama i nadam se da ćemo donijeti dobar zakon. Hvala lijepo.
Hvala lijepa. Zaključujem raspravu. Budući da je podnijet stanoviti broj amandmana na koje se Vlada mora očitova i sjednica Vlade je u utorak, onda ćemo u utorak po podne i glasovati i o amandmanima i o Konačnom prijedlogu Zakona o pravima branitelja iz Domovinskog rata i članova njihovih obitelji kako bi primjena toga zakona mogla početi od 1. siječnja iduće godine. Hvala potpredsjednici i ministrici. Dame i gospodo zastupnici, idemo na raspravu o amandmanima i na glasovanje i Konačnom prijedlogu Zakona o pravima hrvatskih branitelja iz Domovinskog rata i članova njihovih obitelji. Pozdravljam predstavnika Koordinacije udruga iz Domovinskoga rata i članova njihovih obitelji, sve udruge i njihove predstavnike [[pljesak]] Zahtijevao sam i zahtjevam od HTV-a da prenose ovo glasovanje. Molim kvorum.Tišina. Utvrđujem da je u dvorani nazočno 79 zastupnika, dakle da postoji valjani kvorum za glasovanje, ali i da su bez najave i obrazloženja zastupnici iz oporbe, osim HSP-a nenazočni i glasovanju i raspravi o ovome Zakonu. To im služi za ponos, čast i diku. Predsjednik Kluba zastupnika HDZ-a, potpredsjednik Luka Bebić, izvolite.
Gospodine predsjedniče, predlažem da se o amandmanima kod usvajanja ovog zakona glasuje dizanjem ruku, a kod glasovanja o Zakonu da se pojedinačno glasuje. Prozivanjem.
Hvala.
A još imam nešto, gospodine predsjedniče, dodati. Kao i u petak, 26. pozivam se na članak 14. našeg Poslovnika koji kaže da zastupnik ima prava i dužnost sudjelovati na sjednicama Sabora i na njima raspravljati i glasovati. U svezi sa člankom 32. alineja 18. može se vidjeti da ovdje nema nikoga iz Kluba SDP-a, HNS-a PGS-a, LIBRE, IDS-a, HSS i dva zastupnika LS-a pa vas ponovno molim da izvijestite KLub zastupnika HDZ-a i hrvatsku javnost zbog čega na temelju ovog članka 42. da se predsjednik brine o zaštiti prava i ispunjavanju dužnosti zastupnika. Dakle, utemeljeno je na Poslovniku pa vas zato ponovno molim, jer ovo nije prvi put. Eto, predlažem dakle za amandmane dizanje ruku, a pojedinačno prozivanje za usvajanje zakona. Hvala.
Hvala. Molim potpredsjednicu Vlade, ministricu branitelja, obitelji i međugeneracijske solidarnosti gospođu Jadranku Kosor da se očituje o amandmanima. Amandman 1, zastupnice Đurđe Adlešić.
Gospodine predsjedniče, Vlada ne prihvaća ovaj amandman, jer je iz Zakona razvidno da se pod pojmom hrvatskog branitelja podrazumijevaju i smatraju i osobe muškog i ženskog spola. Znači, braniteljice, hrvatske braniteljice neće ni na koji način biti oštećene.
Hvala. Zastupnice nema. Glasujemo. Tko je za ovaj amandman? 1 zastupnik. Amandman nije prošao. 2. Odbora za ratne veterane.
Vlada ne prihvaća. Oprostite, oprostite, ispravljam. Vlada prihvaća ovaj amandman Odbora za ratne veterane.
Hvala. Postaje sastvni dio zakona. 3. Kluba zastupnika HDZ-a.
Vlada prihvaća ovaj amandman.
Hvala. Postaje sastavni dio Zakona. 4. zastupnice Božice Šolić.
Vlada je prihvatila amandman KLuba zastupnika HDZ-a pa je automatski i ovaj amandman obuhvaćen.
Hvala. Konzumiran. 5. zastupnice Đurđe Adlešić.
Vlada ne prihvaća ovaj amandman, jer je razvidno da se pod pojmom dragovoljac iz Domovinskog rata podrazumijevaju i žene i muškarci, drag znači i dragovoljci i dragovoljke. Ni na koji način ako se ne prihvati ovaj amandman žene sudionice obrane suvereniteta Republike Hrvatske neće biti oštećene.
Zastupnice Đurđe Adlešić nema. Dajem na glasovanje ovaj amdnman. Tko je za? 1 glas. Nije dobio potrebnu većinu. 6. Kluba zastupnika HSP-a.
Vlada prihvaća ovaj amandman.
Hvala. Postaje sastavni dio Zakona. 7 Vlade, to je sastavni dio Zakona. 8, Kluba zastupnika HSP-a.
Gospodine predsjedniče, Vlada ne prihvaća ovaj amandman, jer se ne može prihvatiti, jer bi u tom slučaju brisanja vremenskoga ograničenja status zatočene osobe imali i osobe koje su bile samo u transportu, a ne i zatočene u neprijateljskome logoru.
Predlagatelj, zastupnik Pero Kovačević.
Vi govorite samo o jednom dijelu, gospođo potpredsjednice. Bilo ih je puno koji su u Kninu bili zatočeni 36 sati, prošli su gore nego što je netko bio 3 mjeseca. Znam 4,5 slučajeva takvih. Čovjeka jednog su i za to vrijeme 5 puta izvodili na strijeljanje. Bio je 32 sata. Gore je prošao, znam vi imate samo situaciju vezano za logoraše na ovome dijelu dolje, Podunavlju. Tražim glasovanje.
Tko je za ovaj amandman? Hvala. Nije dobio potrebnu većinu. 9. Odbora za ratne veterane.
Vlada prihvaća ovaj amandman.
Hvala. Postaje sastavni dio Zakona. 10. Kluba zastupnika HSU-a.
Vlada ne prihvaća ovaj amandman uz obrazloženje da odredba članka 5. stavka 3. Konačnog prijedloga zakona jasno propisuje da navedene osobe ostvaruju prava hrvatskih ratnih vojnih invalida iz Domovinskoga rata, a ne status hrvatskog ratnog vojnog invalida iz Domovinskoga rata.
Hvala. Amandman 10 povučen. Amandman 11. Odbora za ratne veterane.
Prihvaća se.
Hvala. Postaje sastavni dio Zakona. 12. zastupnice Đurđe Adlešić.
Vlada ne prihvaća ovaj amandman uz obrazloženje jer da je predloženom odredbom Zakona već proširen niz prava i na hrvatske branitelje iz Domovinskog rata, sukladno mogućnostima državnoga proračuna, kako stoji u obrazloženju zakona. Radi se naime o novoj odredbi o uvođenju oslobađanja od participacije za hrvtske branitelje 30% tjelesnoga oštećenja.
Zastupnice Đurđe Adlešić nema. Trebamo glasovati. Tko je za ovaj amandman? 1 glas. Nije prošao. 13, Kluba zastupnika HSP-a.
Vlada ne prihvaća ovaj amandman. Obrazloženje isto kao i obrazloženje uz prethodni amdnaman.
On je već konzumiran, jer je ovaj odbijen, jel?
Da, da.
Kolega Kovačević, izvolite.
Pa nije isto obrazloženje gospođo potpredsjednice. Kad ste prihvatili 11. amandman onda je i Đurđin amandman .... [[ne razumije se]] na 20% se odnosi. Prema tome, niste trebali ni glasovati. Ali ja sam išao u ime Kluba HSP-a proširiti da se odnosi i na hrvatske branitelje i druge koji su, koji nemaju status hrvatskog ratnog vojnog invalida. Znači, o ovom amandmanu se prije toga nije trebalo ni glasovati, jer čim je prihvaćen amandman Odbora za zakonodavstvo, Odbora za ratne veterane, automatski je i ovaj amandman Đurđe Adlešić. Znači, išao sam dalje, da se odnosi na hrvatske branitelje koji, mnogi su neouposleni, nemaju ni obveznog zdravstvenog osiguranja, tako da bi u situacijama ovakvima imali pravo se liječiti zbog bolesti koja je uzrokovana u Domovinskom ratu. Molim glasovanje.
Dobro. Tko je za amandman 13? Hvala. Nije dobio potrebnu većinu. Amandman 14, Kluba zastupnika HSP-a.
Ne prihvaća se, gospodine predsjedniče. Obrazloženje. Naime iz prijedloga amandmana je razvidno da bi došlo do značajnog odstupanja od predviđenih sredstava za provedbu ovoga zakona. Mirovina ostvarena prema Zakonu o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba veća je za oko 45% u odnosu na mirovinu ostvarenu prema općem propisu. Osim toga, narušio bi se i pravni princip da se posebni propis primjenjuje samo ukoliko je određena materija regulirana općim propisom. U slučaju da se na mirovine djelatnih vojnih osoba, policijskih službenika i ovlaštenih službenika, odnosno ovlaštenih službenih osoba primjenjuju i navedeni članci konačnog prijedloga zakona o pravima hrvatskih branitelja iz Domovinskog rata i članova njihovih obitelji, takva mirovina bila bi priznata po dva posebna propisa. Navedene kategorije hrvatskih branitelja iz Domovinskog rata ukoliko zatraže da im se utvrdi da je bolest ozljeda ili ranjavanje posljedica sudjelovanja u obrani suvereniteta Republike Hrvatske iz tog osnova se prizna opća nesposobnost za rad, mogu ostvariti mirovinu sukladnu Zakonu o pravima hrvatskih branitelja iz Domovinskog rata i članova njihovih obitelji.
Zastupnik Kovačević.
Ne prihvaćam obrazloženje zbog toga što su ovi hrvatski branitelji koji su umirovljeni prema Zakonu o mirovinskom osiguranju djelatnih vojnih osoba i ovlaštenih osoba na ovaj način došli u nepovoljniji položaj, a sad će značiti da će svi oni ponovo ići na ocjenu radne sposobnosti da bi došli na Zakon o pravima hrvatskih branitelja iz Domovinskog rata. Tražim glasovanje.
Molim tko je za ovaj amandman? Hvala. Nije dobio potrebnu većinu. 15 također Kluba zastupnika HSP-a.
Vlada ne prihvaća ovaj amandman. Obrazloženje je kao i obrazloženje za prethodni amandman.
Zastupnik Pero Kovačević.
Znači ista je situacija kao vezano za onaj naš prvi amandman. Tražimo glasovanje, jer će biti stavljeni u nepovoljniji položaj.
Hvala. Tko je za ovaj amandman? Hvala. Nije dobio potrebnu većinu. 16 Kluba zastupnika SDP-a.
Gospodine predsjedniče Vlada ne prihvaća ovaj amandman. Obrazloženje je, intencija zakonodavca u članku 17. stavku 1. alineji 1. i 5. je da status hrvatskog ratnog vojnog invalida iz Domovinskog rata utječe na visinu mirovine kao što je to bilo utvrđeno i zakonom iz 96. godine kada je status hrvatskog ratnog vojnog invalida iz Domovinskog rata uticao na visinu mirovine kroz visinu plaće prilikom izračuna mirovine. Iz članka 15. konačnog prijedloga zakona jasno proizlazi da hrvatski branitelji iz Domovinskog rata kojima je utvrđena opća ili profesionalna nesposobnost za rad, a u potpunosti ili dijelom je uzročno vezana uz obranu suvereniteta Republike Hrvatske, imaju pravo na invalidsku mirovinu prema ovom zakonu bez obzira na status hrvatskog ratnog vojnog invalida iz Domovinskog rata. Dakle Povjerenstvo za reviziju ocjene invalidnosti iz članka 32. zakona nije vezano utvrđenim statusom hrvatskog ratnog vojnog invalida kao kod važećeg zakona budući da su invalidnost i nesposobnost za rad dvije različite pravne kategorije pa zbog toga ni Zakon o pravima hrvatskih branitelja iz Domovinskog rata iz 96. nije veza utvrđivanje opće nesposobnosti za rad sa statusom hrvatskog ratnog vojnog invalida iz Domovinskoga rata.
Budući da iz Kluba zastupnika SDP-a nema predlagatelja, trebamo glasovati. Tko je za ovaj amandman? Nitko. 17 Kluba zastupnika HSU-a.
Vlada ne prihvaća ovaj amandman. Obrazloženje je isto kao i obrazloženje koje sam upravo pročitala vezano za amandman Kluba zastupnika SDP-a.
Hvala. … [[Upadica se ne čuje.]] Amandman 17 povučen. Amandman 18 Kluba zastupnika HSP-a.
Vlada ne prihvaća ovaj amandman. Naime iz prijedloga je razvidno da bi došlo do značajnog odstupanja od predviđenih sredstava osiguranih za provedbu ovoga zakona iz državnog proračuna, a predlagatelj nije pripremio i detaljnu simulaciju da bismo uistinu vidjeli o kolikom iznosu se radi.
Kolega Kovačević izvolite.
Pa simulaciju je trebala pripremiti Vlada jer sam ja to govorio kod prvoga čitanja, ali je nedopustivo da se ovdje sada radi razlika u slučaju ranjavanja. Ako od jedne granate stradaju petorica neće imati ista prava vezano za mirovine nego će imati ovisno o tome koji su status imali. Bolji će imati oni koji su imali gardijski status, a tko je bio pričuva ili bio policija neće imati taj status. Znači to je narušavanje i onoga što je bilo 96. i ne mogu to nikako prihvatiti. Tražim glasovanje.
Tko je za ovaj amandman? Hvala. Nije dobio potrebnu većinu. 19 amandman također Kluba zastupnika HSP-a.
Gospodine predsjedniče prihvatili bismo ovaj amandman s dopunom tako da se znači u predloženom stavku iza riječi: "propisat će" dodaju riječi: "u roku od šest mjeseci od dana stupanja". Ako klub prihvaća.
Hvala. Kluba zastupnika HSP-a prihvaća. Dakle amandman 19 Kluba zastupnika HSP-a je usvojen sa ovim dodatkom. 20 također Kluba zastupnika HSP-a.
Ne prihvaća se ovaj amandman. Obrazloženje je isto kao pod točkom 14, odnosno vezano uz 14 amandman Kluba zastupnika HSP-a.
Kolega Kovačević.
Točno je vaše obrazloženje, naše je isto i kod ovog tražimo glasovanje.
Tko je za ovaj amandman? Hvala. Nije dobio potrebnu većinu. 21 isto Kluba zastupnika HSP-a.
Vlada ne prihvaća ovaj amandman. Radi se naime o istome da je iz prijedloga razvidno da bi došlo do značajnog odstupanja od predviđenih sredstava, odnosno osiguranog proračuna za sljedeću godinu, a nije razvidna potrebna simulacija tako da je potpuno neizvjesno o kolikom iznosu se radi i izvjesno je da bi se radilo o velikim iznosima.
Kolega Kovačević.
Vi gospođo potpredsjednice Vlade, da je amandman 22 da se to pitanje riješi na drugi način. Mi smo išli na onu varijantu ako je riječ o obiteljskoj mirovini koja je stečena po ranijim zakonima, kada jedan od članova izgubi status vi ste ovdje u 22. rekli da će se to riješiti. Prema tome on je djelomično sadržan u ovome pa ste trebali reći da je sadržan u 22. pa bih ja odustao, jer nije sadržan u ovom 22. Vlade. Ja sam na taj dio upozoravao. Znači ona varijanta obitelj sada ima pet članova, gospođa Balog to zna iz udovica, i dogodilo bi se ono kada je jedan član završio školovanje on automatski ne ostvaruje više pravo na mirovinu onda bi se išlo na izračun prema ovome članku ali ste stavili u 22. pa onda odustajem, ali ne zbog vašeg obrazloženja nego ovoga što imate iza.
Dobro. Hvala.
Dobro. Hvala. 21 povučen. 22 Vlade postaje sastavni dio zakona. 23 Kluba zastupnika HSP-a.
Gospodine predsjedniče Vlada ne prihvaća ovaj amandman. Obrazloženje je isto kao obrazloženje za amandman 14 ovog pregleda amandmana Kluba zastupnika HSP-a.
Zastupnik Pero Kovačević.
Glasovanje, jer je isto i naše obrazloženje.
Tko je za ovaj amandman? Hvala. Nije dobio potrebnu većinu. 24 Kluba zastupnika SDP-a.
Gospodine predsjedniče Vlada ne prihvaća ovaj amandman. Naime iz članka 15. Konačnog prijedloga zakona jasno proizlazi da hrvatski branitelji iz Domovinskog rata kojima je utvrđena opća ili profesionalna nesposobnost za rad, a u potpunosti ili dijelom je uzročno vezana uz obranu suvereniteta Republike Hrvatske, imaju pravo na invalidsku mirovinu prema ovom zakonu bez obzira na status hrvatskog ratnog vojnog invalida iz Domovinskog rata. Dakle Povjerenstvo za reviziju ocjene invalidnosti iz članka 32. zakona nije vezana utvrđenim statusom hrvatskog ratnog vojnog invalida kao kod važećeg zakona, budući su invalidnost i nesposobnost dvije različite pravne kategorije kao što sam i malo prije obrazlagala pa zbog toga ni Zakon o pravima hrvatskih branitelja iz Domovinskog rata iz 96. nije vezao utvrđivanje opće nesposobnosti za rad sa statusom hrvatskog ratnog vojnog invalida. Posebno ističem da vrlo mali broj hrvatskih branitelja iz Domovinskog rata ima utvrđenu mirovinu prema Zakonu o pravima hrvatskih branitelja iz Domovinskog rata i članova njihovih obitelji, a da pri tome nema priznat status hrvatskog ratnog vojnog invalida i to u pravilu zbog prepreka procesne prirode, a ne iz razloga što opća nesposobnost za rad nije posljedica ranjavanja, ozljede ili bolesti vezane uz sudjelovanje u obrani suvereniteta Republike Hrvatske.
Hvala. Budući da nema predlagatelja, moramo glasovati. Tko je za ovaj amandman? Nitko. 25. Klub zastupnika HDZ-a.
Amandman se prihvaća.
Hvala. Postaje sastavni dio zakona. 26. Kluba zastupnika HSP-a.
Amandman se prihvaća, samo s jednim prijedlogom. Naime, u prijedlogu amandmana stoji da se riječi "osim na rukovodna mjesta" brišu, dakle to prihvaćamo. Međutim u zakonu piše "osim na rukovodna radna mjesta" pa da ne bi bilo zabune da to slučajno rad ne ostane, dakle da brišemo sve ovo. Znači uz ovu dopunu gospodine predsjedniče Vlada prihvaća amandman.
Klub zastupnika HSP-a suglasan Uz predloženu dopunu usvojen amandman 26. Kluba zastupnika HSP-a i postaje sastavni dio zakona. 27. amandman zastupnika Nike Rebića.
Povlačim amandman.
Gospodin zastupnik povlači amandman.
Amandman povučen. 28. zastupnika Marije Lugarić, Ive Josipovića i Jelene Pavičić Vukičević.
Vlada ne prihvaća ovaj amandman. Naime, Vlada misli da odredba članka 53. Konačnog prijedloga zakona ne šalje pogrešnu poruku kao što to zastupnici navode u svome amandmanu, pogrešnu poruku mladima i da ne doprinosi stvaranju vrijednosnog sustava koji ne stimulira učenje i rad. Radi se naime o amandmanu o prednosti upisa djece hrvatskih ratnih vojnih invalida, odnosno djece dragovoljaca, jer mi mislimo da djeca hrvatskih ratnih invalida i djeca dragovoljaca iz Domovinskog rata moraju proći odnosno u toj razvidnoj zakona i bodovni odnosno razredbeni prag te zadovoljiti na ispitu sposobnosti i darovitosti da bi imala pravo na izravan upis. Dakle iz tih razloga Vlada ne prihvaća ovaj amandman.
Nema predlagatelja. Tko je za ovaj amandman? Nitko. 29. Kluba zastupnika HSP-a.
Vlada ne prihvaća ovaj amandman iz istih razloga ko i nekoliko amandmana prije toga. Naime, nije razvidno potpuno o kolikom se iznosu radi, razvidno je da se radi o značajnom odstupanju od predviđenih sredstava osiguranih u proračunu.
Predlagatelja zastupnik Vlado Jurkić.
Gospođo potpredsjednice ovaj amandman, a radi se o povlasticama za motorna vozila, naravno da je danas teško govoriti u prilog tom amandmanu s obzirom na činjenicu da je proračun već izglasan, ali bilo je i obećanja da će se o ovom zakonu glasovati prije proračuna, sada stvarno to nema i previše smisla a mogla bi se s ovim amandmanom ispraviti velika nepravda prema svima onima koji nisu bili u mogućnosti iskoristiti povlastice za uvoz automobila dok su one vrijedile. I stoga tražim glasovanje.
Tko je za ovaj amandman? Hvala. Nije dobio potrebnu većinu. 30. amandman Kluba zastupnika HSP-a.
Gospodine predsjedniče, Vlada predlaže da Klub zastupnika HSP-a povuče ovaj amandman. Naime, rok za donošenje uredbe iz članka 60. stavka 9. Konačnog prijedloga zakona već je reguliran člankom 159. stavkom 2. Konačnog prijedloga zakona, a do donošenja navedene uredbe primjenjivati će se postojeća uredba o uvjetima i postupku ostvarivanja carinske, carinskih i poreznih olakšica hrvatskih branitelja i članova njihovih obitelji [[Upadica: Povlačim.]] Hvala lijepa.
Hvala. Amandman 30. povučen. Amandman 31. istoga kluba.
Ne prihvaća se ovaj amandman, ali ja isto tako predlažem Klubu zastupnika HSP-a da povuku ovaj amandman. Zašto? Naime, jer upravo u proceduri biti će izglasan zakon, novi Zakon o porezu na dohodak. I upravo taj novi zakon uklanja one, slažem se potpuno s vama neprihvatljive i sramotne odredbe o tome da se mirovine oporezuju, jer novi zakon, dakle regulira to jedino onako kako smatramo ispravnim a to je da ta mirovina nije dohodak i da se na nju ne plaća porez. Pa predlažem da onda povučete taj amandman.
Držimo vas za riječ i povlačimo.
Je to stoji, vi imate zakon … Hvala.
Hvala. Amandman 31. povučen. Amandman 32. Kluba zastupnika SDP-a.
Gospodine predsjedniče, Vlada ne prihvaća ovaj amandman. Naime, urede iz državne uprave u županijama i gradu Zagrebu, trenutačno ne obavljaju poslove koji bi se obavljali u područnim jedinicama Ministarstva obitelji, branitelja i međugeneracijske solidarnosti. Mi mislimo i dalje da te područne urede treba osnovati, to predlaže novi zakon, jer će se na taj način sasvim sigurno olakšati život i hrvatskim braniteljima i članovima njihovih obitelji. Mi ćemo učiniti da konačno se okrenemo prema tim ljudima koji neće morati dolaziti u Zagreb i čekati danima da bi se, da bi netko samo s njima porazgovarao a kamo li riješio njihovo pitanje. Dakle, ne prihvaćamo ovaj amandman.
Tko je za ovaj amandman? Nema predlagatelja. Nitko. 33. također istog Kluba SDP-a.
Vlada ne prihvaća ovaj amandman. Naime, postojećim zakonom regulirano je prevođenje priznatih prava u roku od 3 godine od dana stupanja na snagu zakona. Rok je istekao 7.11. ove godine, a zbog opsega poslova pojedine područne jedinice tražile su produljenje roka. Prevođenje priznatih prava na odredbe ovoga zakona tehnički nije izvedivo u roku od 6 mjeseci s brojem djelatnika kojima raspolaže Hrvatski zavod za mirovinsko osiguranje. Dakle to je posao koje ne radi ovo Ministarstvo hrvatskih branitelja, nego Hrvatski zavod za mirovinsko osiguranje. Smatramo da je nedvojbeno da je povoljnija ona mirovina koja je veća u novčanom iznosu, a što utvrđuje Hrvatski zavod za mirovinsko osiguranje prilikom prevođenja priznatih prava. Ukoliko bi u prevođenju priznatih prava mirovina bila i jednu kunu manja neće se umanjivati već priznata mirovina, već će se i dalje isplaćivati dosadašnji iznos. Prema našim projekcijama odredbe ovoga zakona nisu išle na štetu već priznatih mirovinskih prava hrvatskih branitelja i članova njihovih obitelji nego u njihovu korist. Kao što je poznato Hrvatski zavod za mirovinsko osiguranje na zahtjev korisnika ili budućeg korisnika mirovine vrši izračun mirovina i mimo postupka priznavanja prava na mirovinu. Dakle Vlada ne prihvaća ovaj amandman.
Nema predlagatelja. Tko je za ovaj amandman? Nitko. I zadnji amandman Kluba zastupnika HSU-a.
Vlada ne prihvaća ovaj amandman. Obrazloženje isto kao kod prethodne točke, odnosno izjašnjavanje o amandmanu Kluba zastupnika SDP-a [[Upadica: Onda zadnji povlačim.]]
Povučen. … [[Upadica se ne razumije.]] Amandman povučen. Hvala lijepo potpredsjednice i ministrice i gospodo i dame zastupnice. Idemo na glasovanje o zakonu poimenično, prozivanjem.
Jene Adam, Đurđa Adlešić, Irena Ahel – za, Zdenko Antešić, Ingrid Antičević-Marinović, Željka Antunović, Franjo Arapović – za, Mato Arlović, Zdenka Babić-Petričević – za, Stjepan Bačić – za, Ivan Bagarić – za, Marija Bajt – za, Ivo Banac, Luka Bebić – za, Marijan Bekavac – za, Snježana Biga Friganović, Danira Bilić – za, Jure Bitunjac – za, Florijan Boras – za, Dražen Bošnjaković – za, Ljubica Brdarić, Mirjana Brnadić – za, Kajo Bučan – za, Perica Bukić – za, Karmela Caparin – za, Mato Crkvenac, Radimir Čačić, Ivan Čehok – za, Lino Červar – za, Lucija Čikeš – za, Zdenka Čuhnil - za, Tomislav Čuljak - za, Krešimir Čosić - za.
Kolega Čehok, imamo još glasovanje.
Miljenko Dorić - . ... [[Upadica se ne čuje.]]
Nemojte bum došel. Molim vas.
Valter Drandić, Ivan Drmić - za, Josip Đakić - za, Anto Đapić, Srećko Ferenčak, Mirko Filipović, Stjepan Fiolić - za, Katarina Fuček - za, Ratko Gajica, Mato Gavran, Branimir Glavaš - za, Vilim Herman, Silvano Hrelja - za, Nikola Ivaniš, Rade Ivas - za, Gordan Jandroković - za, Ivan Jarnjak - za, Vlado Jelkovac - za, Ivo Josipović, Vlado Jukić - za, Ljubo Jurčić, Marin Jurjević, Damir Kajin, Antun Kapraljević, Ivica Klem - za, Ivan Kolar, Miroslav Korenika, Alenka Košiša Čičin-Šain, Pero Kovačević - za, Zlatko Kramarić, Željko Krapljan - za, Vladimir Kurečić - za, Željko Kurtov, Ljubica Lalić, Željko Ledinski, Josip Leko, Ruža Lelić - za, Dragutin Lesar, Slaven Letica, Slavko Linić, Ivan Lončar - za, Šime Lučin, Marija Lugarić, Nevenka Majdenić - za, Nikola Mak, Jakša Marasović, Ante Markov, Krunoslav Markovinović - za, Jagoda Martić, Jagoda Majska-Martinčević - za, Frano Matušić - za, Milan Meden - za, Darko Milinović - za, Neven Mimica, Petar Mlinarić - za, Zvonimir Mršić, Željko Nenadić - za, Živko Nenadić - za, Milanka Opačić, Ivica Pančić, Božidar Pankretić, Branimir Pasecky - za, Jelena Pavičić-Vukičević, Željko Pavlic, Željko Pecek, Biserka Perman, Anton Peruško, Dorotea Pešić-Bukovac, Tonino Picula, Frano Piplović - za, Velimir Pleša - za, Vladimir Pleško - za, Valter Poropat, Drago Prgomet, Šime Prtenjača - za, Dragutin Pukleš - za, Zvonimir Puljić - za, Milorad Pupovac - za, Vesna Pusić, Ivica Račan, Furio Radin, Jozo Radoš, Niko Rebić - za, Luka Roić, Ivanka Roksandić - za, Miroslav Rožić, Petar Selem - za, Damir Sesvečan - za, Gordana Sobol, Zdravko Sočković - za, Nikola Sopčić - za, Vojislav Stanimirović - za, Nenad Stazić, Ivana Sučec-Trakoštanec - za, Josip Sudec - za, Vladimir Šeks - za, Marko Širac - za, Vladimir Šišljagić - za, Vesna Škulić, Božica Šolić - za, Damir Špančić, Mato Štimac - za, Tonči Tadić, Šemso Tanković - za, Ruža Tomašić, Zlatko Tomčić, Emil Tomljanović - za, Jozo Topić - za, Pejo Trgovčević - za, Marko Turić - za, Davorko Vidović, Josip Vresk, Ivan Vučić - za, Antun Vujić, Vice Vukov, Nikola Vuljanić, Dragica Zgrebec, Mario Zubović - za.
E sada kaže propis ovih kojih nema treba ih još jedanput prozvati da se možda nije pojavio u međuvremenu i onda bi dajte konačni broj.
Jene Adam, Đurđa Adlešić, Zdenko Antešić, Ingrid Antičević-Marinović, Željka Antunović, Mato Arlović, Ivo Banac, Snježana Biga-Friganović, Ljubica Brdarić, Mato Crkvenac, Radimir Čačić, Tomislav Čuljak. Pardon, ne. Miljenko Dorić, Valter Drandić, Anto Đapić, Srećko Ferenčak, Mirko Filipović, Mato Gavran, Vilim Herman, Nikola Ivaniš, Ivo Josipović, Ljubo Jurčić, Marin Jurjević, Damir Kajin, Antun Kapravljević, Ivan Kolar, Miroslav Korenika, Alenka Košiša-Čičin-Šain, Zlatko Kramarić, Željko Kurtov, Ljubica Lalić, Željko Ledinski, Josip Leko, Dragutim Lesar, Slaven Letica, Slavko Linić, Šime Lučin, Marija Lugarić, Nikola Mak, Jakša Marasović, Ante Markov, Jagoda Martić, Neven Mimica, Zvonimir Mršić, Milanka Opačić, Ivica Pančić, Božidar Pankretić, Jelena Pavičić Vukičević, Željko Pavlic, Željko Pecek, Biserka Perman, Anton Peruško, Dorotea Pešić-Bukovac, Tonino Picula, Valter Poropat, Vesna Pusić, Ivica Račan, Furio Radin, Jozo Radoš, Luka Roić, Miroslav Rožić, Gordana Sobol, Nenad Stazić, Vesna Škulić, Tonči Tadić, Ruža Tomašić, Zlatko Tomčić, Davorko Vidović, Josip Vresk, Antun Vujić, Vice Vukov, Nikola Vuljanić, Dragica Zgrebec.
Dobro. Molim vas da vidimo konačni zbroj. Hvala lijepa, Jadranka. Gospođe i gospodo zastupnici, utvrđujem da je jednoglasno sa 80 glasova za donesen Zakon o pravima hrvatskih branitelja iz Domovinskog rata i članova njihovih obitelji u tekstu kako ga je predložila Vlada zajedno sa prihvaćenim amandmanima. [[Pljesak!]] Čestitam svim udrugama iz Domovinskog rata, branitelja, udovica i svih otalih i članova njihovih obitelji koje su sudjelovale u izradi ovoga Zakona, pripremile ovaj Zakon zajedno sa Vladom. Čestitam potpredsjednici Vlade, ministrici Jadranki Kosor i svim zastupnicima i zastupnicama koje su im dali potporu i glasovali za njega. [[Pljesak!]] Gospođe i gospodo, nastavljamo sa sjednicom. Na dnevnom redu je: - Konačni prijedlog Zakona o potvrđivanju Ugovora o jamstvu između Republike Hrvatske i Europske investicijske banke za Projekt završetka autoceste na Koridoru X u Republici Hrvatskoj, hitni postupak, prvo i drugo čitanje P.Z. br. 201; Predlagatelj Zakona je Vlada Republike Hrvatske a kod utvrđivanja dnevnog reda prihvatili smo primjenu hitnog postupka kod donošenja ovoga Zakona. Prijedlog akta primili ste u pretince. Sukladno članku 159. Poslovnika hitni postupak objedinjuje prvo i drugo čitanje Zakona. Amandmani se mogu podnositi do kraja rasprave koju su proveli Odbor za pomorstvo, promet i veze, financije i državni proračun. Molim državnog tajnika u Ministarstvu mora, turizma, prometa i razvitka Zdravka Livakovića da dodatno obrazloži Prijedlog. Izvolite.